Fadiyaaru Ge Thah Gang Thakaai Gulhun Eba Oi - Nasheed - Vaguthu\nފަނޑިޔާރުގެތައް ގޭންގުތަކާއި ގުޅުން އެބައޮތް - ނަޝީދު\nގޭންގުތަކުން ނޮމިނޭޓް ކުރާ ފަނޑިޔާރުން ކޯޓުތަކަށް އައްޔަންކޮށްފައިވާ ކަމަށް ގާނޫނީ ވަކީލު ހުސްނުއް ސުއޫދު ވިދާޅުވި ވާހަކަފުޅަށް، ކުރީގެ ރައީސް ނަޝީދު ތާއިދު ކުރައްވައިފިއެވެ.\nރޭ އިނގުރާއިދޫ ދާއިރާގެ އެމްޑީޕީ ޕްރައިމަރީއަށް ވާދަ ކުރައްވާ ހަސަން އަހުމަދު (ހަސަންޓޭ)ގެ ކެމްޕޭނު ލޯންޗު ކުރުމުގެ ރަސްމިއްޔާތުގައި ވާހަކަފުޅު ދައްކަވަމުން ނަޝީދު ވަނީ ފަނޑިޔާރުން ޝާމިލުވެގެން މަރުގެ މައްސަލަތައް ސާބިތުނުކޮށް ހުރި ކަމަށް ތުހުމަތު ކުރައްވާފައެވެ.\nނަޝީދު ވިދާޅުވީ ގޭންގުތަކުން ނޮމިނޭޓް ކުރާ ފަނޑިޔާރުން ކޯޓުތަކަށް އައްޔަންކޮށްފައިވާ ކަމަށް ގާނޫނީ ވަކީލު ހުސްނުއް ސުއޫދު ވިދާޅުވި ވާހަކަފުޅަށް، ތާއިދު ކުރައްވާ ކަމަށެވެ.\n''ހުސްނުއް ސުއޫދު ވިދާޅުވި ވާހަކަފުޅަށް، ތާއިދު ކުރަން. އަޅުގަނޑު ދެކޭގޮތުގައި ހުސްނުއް ސުއޫދު އިތުރުފުޅެއް ނުހައްދަވާނެ. އަދި ވާހަކައެއް ހަދައިގެން ދެއްކުމުގެ ބޭނުމެއްވެސް ނޯއްނާނެ." ނަޝީދު ވިދާޅުވިއެވެ.\nނަޝީދު ވިދާޅުވީ ރާއްޖޭގެ ފަނޑިޔާރުގެތައް ގޭންގުތަކާއި ގުޅުން އޮވެ ފަނޑިޔާރު ގެއިން ހުކުމް އިއްވަމުން ދަނީ ފައިސާގެ ނުފޫޒުން ކަމުގައި ވާނަމަ ނުވަތަ އެހެންވެސް ނުފޫޒުން ކަމުގައި ވާނަމަ އަޅުގަނޑުމެން ބޭނުންވާ ތަރައްގީ. އަޅުގަނޑުމެން ބޭނުންވާ ފުދިގެން އުޅޭ ދިރިއުޅުން ނުލިބޭނެ ކަމަށެވެ.\n"ކޯޓުތަކާއި ގޭންގުތަކާ ގުޅުން އޮތް ކަމުގައި ވާނަމަ ފަނޑިޔާރުގެ ބަލަހައްޓާ ޖުޑިޝަލް ސާވީސް ކޮމިޝަން (ޖޭއެސްސީ)އިން އެކަން ބަލަންޖެހޭނެ" ނަޝީދު ވިދާޅުވިއެވެ\nރައީސް ސޯލިހު ބައިވެރިވެޑައިގެންނެއްވި މި ޖަލްސާގައި ނަޝީދު ވިދާޅުވީ މި އަހަރުގެ މާޗް މަހު ބާއްވާ ރައްޔިތުންގެ މަޖިލީހުގެ އިންތިހާބަކީ އެމްޑީޕީން އަގުލަބިއްޔަތު ނަގާނެ އިންތިހާބެ ކަމަށެވެ.\n"މި އަހަރު ވެގެންދާނީ އެމްޑީޕީން ނަތިއްޖާ ނެރޭ އަހަރަކަށް ރައްޔިތުންގެ އުއްމީދުތައް ފުރިހަމަ ކުރުމަށް އެމްޑީޕީން 19 ވަނަ މަޖިލީހުގައި މަސައްކަތް ކުރާނެ. އެ ކަންތައް ކުރެވޭނީ މެޖޯރިޓީ ހޯދައިގެން" ނަޝީދު ވިދާޅުވެފައެވެ.\nނަޝީދު ވިދާޅުވީ، މިނިވަން މުއައްސަސާތައް އެކަށީގެންވާ ވަރަށް ހަރުދަނާ ކުރެވިގެން ނޫނީ ރައީސް ސޯލިހުގެ ވައުދުތައް ނުފުއްދޭނެ ކަމަށާއި ކުޑަ ދުވަސް ކޮޅެއްގެ ތެރޭގައި މި ސަރުކާރުން ގިނަ ވައުދު ތަކެއް ފުއްދާފައިވާ ކަން ރައީސް ނަޝިދު ވަނީ ފާހަގަ ކުރައްވާފައެވެ.\n''އަޅުގަނޑުމެންނަށް ފެންނަނީ ވަޒީރު ބޭފުޅުންވެސް ވަރަށް ރަނގަޅަށް އެބޭފުޅުންގެ މަގާމުތަކާއި ހަވާލުވެވަޑައިގެން . އަދި އެބޭފުޅުން ސަރުކާރުގައި ހިންގަވަން ހުރި ކަންކަން ރަނގަޅަށް ދެނެވަޑައިގަންނަވާ އެކަންކަން ކުރުމުގެ ތަރުތީބު ތައް ހޯއްދަވާ ސިވިލް ސާވިސްއާ އެކުގައި މަސައްކަތް ކުރައްވަމުން ގެންދަވާ ކަން'' ސަރުކާރަށް ތައުރީފު ކުރައްވަމުން ނަޝީދު ވިދާޅުވިއެވެ.\nޖެނުއަރީ 3, 2019 08:10\nގޭންގްމާސްޓަރ ގަންޖާ ކަހާނީ ހައްޔަރު ކުރޭ\nޖެނުއަރީ 3, 2019 08:13\nކަލޭ އާއއި ގޭންގްތަކާ ގުޅުމެއް ނޯވޭތަ... ބޮޑު ޕާރޓޭ\nނަޝީދުވެސް އޮންނާނެ. ހީވަނީ ރައްކާތެރިކަންލިބެނީ އެމީހުންފުށުންހެން. ޢަގީދާގެ ބަލިކަށިކަން. ﷲ ރައްކާތެރިކުރެއްވެވި ފަރާތަކަށް ގެެއްލުންދެވޭނެ އެކެއްޗެއްވެސް ނުވާނެ މިތާ!\nމަގޭ ކައިރީ އަހާބަ ތިކަހަލަ ވާހަކަ ފަތުރާ ސަބަބުތަށް .ވާނެ ފައިދާ އެއް ނެތޯ.!!!\nޖެނުއަރީ 3, 2019 08:24\nދެން ކެނެރީގޭ ކަލޭގެ އުއްތަމަ ފަނޑިޔާރަކަށް، ބުރުމާ ކްރިމިނަލް އަށް، ޝާހިދު ދެންހުރިހާކޯޓެއްގެ އިސްފަނޑިޔާރަކަށް ލާންވީނު.\nޖެނުއަރީ 3, 2019 08:31\nޖެޒުއިޓް މާފިޔާގެ ރާއްޖޭގެ ބޮޑު ބޮސް އެލެކްސް ނަޝީދު\nޖެނުއަރީ 3, 2019 08:41\nފަނޑިޔާރުންނަށް ބިރުދައްކަނީ މޮޑީގެ ގޭންގުން ،ދެން ޔޫރަޕުގެ ގޭންގުން.އެމީހުން ބުނެ ފަނޑިޔާރުން ދޫކޮށްލިއެކަކު ތިއީ\nޖެނުއަރީ 3, 2019 08:52\nހުރިހާ ކަމެއް އެނގޭ ވާންޗޯ. ގޭންގް ތަކުގަ ތިބީ ހުސް އެމްޑީޕީ މީހުން. އިހައްދުވަހު އިންޑިއާ އިން ނެގި މާފިޔާ މީހުންނަކީ އެމްޑީޕީގެ ހާޑްކޯ އެކްޓިވިސްޓުން. ކޮބާ ވެރިކަމުގަ ހުރެ ބުނި ޑްރަގް ވިއްކާ މައި6މީހުން. ބާގީ ރިޔާޒް ގޮތައް އަދިވެސް ޕްލެޓްފޯމް ނޭޅިގެންތަ؟\nޖެނުއަރީ 3, 2019 08:53\nކަލޭމެންގެ ވަޒީރުން (ޚާއްޞަކޮށް ރީލޯޑު ވަޒީރު) ނާއި ކަލޭމެންގެ ކޮމިޝަންތަކުގެ އިސް ވެެރިން (ޚާއްޞަކޮށް މަރުގެ ހާދިސާ ބަލާ ކޮމިޝަން)ނާ އޮންނަ ގުޅުމުގެ ވާހަކަ ދައްކަން ކަލެއަށް ނުކެރެންޏާ އަނގަ އައްޕަޗިހެން ހަދައިގެން ކިނބޫ ގާތު ތިހުރިހެން ހުންނަން ވީނު.\nޖެނުއަރީ 3, 2019 09:00\nކެނެރީގޭ ނަޝީދަށް ވަރަށްރަގަޅަށް ގޭންގުތައް އެގޭނެއެވެ. 2012 ވައަހަރު ފެބުރުއަރީ 8 ވަނަދުވަހު މުޅިރާއްޖޭގައި ނަޝީދު ހުޅުޖެއްސުވީ ގޭންގުތަކަށް އަންގައިގެން އެމީހުންލައްވައެވެ. މިބޮޑު ޖަރީމާ އޭނާ ހިންގުވީ ގޭންގު ތަކުންނެވެ. މުޅިރާއްޖޭގައި ހުޅުޖެހުމަށް އެމްޑީޕީން ފާސްކޮށް ހުރިހައި ރަށަކަށް އެންގުމުން ގިނަރަށްރަށުން އަންނިއަށް ޖަވާބު ދިނީ މިރަށްރަށުގައި ހުރީ އަހަރުމެން ރައްޔިތުން އަމިއްލައަށް ކޮށްފައި ހުރިމަސައްކަތެވެ.އެއަކު އަހަރުމެންގެ އަތުން ހުޅުނުޖަހާނަމޭ! ދެން އަންނި އެންގީ އެހެންވިއްޔާ ތިރަށްރަށުގައި ތިބި ފުލުހުން ރަށުން ބޭރުކުރާށޭ! ހުޅުޖަހަން ނުކެރުނު މީހުން ކުރީ އެކަންތަކެވެ. ކެރުނު މީހުން އަންނިގެ އެންގުމާއެއްގޮތައް ހުޅުޖަހައި އަންދައި އަޅިއަށް ހަދާލީއެވެ. ދިވެހިރާއްޖެ. މިއަދު ދުޢް އެންމެބޮޑު އަނިޔާވެރި ޚާއިނަކީ ކެނެރީގޭ ނަޝީދެވެ!!!؟؟؟\nޖެނުއަރީ 3, 2019 09:10\nހުސްނުއްސުއޫދު ބުނީމާ އެއީ ގޯހެއް. އަންނި ބުނީމާ އާދެ! އާދެ! ތިޔައީ ހަމަތެދެއް ބަރާބަރު ވާހަކައެއް. މިގަމާރުންތައް ތިބެނީ ދެފައިދަނޑިއަށް ހެނޑިފަތަ؟\nޖެނުއަރީ 3, 2019 09:15\nތިކަންތައް ބޮޑަށް އެނގިލައްވާނީ ކުރީގެ ރައީސް ނަޝީދަށާއި ކުރީގެ ރައީސް މަޢުމޫނަށް. އެންމެގިނައިން ފަނޑިޔާރުގެ ތަކަށް އަތްބާނާ ކުޅެ ހަދަނީ އެދެބޭފުޅުން.\nޖެނުއަރީ 3, 2019 09:25\nއަންނި ހައްޔަރު ކުރޭ. އަފުރާޝީމުގެ ގާތިލުން ކޮބާހޭ. ފަލީހައްވާން ކައިރި ވެއްޖެ.\nޖެނުއަރީ 3, 2019 09:28\nދިވެހިރާއްޖޭގެ ފަނޑިޔާރުގެއަކީ މިނިވަން މުއައްސަސާއެއްނޫން. މީގެ ހެއްކަކީ މިހާރު އެތަނުން ކުރަމުންއެދާ ހުކުމްތައް. ބޮޑެތި ށަރީއަތްތައް ހިންގާ ސާބިތުވެ،9 ހުކުމްކޮށްފައިހުރި މައްސަލަތައްވެސް މިސަރުކާރުގެ އޯޑަރަށް އެއީ ނުވާކަންތަކަށްހަދާ ބޮޑެތިކުށްވެރިން އެތިބީ ދޫކޮށްލާފައި. މިއީ މިއަނދުގެ ހަގީގަތް.\nޖެނުއަރީ 3, 2019 09:35\nދެން އެކަން އެނގޭއިރު އެކަންތައް ރަނގަޅު ކުރަންވީނު މިއޮތީ ކަލޭގެ ޕާޓީގެ ބޮޑުހިނި ސަރުކާރެއްނު\nޖެނުއަރީ 3, 2019 10:02\nކޮން ގޭންގްތަކެއްތޯ.. މިއީ ރައްޔުތުންގެ ތެރޭ ބިރުވެރިކަން އުފައްދަން ކިޔާ އަތްމަތީ ބަހެއް. ގޭންގް ތަކަކީ ހަތިޔާރު އަޅައިގެން ޤައުމުތަކުގައި ސިޔާސީ ޖައްބާރުން އާލާކުރާ ގުރޫޕް ތަކަށް ކިޔާނަމެއް. ރާއްޖޭގެ މާލޭގައި ތިބި ގުރޫޕް ތަކަކީ މައިން ބަފައިން ވަރަށް ލޯބިން ބޮޑްކޮށްފައި ޓީޗަރުންގެ ފުރިހަމަ ތަރުބިއްޔަތުން ތަރުތީބުކޮށް ގުރޭޑް 10 ވުރެ މަށްޗަށް ކިޔަވާފަ ތިބި ކުދިން. އަހަރަކް 8500 ކުދިން ސްކޫލް ނިމޭއިރު ވަޒީފާގެ ފުރުސަތު ލިބެނީ 2000 ކުދިންނަށް ނުވަތަ 1500 ކުދިން. ދެން ތިބި ކުދިންނަށް ވަނީ ސަލާން ޖަހަން. ބިޓާ އެކީ ކޮފީ ބޯލާނެ ފައިސާ ނެތީމަ ގުރޫޕް ތަކާއި ގުޅި ޑުރަގް ވިއްކަން މަގުމަތީ އުޅެން މަޖުބޫރު ކުރުވަނީ ... ދެން ޖަލަށްލާ ކުދިންގެ މުޅި ހަޔާތް ބަރުބާދުވެ ބޮލަކަށް ދައުލަތުން ދުވާލަކަށް 400 ރ ޚަރަދު ކުރަންޖެހި މައިން ބަފައިން ނަފްސާނީ އަނދަވަޅަކަށް ވެއްޓެނީ.\nޖެނުއަރީ 3, 2019 11:47\nމަސްވެރިޔާ ތިބުނީ ހަމަރަގަނޅަށް.\nމޑޕ އަށް މަޖިލީހުގެ އަޣްލަބިއްޔަތުލިބުމަކީ\nރައްޔިތުން ބިކަވެ ނިކަމެތި ކުރުވާނެ ކަމެކެވެ\nމޑޕ އަށް މަޖިލިސް ނުލިބޭނެ ފޯމިއުލާއެއް\nކޮންމެހެންވެސް ބޭނުން ކުރަން ޖެހެއެވެ\nޖެނުއަރީ 3, 2019 11:59\nއިގުރައިދޫ ދާއިރާގެ ކުރީގެ މެމްބަރ އަފަރާސީމު ޢަލީގެ ގާތިލު ރާއްޖެއިން ފުރައިގެން ހިގައްޖެކަމަށް އަންނިބުނީމު އެއީ ކާކުކަމާއި އޭނާދިޔަގައުމު ކޯޓަށް ނުވަތަ ޕޮލިހަށް ސާފުކޮށްދިނިންތަ\nޖެނުއަރީ 3, 2019 12:05\nތިހުރިހާކަމަކީ ރާއްޖޭން ބޭރުން ކޯޓްތަކަށް ފަނޑިޔާރުން ގެނައުމަށް ކުރެވޭ ބުރަމަސައްކަތް. އެއެއްޗެކޭ މިއެއްޗެކޭ ކިޔަނީ އެހެންވެގެން.\nޖެނުއަރީ 3, 2019 12:28\nތިކަންކަން އެއްމެ ރަގަޅަށް އެގޭނީ ނަޝީދައް އެއީ އެކަންކަމުގައި ބައިވެރިވާމީހުންނަށް އެކަން އެގޭނީ. ބޮމްބެގެ ތާޖް ހޮޓާ ގޮއްވާލުމުގަ ބައިވެރިވި ދިވެއްސަކީވެސް ނަޝީފު. ޢައި.އެސް. ޢަށް ދިވެހިން ފޮނުވާ އެޖެންޓަކީ ވެސް ނަޝިދު. ޢެއީ އެކަންކަމުގެ ތަފްސީލް އެގޭމީހަކީ ނަޝީދު ކަމައްވާތީ. ޢިންޑިޔާ ޢާއި ކޮމަންވެލްތުގެ ފަޑިޔާރުންނާއި އެތަން ތަނުގެ ގޭގުތަކުގެ މީހުން ގެއްނަންވީނު ހުސްނު ސޫދުގެ ކޮމެޓީގެ މައްސަލަތައް ބަލަން. ޢަލުންގެ އަޅުން ދޯ.\nފަނޑިޔާރުގެ ތައް، ނަޝީދުމެން ބޭނުންގޮތަކަށް ދެމޭ، ކުރުގަޅުވާލެވޭ ރަބަރުގަނޑެއް ފަދަތަންތަނަށް ވީމާ ނޫންތޯ ފައުޅުގައި ޓެރަރިޒަމްގެ ޢަމަލެއް ހިންގައިގެން 13 އަހަރުގެ ޖަލުހުކުމެއް އައިއްސަ ހުރި ތިމާ މީހާ ކުއްލިއަކަށް އެއްވެސް ކުށެއް ބުށެއް ނެތް ސާފު ހުދު ކުރިކީލަ ކޮޅެއްފަދަ ވެގެން ކޯޓުން މިނިވަން ކުރީ؟ ދެންމިހާރު ކޯޓޭ ކިޔައިގެން އަނގައެރުވުމަކީ މާ ހަމަޖެހޭ ކަމެއް ނޫން.....!!!


ކުޅިވަރުގެ ނަމޫނާ ޚިދުމަތްތެރިޔާ މާދިހުގެ ކުއްލި ވަކިވުމާއެކު...\nމާދިހު އިސްމާޢީލް ނިޔާވުން\nކުޅިވަރުގެ ނަމޫނާ ޚިދުމަތްތެރިޔާ މާދިހުގެ ކުއްލި ވަކިވުމާއެކު ކުޅިވަރު އާއިލާ ހިތާމައިގައި\nމާދިހު ނިޔާވީ ކުއްލި ގޮތަކަށް ބަލިވެ، ހޮސްޕިޓަލުގައި ފަރުވާދެމުން ދަނިކޮށް\nމާދިހަކީ އަމިއްލަ ހައިސިއްޔަތުންވެސް ކުޅިވަރަށް ޚިދުމަތްކުރެއްވި ބޭފުޅެއް\n8 ޖޫން 2021 | އަންގާރަ 09:43\nކުޅިވަރުގެ ނަމޫނާ ޚިދުމަތްތެރިޔާ މާދިހު އިސްމާޢީލް\nދިވެހިރާއްޖޭގެ ކުޅިވަރަށް އެތަށް ޚިދުމަތްތަކެއް ކޮށްދެއްވަމުން އައި މާދިހު އިސްމާޢީލް ކުއްލި ގޮތަކަށް ނިޔާވެއްޖެއެވެ.\n"ރާއްޖެ.އެމްވީ" އަށް އެނގިފައިވާ ގޮތުން މާދިހު ނިޔާވީ ކުއްލި ގޮތަކަށް ބަލިވެ، ހޯމަ ދުވަހުގެރޭ އައިޖީއެމްއެޗުގައި ފަރުވާދެމުން ދަނިކޮށެވެ. ނިޔާވިއިރު މާދިހުގެ އުމުރަކީ 51 އަހަރެވެ.\nކުއްލި ގޮތަކަށް މާދިހު ނިޔާވިއިރު، އޭނާ ފާހަގަކޮށްލެވެނީ ކުޅިވަރަށް ޚިދުމަތް ކޮށްދިނުމުގައި ހިނިތުންވުމާއެކު ސާބިތުވެ ހުންނެވި ބޭފުޅެއްގެ ގޮތުގައެވެ. އެގޮތުން މާދިހުގެ އެހީތެރިކަން އެކި ކުލަބުތަކަށާއި ރެކްރިއޭޝަނަލް ކުޅިވަރުތަކަށްވެސް ވަނީ ލިބިފައެވެ. މީގެ އިތުރުން މާދިހު ފާހަގަކޮށްލެވެނީ ކުޅިވަރުތައް ކުރިއެރުވުމަށް އަމިއްލަ ހައިސިއްޔަތުންވެސް ގިނަ ގޮތްގޮތުން ޚިދުމަތްކުރެއްވި ބޭފުޅެއްގެ ގޮތުގައެވެ.\nމާދިހަކީ ރާއްޖޭން ބައިނަލްއަގުވާމީ ގޭމްސްތަކުގައި ވާދަކުރިއިރު، ޓީމުގެ ކޮންޓިންޖެންޓްގައި ހިމެނިގެންވެސް އެކިއެކި ޚިދުމަތްތަކެއް ކޮށްދެއްވާފައިވާ ބޭފުޅެކެވެ. ކުޅިވަރު އާއިލާއިން ދެކޭގޮތުގައި މާދިހު ވަކިވެގެންދިޔުމަކީ ރާއްޖޭގެ ކުޅިވަރަށްވެސް ލިބިގެންދިޔަ ބޮޑު ގެއްލުމެކެވެ.\nމީގެ އިތުރުން މާދިހަކީ ކުރިން ތާޖުއްދީން ސްކޫލުގައި މަސައްކަތް ކުރި ބޭފުޅެކެވެ. އަދި މި ފަހުން މަސައްކަތް ކޮށްފައިވަނީ ޣިޔާސުއްދީން އިންޓަނޭޝަނަލް ސްކޫލުގެ ސްޕޯޓްސް ކޯޑިނޭޓަރެއްގެ ވަޒީފާއެވެ. ޣިޔާސުއްދީން ސްކޫލުން ވަނީ މާދިހު ނިޔާވުމާއެކު އެކަމުގެ ހިތާމައިގައި ބަޔާނެއްވެސް ނެރެފައެވެ. މި ބަޔާނުގައި ބުނެފައިވަނީ މާދިހު ޣިޔާސުއްދީނާ ގުޅުމަށްފަހު އަގު ނުކުރެވޭނެ ވަރުގެ މަސައްކަތެއް ކޮށްފައިވާ ކަމަށެވެ. މީގެ އިތުރުން ޣިޔާސުއްދީންގެ ޕްރިންސިޕަލް އަލީ މުސްތަފާ ވިދާޅުވީ މާދިހު ނިޔާވުން އެއީ ގައުމުން އަގުހުރި ދަރިއަކު ގެއްލުން ކަމަށެވެ. އަދި ޕެންޑަމިކާއެކު މާދިހު މަސައްކަތް ކުރައްވަމުން ގެންދިޔައީ ވޮލެންޓިއަކޮށްކަން މުސްތަފާ ފާހަގަކުރެއްވިއެވެ.\nމާދިހު ނިޔާވުމާއެކު ކުޅިވަރު އާއިލާގެ އެކި ފަރާތްތަކުން އަންނަނީ ތައުޒިޔާގެ މެސެޖުތައް ސޯޝަލް މީޑީއާ މެދުވެރިކޮށް ފޮނުވަމުންނެވެ. ސޯޝަލް މީޑިއާގައި ހިއްސާކޮށްފައިވާ މެސެޖުތަކުގައި މާދިހުގެ ވަކިވެދިޔުން އެއީ ދިވެހި ކުޅިވަރަށް ފޫނުބެއްދޭނެ ވަރުގެ ބޮޑު ގެއްލުމެއްގެ ގޮތުގައި ކުޅިވަރު އާއިލާގެ ބޭފުޅުން ވަނީ ފާހަގަ ކޮށްފައެވެ.\nއާ ކަމެއް މި ސަރުކާރުން ނުކުރާކަމަށް ބުނެ މިނިސްޓަރ ފައްޔާޒު އެފްޑީއައި ޕޮލިސީ ތަފްސީލް ކޮށްދެއްވައިފި


Moonu reethikuraa Jade Roller kulliakah mash'hooru vejje | Mihaaru\nމޫނުގައި ޖޭޑް ރޯލާ ބޭނުން ކުރަނީ.\nޖޭޑް ރޯލާ އިން މޫނު މަސާޖް ކުރަނީ.\nމޫނު ރީތިކުރާ "ޖޭޑް ރޯލާ" ކުއްލިއަކަށް މަޝްހޫރުވެއްޖެ\n20 މެއި 2018 - 08:04\nމޫނު މަސާޖުކުރަން ޗައިނާ މީހުން ވަރަށް ކުރިންސުރެ ބޭނުންކުރަމުން އަންނަ ޖޭޑް ރޯލާ ކުއްލިއަކަށް މަޝްހޫރުވެ ބޮޑު ވިޔަފާރިއަކަށް ވެއްޖެ އެވެ.\nމިއީ މިނެރަލްގެ ބާވަތެއް ކަމަށްވާ ޖޭޑްގެ އެތިކޮޅެއް ހިމެނޭ ގޮތަށް ތައްޔާރުކޮށްފައިވާ ރޯލާ އެކެވެ. ދަވާދު ލާން ބޭނުން ކުރާ ކަހަލަ ރޯލާއެއް އެއްގޮތަށް ފަރުމާކޮށްފައިވާ އަތަށް ހެޔޮވަރު އެއްޗެކެވެ.\nA post shared by JADE ROLLER BEAUTY™ (@jaderollerbeauty) on May 5, 2018 at 11:40am PDT\nމީގެ ދެ ސައިޒެއް އުޅޭނެ އެވެ. އެއީ ލޮލާއި ތުންފަތް ކައިރީ މަސާޖު ކުރަން ބޭނުންކުރާ ކުޑަ ޖޭޑް ރޯލައަކާއި އެއަށް ވުރެ ތަންކޮޅު ބޮޑު ސައިޒެކެވެ. ބޮޑު ސައިޒް ބޭނުންކުރާނީ ދަތްދޮޅި އާއި ކޮލާއި ނިތްކުރި ފަދަ ތަންތަން މަސާޖު ކުރާށެވެ.\nޖޭޑް ރޯލާ ބޭނުންކޮށްގެން މޫނުމަތި މަސާޖު ކުރުމުން، މޫނުގައި ހަރުވެފައި ހުންނަ ތަންތަނާއި ރަތްވެފައި ހުންނަ ތަންތަނާއި ހަމުގެ ޓިޝޫތަކުގައި އެކުލެވޭ ވިހަ އަދި ބޭކާރު މާއްދާތައް ބޭރުކޮށް ދޭނެ އެވެ. ޖޭޑް ރޯލާ ބޭނުން ކުރަނީ މޫނުގެ ހަންގަނޑުގައި ޖައްސާފައި، އޮއްބައިގެން ރޯލްކުރާ ގޮތަށެވެ.\nA post shared by JADE ROLLER BEAUTY™ (@jaderollerbeauty) on Apr 11, 2018 at 11:45am PDT\nއެގޮތުން ޖޭޑް ރޯލާ ބޭނުން ކުރުމުން މޫނަށް ލުއިކަން އިހުސާސް ކުރެވި، އަރާމު ވާނެ އެވެ. މީގެ އެންމެ ހާއްސަ ކަމަކީ މޫނުގެ ބައްޓަން ރީތިކޮށް ދިނުމެވެ.\nޖޭޑް ރޯލާގެ ތަޖުރިބާކާރުން ބުނަނީ އެ ބޭންކުރަން ވާނީ މޫނު ރީތިކޮށް ދޮވެލައި، މޫނުގައި އެއްވެސް ކަހަލަ ކްރީމެއް އުނގުޅުމުގެ ކުރިން ކަމަށެވެ. އަދި ރޭގަނޑު ނިދުމުގެ ކުރިން ޖޭޑް ރޯލާ ބޭނުން ކުރާ ނަމަ، ޖޭޑްގައި ޒައިނޫތު ތެޔޮފޮދެއް ލައިގެން ވެސް މަސާޖު ކުރެވިދާނެ އެވެ.\nA post shared by JADE ROLLER BEAUTY™ (@jaderollerbeauty) on Feb 27, 2018 at 5:37am PST\nޖޭޑް ރޯލާ ބޭނުން ކުރަނީ.\nޖޭޑް ރޯލާ ބޭނުން ކުރުމުން މޫނުގެ ހަންގަނޑު ވާންވެ ތާޒާކަން އިތުރުކޮށް ދޭނެ އެވެ. އެހެންވެ ރީތިވާން ގެންގުޅޭ އާލާތްތަކުގެ ތެރެއަށް މިވެސް މުހިއްމު ވާނެ އެވެ.\nޖޭޑް ރޯލާތައް 20-40 ޑޮލަރާ ދެމެދުގެ އަގުތަކެއްގައި ލިބެ އެވެ.\nއިތުރު ލިޔުންތައް އަންހެނުން ހަމުގެ ފަރުވާ ބިއުޓީ


ޔޫރޯ 2020: އިތުރުވަގުތުގެ ޕެނަލްޓީއިން ޑެންމާކް ބަލިކޮށް އިނގިރޭސިން ފައިނަލަށް – Mikal News\nރޭގެ މެޗުން މޮޅުވުމަށް ކޭން އަށް ލިބުނު ފުރސަތު\nރޭ ކުޅެވުނު ޔޫރޯ 2020 މުބާރާތުގެ ސެމީ ފައިނަލުގެ ފަހު މެޗުގެ ފުރިހަމަ ވަގުތު 1-1 އިން އެއްވަރުވެ، ކުޅެވުނު އިތުރު ވަގުތުގައި ލިބުނު ޕެންލަޓިއެއް ކާމިޔާބުކޮށް ޑެންމާކްގެ މައްޗަށްކުރި ހޯދައި އިނގިރޭސިން ފައިނަލަށް ދަތުރުކޮށްފިއެވެ. ފައިނަލުގައި އިނގިރޭސިންނާއި ވާދަކުރާނީ އިޓާލީ އެވެ.\nގިނ ދުވަސްތަކަކަށްފަހު ބޮޑު މުބާރާތެއްގެ ފައިނަލަށް އިނގިރޭސިން ދިއުމުން އުފާފާޅުކުރަނީވެމްބްލީ ސްޓޭޑިއަމްގައި ކުޅެވުނު މި މެޗުގައި އިދިކޮޅު ހާފުގެ މެދެއްހާ ހިސާބުން ލިބުނު ހިލޭ ޖެހުމަކުން މެޗުގެ ފުރަތަމަ ގޯލް ކާމިޔާބުކޮށް ޑެމްމާކްގެ ޑެމްސްގާޑް (ޖ.14) ކުރި ހޯދިއެވެ. ނަމަވެސް އެއިގެ9މިނިޓް ފަހުން ފުރަތަމަ ހާފު ނިމުމުގެ ކުރިން ދެންމާކްގެ ހާފުގެ މެދުތެރެއިން ހެރީ ކޭންގެ ދިން ތްރޫޕާސް އެއް ހޯދައި އެޓީމުގެ ސާކާ (ޖ.25) ބޯޅައާއެކު ޕެނަލްޓީ އެރިއާ ތެރެއަށް ވަދެ ގޯލް އޭރިއާތެރެއަށް ހުރަސްކުރި ބޯޅަ، ސްޓާލިން މާކްކޮށްގެން ހުރި ސިމޮން ކަޔާ (ޖ.4) ބޯޯޅަ ސާފުކޮށްލަން އުޅުމުގައި އޭނާގެ ފައިގައި ޖެހިފައި ބައިކޮޅަށް ވަދެ ނަތީޖާ 1-1 އިން އެއްވަރުވިއެވެ.\nޑެންމާކުން މެޗުގެ ޅީޑް ނަގައި އުފާފާޅުކުރަނީ\nމެޗުގެ ފުރިހަމަ ވަގުތުގައި އިތުރު ގޯލެއް ނުޖެހުމުން ކުޅުނު އިތުރުވަގުތުގެ ފުރަތަމަ ހާފު ނިމެން ކައިރިވެފައި ވަނިކޮށް ސްޓާލިން ބޯޅައާއެކު ޑެންމާކްގެ ޕެނަލްޓީ އޭރިއާތެ ރެއަށް ވަދެގަތުމުން އޭނާ ދިފާއުކުރުމަށް އުޅުމުގެ ތެރެގައި ފަހަތުން އޭނާގެ ގައިގައި ޖެހި ވެއްޓުމުން އިންގްލޭންޑަށް ޕެންލަޓީ އެއް ލިބުނީއެވެ. ހެރީ ކޭން ޖެހި ޕެންލަޓީ ޑެންމާކްގެ ކީޕަރު ޝޫމައިކަލް ދިފާއުކުރި ނަމަވެސް އަލުން ގޯލް ކުރިމައްޗަށް ނުކުތް ބޯޅަ ހެރީކޭން ދެވަނަ ފަހަރާ ގޯލަށް ވައްދާލައިގެން މެޗު 2-1 އިން ކާމިޔާބުކުރިއެވެ. އިނގިރޭސިންނަށް ލިބުނު ޕެންލަޓީ އާއި މެދު ޑެންމާކްގެ ކުޅުންތެރިން މައްސަލަ ޖެއްސި ނަމަވެސް ވީއޭއާރު އިން އިތުރަށް ބެލުމަށްފަހު ވެސް ނިންމީ އެ ކުށަކީ ޕެންލަޓީއެއް ކަމަށެވެ.\nމިމެޗުގައި ކެޕްޓަން ހެރީކޭން (ޖ.9) ވަނީ މޮޅުކުޅުމެއް ދައްކައި މެޗުގެ މޮޅު ކުޅުންތރިޔާގެ މަގާމުވެސް ހޯދާފައެވެ.\nހެރީކޭން މެޗުގެ މޮޅު ކުޅުންތެރިޔާ – މުބާރާތުގައި4ގޯލު ޖަހާފައި ވޭ\nމީގެ ކުރިން ބޮޑު މުބާރާތުގެ4ސެމީ ފައިނަލުގައި އިނގިރޭސިން ބަލިވެފައެވެ. އެއީ 1968، 1990، 1996 އަދި 2018 ގެ ސެމީ ފައިނަލުންނެވެ. އަދި މިއި 1966ގެ ވޯލްޑް ކަޕް ފައިނަލަށްފަހު އެފަދަ ބޮޑު މުބާރާތެއްގެ ފައިނަލުގައި އިނގިރޭސިން ކުޅޭ ފުރަތަމަ ފަހަރެވެ. ކޯޗް ސައުތުގޭޓްގެ އިނގިރޭސިން 1996ގެ ސެމީފައިނަލުގައި ބަލިވީ ޕެނަލްޓީ ޖަހަގެންނެވެ.\nއިންގްލޭންޑްގެ ފުރަތަމަ ގޯލުގެ ސަބަބު ކަމަށްވާ ސާކާ ވެގެން ގޮސްފައިވަނީ އިނގިރޭސި ޓީމަށް މުބާރާތުގެ ސެމީ ފައިނަލުގައި ފުރަތަމަ 11 ގައި ހިމެނެިގެން ކުލެން ނުކުން އެންމެ ހަނގު ކުޅުންތެރިޔާއަަށް ވެފައެވެ. ރެގެ މެޗަށް އެނާ ނުކުތް އިރު ވެފައި ވަނީ 19 އަހަރާއި 305 ދުވަހެވެ.\nޗެލްސީއަށ ކުޅޭ ސާކާ – 19 އަހަރުގައި ސެމީފައިނަލުގައި ކުޅުނު އެންމެ ހަނގު އިނގިރޭސި ކުޅުންތއެރިޔާ\nރޭގެ ގޯލާއެކު ހެރި ކޭން ވަނީ އިނގިރޭސި ލެޖެންޑް ގެރީ ލިނެކާ އާއިއެއްވަރަކަށް ބޮޑު މުބާރާތުގައި ގޯލު ޖަހާފައެވެ. އެއީ 10 ގޯލެވެ. އިނގިރޭސި ޓީމަށް ޔޫރޯގައި އެންމެ ގިނަ ގޯލުޖަހައި ދިން3ފޯވަޑުންގެ ލިސްޓުގައި ހެރީކޭން ވެސް މިވަނީ ހިމެނިފައެވެ. އެގޮތުން އެލަން ޝިއަރާ5ގޯލު( ޔޫރޯ 96)، ވެން ރޫނީ4ގޯލު (2004) އަދި ހެރީ ކޭން ވެސް މިވަނީ4ގޯލު ޖަހާފައެވެ.\nމިއީ ޔޫރޯ ފައިނަލުގައި އިޓަލީ ކުޅޭ4ވަނަ ފަހަރެވެ. އެއްގައުމަކުން މިމުބާރާތުގަ ފައިނަލުގައި އެންމެ ގިނައިން ދެން ކުޅެފައިވަނީ ޖަރުމަން6ފަހަރެވެ. މި ދެޓީމުންވެސް ނަމތީޖާ ނެރުމަށް ޕެނަލްޓީ6ފަހަރު ޖަހާފައިވެއެވެ. އިޓާލިން ވަނީ ޔޫރޯގައި މިހާތަނަށް ބަލިނުވެ 33 މެޗު ކުޅެފައެވެ. އަދި މިއީ ސްޕޭން ބޮޑު މުބާރާތްތަކުގެ ސެމީ ފައިނަލުން ބަލިވި6ވަނަ ފަހަރެވެ. އިޓަލިގެ ބަނޫޗީ އާއި ކިއެލިނީ ޔޫރޯ ފައިނަލުގައި ކުޅޭ މިއީ ދެވަނަ މުބާރާތެވެ.\nޔޫރޯ 2020ގައި މޮޅު ކުޅުމެއް ދެއްކި ޑެންމާކްގެ ގޯލްކީޕަރު ޝުމައިކަލް (ޖޫނިއާ) އަދި އެޓީމުން ފާހަގަ ކުރެވުނު މޮޅުކުޅުންތެރިޔާ މޭލާ\nމުބާރާތުގެ ފައިނަލް ކުޅޭނީ 11 ޖުލައި 2021 ގައި ލަންޑަނުގެ ވެމްބްލީ ސްޓޭޑިއަމްގައި އިނގިރޭސިން ސަޕޯޓަރުން ކުރިމަތީގައެވެ.\nއިޓަލީ އާއި އިންގްލޭންޑް ފައިނަލުގައި ވާދަކުރަނީ


Ehvumeh Baahvaa Nama, Ehvumuge Gaanoonaai Ehgothah Baahvaa - Fuluhun - Vaguthu\nއެއްވުމެއް ބާއްވާނަމަ، އެއްވުމުގެ ޤާނޫނާއި އެއްގޮތަށް ބާއްވާ - ފުލުހުން\nއެއްވުމެއް ބާއްވާނަމަ، ސުލްޙަވެރިކަމާއެކު އެއްވެ އުޅުމުގެ މިނިވަންކަމާއި ބެހޭ ޤާނޫނާއި އެއްގޮތަށް އެކަން ކުރިޔަށް ގެންދިއުމަށް ފުލުހުން އިލްތިމާސްކޮށްފިއެވެ.\nފުލުހުން މިގޮތަށް ވިދާޅުވެފައި ވަނީ، ރާއްޖޭގެ މަޝްހޫރު އިލްމުވެރިންގެ ބޮޑު ބައްދަލުވުމެއް މިރޭ ބާއްވަން ތައްޔާރުވަމުންދާ ކަމުގެ ޚަބަރު ފެތުރިފައިވާ ދަނޑިވަޅެއްގައެވެ.\nފުލުހުން ވިދާޅުވީ، މާލޭގައި މިއަދު އެއްވުމެއް ބާއްވަން އުޅޭ ކަމެއް އެ މުވައްސަސާއަށް އެނގިފައި ނުވާ ކަމަށެވެ. އަދި އެފަދަ އެއްވުމެއް އިންތިޒާމްކުރާ ފަރާތަކުން އެކަން ފުލުހުންނަށް އަންގާފައިވެސް ނުވާ ކަމަށް ފުލުހުން ވިދާޅުވިއެވެ.\n"މިއަދު މާލޭ ސިޓީގައި އެއްވުމެއް ބާއްވަން އުޅޭ ކަމަށް، އެފަދަ އެއްވުމެއް ބާއްވަން އުޅޭ ފަރާތަކުން މޯލްޑިވްސް ޕޮލިސް ސާވިސް އަށް އަންގާފައެއް ނުވޭ. އެއްވެސް ފަރާތަކުން އެއްވުމެއް ބާއްވާނަމަ، "ސުލްޙަވެރިކަމާއެކު އެއްވެ އުޅުމުގެ މިނިވަންކަމާއި ބެހޭ ޤާނޫން" އާއި އެއްގޮތަށް ކުރަން ޖެހޭ ކަންކަން ކުރަން މި ސާވިސް އިން އިލްތިމާސްކުރަން،" ފުލުހުން ވިދާޅުވިއެވެ.\n"ވަގުތު" އަށް އެނގިފައިވާ ގޮތުގައި މިރޭ އިލްމުވެރިން ބާއްވާ ބައްދަލުވުން އިންތިޒާމް ކުރުމުގައި އިސްކޮށް ހަރަކާތްތެރިވެ ވަޑައިގަންނަވަނީ މަޝްހޫރު އިލްމުވެރިޔާ ޑރ. މުހައްމަދު އިޔާޒް އެވެ. މައުލޫމާތު އެނގޭ މީހަކު ބުނީ މިރޭގެ ބައްދަލުވުން ބާއްވާ ތަނެއް ވަރަށް އަވަހަށް އިއުލާން ކުރާނޭ ކަމަށެވެ.\nމި ބައްދަލުވުން ބާއްވަނީ އިސްލާމް ދީނުގެ ނަމުގައި ހައްދުފަހަނަ އަޅައި ދިއުން ހުއްޓުވުމަށާއި އަދި ލާދީނީ މީހުންގެ ވާހަކަތައް ހުއްޓުވޭނޭ ގޮތަކާއި މެދު މަޝްވަރާ ކުރުމަށެވެ. ނަމަވެސް މި ބައްދަލުވުން ބާއްވާ ތަކަނާއި، މި ބައްދަލުވުމާއި ގުޅޭ އިތުރު މައުލޫމާތެއް ލިބިފައެއް ނުވެއެވެ.\nދީނީ އިލްމުވެރިންގެ ބޮޑު ބައްދަލުވުމެއް ބާއްވަން ތައްޔާރުވަމުން ގެންދާއިރު، ޑިމޮކްރެސީ ހިމާޔަތްކުރުމުގެ ނަމުގައި އުފައްދައިގެން އުޅޭ ޖަމިއްޔާއެއް ކަމަށްވާ މޯލްޑިވްސް ޑިމޮކްރެޓިކް ނެޓްވޯކް (އެމްޑީއެން) އިން އިސްލާމްދީނަަށް ފުރައްސާރަކޮށް ނެރުނު ރިޕޯޓަކަށް ދީނީ އިލްމުވެރިންނާއި އެނޫންވެސް ގިނަ ބައެއްގެ ފާޑުކިއުން ދަނީ އަމާޒުވަމުންނެވެ. އެ މައްސާލަގައި އެ ޖަމިއްޔާގެ އިސްވެރިން ހައްޔަރު ކުރުމަށާއި، ޖަމިއްޔާ ބަންދު ކުރުމަށް ގޮވާލަމުން ދިޔަ ނަމަވެސް، ކަމާއި ގުޅުން ހުރި އިދާރާތަކުން މިކަމާއި ގުޅިގެން އަދި ވަކި އެއްޗެއް ބުނެފައެއް ނުވެއެވެ.\nއެއްވުމެއްގެ ވާހަކަ ދައްކާއިރަށް އަވަހެއްނު ތެޅިގަތްލެއް. ބަލަ ކަލޭމެންގެ ހުވާގެ އަސާސްއަކީ ކޮބައިކަން ނޭނގުންތަ. ދީނަށް ފުރައްސާރަކުރަމުން ދުވާއިރު؟ ޔަހޫދީ އިމްރާންގެ އަސްލު ސޫރަ ދިވެހިންނަށް އެނގިއްޖެ މިނިސްޓަރުކަމަށް އާހިރަތް ވިއްކާލި ކަލޭގެ އިސްތިއުފާއަށް ގޮވާލަން.\nއޮކްޓޯބަރ 4, 2019 16:15\nމިހާރު ހޭލެވިޖެ މީއަމިއްލަހިޔާލު ?\nއޮކްޓޯބަރ 4, 2019 16:19\nއިހަކަށްދުވަހު ކުޑަކުދިންތަކެއް ނެރެގެން ތިމާވެށްޓޭ ކިޔާފައި މުޒާހަރާކޮށްފައި ހަޅޭއްލެވީ ގާނޫނާ އެއްގޮތަށްތަ؟ ގައިމު މުޒާހަރާތަކުގައި ކުޑަކުދިން ބައިވެރިކުރުމަކީ ކުށެއް ކަމަށް އޮވޭ. އަނެއްކާ އެކުށް ކޮށްފައި ބައެއް މީހުން އެވާހަކަތައް ސަޅިކަމަކަށް ހަދައިގެން ނޫސްތަކުގައިވެސް ފަލައަކުރުން ރިޕޯޓް ހަދައިގެން ލިޔެފައި ހުރި. އެމައްސަލަ ނުބަލައި ތިބެފައި މިގޮވަނީ ކޮން ފަތިވަރެއްބާ؟\nމިސަރުކާރު ހިމާޔަތްކުރުން ފާފަ ވެރިވާ ހިސާބަށް ކަންކަން ގޮއްސި. ސަރުކާރުގެ މައިފުށަށް ހީވެސްނުވޭ ގައުމު ފަނާވެދާއިރު.\nއޮކްޓޯބަރ 4, 2019 16:24\nމިގައުމުގައި ހިގާކަމައް ފެންނަ ގާނޫނުތައް ތިފެންނަނީ އެއްވެ އޫޅުމުގެ ގާނޫން މީރާގާނޫނު ސައިކަލްގަ އިސްޓިކާ ހިއްޕާ ގާނޫނު ބޭރުމީހުން ވިސާނެތި އުޅޭގާނޫނުކޮބާތޯ ކޮބާތޯ ހަމަހަމަކަމާ އިންސާފުގެ ގާނޫނުތައް ކޮބާތޯ ރައްޔަތުން ހިމާޔައް ކުރުމުގެ ގާނޫނު ކޮބާތޯ ވައްކަމާ ހިޔާނާތުގެ ގާނޫނު ކޮބާތޯ މަސްތުވާ އެއަޗިއްސާ ބެހޭ ގާނޫނު ކޮބާތޯ ދީނައް ފުރައްސާރަ ކުރުމާ ބެހޭ ގާނޫނު ލަދުންބޯހަލާތު މިޔޮއް ގައުމެއްތާދޯ މާތްﷲ މިއަނިޔާވެރިންގެ ކިބައިން މިގައުމު ސަލާމައް ކޮއްދެއްވާފާން ދޭވެ އާމީން\nސަހިންދާމެން އިސްލާމްދީނަށް ފުރައްސާރަކޮށް ލިޔުނުއިރު ހަމަ ތިހެން ނަސޭހަތްދިނިންތަ؟ ދަގަނޑު ކެނޑޭނީ ދަގަނޑުން! ޑިމޮކްރެޓިކް ނެޓްވާކަށް އަރާގަންނާކަށް ޤާނޫނެއް ބޭނުމެއްނުވާނެ! އެ މީހުންނަކީވެސް ޤާނޫނަކަށް ބަލާ ބައެއް ނޫން!\nއިލްމް ވެރީންނަށް ބައްދަލު ވުންތައް ގޭގޭގަ އަދި ޓެރަސް މަތީގަ ވެސް. ބޭއްވޭނެ އެ ވެ އޮޕްޝަން ބައި ވަރެވެ .\nގަވާދާ ހިލާފަށް ގައުމުގެ ވެރިން އަމަލުކުރާއިރު ގަވާދާށް އަޅުވަން ނުކުންނަ ރައްޔިތުންނަ ގަވާއިދާ އެއްގޮތަށޭބުނެ ބިރުނުދައްކާ... ވެރިން ގަވާއިދުގަ ތިބެއްޖެނަމަ ރައްޔިތުން ތިބޭނީ ގަވާއިދުގަ.. މިއަދު ބިރުފަހަނައަޅާ ތިޔަބުނާ ގަވާއިދު ހަދާންކޮއްދޭން ރައްޔިތުން ނުކުންނަން ވާޖިބު.. ބިރުގަންނަންވީﷲދެކެ... މިދުނިޔެމީ ހިދުކޮޅެއް..\nޢެއްވުން ގަވާއިދާ އެއްކުރަންޏާ އެމްޑީއެން ފުރަތަމަ ޤަވާއިދަށް ގެނޭ. ޤާނޫނުގަވެސް އިންނަނީ އިސްލާމްދީނުގެ ހަމަތަކުންނޭ ކިޔަންފައްޓާފަ... ދެން...\nއޮކްޓޯބަރ 4, 2019 17:46\nއެމްސީ ހަމީދު އިސްތިއުފާ. ޓެރޮރިސްޓް ޝަހިންދާ އިސްތިއުފާ. ސަންތި މާރިޔާ އިސްތިއުފާ. ސޭކު އިމްރާން އިސްތިއުފާ. ކިބޫ އިސްތިއުފާ ދުވަހަކުވެސް ނުފެންނާނެ ލާދީނީ ބައިގަނޑު މީހުންނަށް ފުރައްސާރަކޮށް މަލާމާތް ކުރާތަނެއް. ލާދީނިއްޔަތު ހުއްޓެވުމަށް ރައްޔިތުން ތެދުވުމުން ރައްޔިތުން އެގޯސްވީ. މިފަދަ ލާދީނީކަންކަން ގިނަވާ ގައުމަކަށް މާތްﷲ ކޯފާއެއް ފޮނުއްވައިފި ނަމަ އެންމެނަށްވެސް ގެއްލުންވާނެ. 2004ގައި ރާއްޖެއަށް އައިފަދަ ކޯފާއެއް އަތުވެދާނެ. މީގެ ކުރިން އެވަރުގެ ސުނާމީ ކާރިސާއެއް ރާއްޖެ ތަޖުރިބާކޮށްފައެއް ނުވޭ. ބޭނުމެއް ނުވޭ މިސުންފާ ބައިގަނޑާހެދި ރާއްޖެއަށް ކޯފާއެއް އަންނަން.\nއޮކްޓޯބަރ 4, 2019 18:05\nޕޮލިހަށް އަންގައިގެންތޯ ދީނަށް ފުރައްސާރަކުރަނީ؟\nދެން ތިބުނަނީ ފުލުހުންނަކީ މަތިންފައިބާ ތިބި ބައެކޭތަ؟ ވެހިކަލްތަކުގައި އިސްޓިކާ ޖަހާހެން އެމްޑީއެންގެ މައްސަލަ ބެލިނަމަ މިއަދު މިގަނޑެއް ގަންނާކަށް ނުޖެހުނީސް.\nއުސްލާމްދީނަށް ހަޖޫޖަހަނީ އެއީ ގާނޫނާއެއްގޮތަށް ދޮއްތޯ؟\nއޮކްޓޯބަރ 4, 2019 19:26\nލާދީނީ ޖަމްއިއްޔާގެ އިސްވެރިން ތެޅިގަނެފި. ހީވޭ ކަމެއްހެން. ދީނާ ބެހިގަނެގެން މުސްލިމުންގެ ލޭ ކައްކުވާއިރު ނުވެސްދެނަތިބި. ސަޅިއެއްނު.\nއޮކްޓޯބަރ 4, 2019 19:37\nފުލުހުންނަކައް ދެން ނޭގޭނެ\nއޮކްޓޯބަރ 4, 2019 19:39\nކުރީދުވަހަކު މީހަކު ހައްޔަރުކުރި ދީނައްފުރައްސާރަ ކޮއްގެން މިހާރުވެއްޖެޔޯ އޭނަގެެ ނަފްސާނީ ޓެސްޓުހަދަން... މީއަޅެ އަޖައިބެއްނުންތަ؟ ދީނުގެހިމާޔަތުގަ އެއްޗެކޭބުނާމީހަކު މިވަނީ ޓެރަރިސްޓަކަށް... ފުރައްސާރަކުރާމީހަކު މިވަނީ ބަލިމީހަކަށް... މީހާރުއިނގިއްޖެ ހަމަސީދާ ހުޅަނގުގެ ކާފަރުންކަން މިގައުމު ކޮންޓްރޯލްކުރަނީ ...ވެރިކަމުގަ ތިބިމީހުން އެމީހުންގެ ދަށުވެފަ\nއޮކްޓޯބަރ 4, 2019 20:40\nއޮކްޓޯބަރ 4, 2019 21:04\nބަހަނާއެއް ދައްކައިގެން ތިކަން ހުއްޓުވޭތޯ ބަލަންވާނެއެއްނު. ދެން ބަހަނާއަކަށް ބުނޭ ޤާނޫނާ ޚިލާފަަށޭ.\nއޮކްޓޯބަރ 4, 2019 23:12\nތަނެއްގަ ބައްދަލުވު މަކާއި އާން މުތަކަށް އެއްވުމމ މަކީ ތަފާތު ދެކަ މެއް.


Acting commissioner Nawaz, ibu aa badhdhalu kuravvaiffi | Mihaaru\nޚަބަރު / ކުރީގެ އެކްޓިން ކޮމިޝަނަރު އޮފް ޕޮލިސް ނަވާޒް\nއެކްޓިން ކޮމިޝަނަރު ނަވާޒު، އިބޫއާ ބައްދަލު ކުރައްވައިފި\nއެކްޓިން ކޮމިޝަނާ ނަވާޒާއި އިބޫ ބައްދަލު ކުރެއްވުން---\n25 ސެޕްޓެމްބަރ 2018 - 15:58\nއިބޫގެ ކެމްޕެއިން އޮފީހުގައި އިބޫ އާއި ނަވާޒު ކުރެއްވި ބައްދަލު ކުރެއްވުމުގައި ރަނިން މޭޓް ފައިސަލް ނަސީމާއި ފުލުހުންގެ އިންޓެލިޖެންސްގެ ކުރީގެ ވެރިޔާ މުހައްމަދު ހަމީދު (އެމްސީ) ބައިވެރިވެ ވަޑައިގެންނެވި އެވެ. އެމްސީ ހަމީދު ވަނީ އިބޫ ކެމްޕެއިންގައި އިސްކޮށް ހަރަކާތްތެރިވެފަ އެވެ.\nއެ ބައްދަލު ކުރެއްވުމާ ގުޅޭ ގޮތުން އިބޫގެ ތަރުޖަމާނު މާރިޔާ އަހުމަދު ދީދީ ވިދާޅުވީ ނަވާޒު ވަޑައިގަތީ އިހުތިރާމުގެ ޒިޔާރަތަކަށް ކަމަށެވެ. އިތުރު ތަފްސީލެއް ނުދެއްވަ އެވެ.\nއިބޫ އާއި ނަވާޒުގެ ބައްދަލު ކުރެއްވުމުގައި އެމްސީ ހަމީދާއި ފައިސަލް ބައިވެރިވެވަޑައިގަންނަވަނީ. -- ފޮޓޯ: އެމްޑީޕީ\nއެ ބައްދަލު ކުރެއްވުމާ ގުޅޭ ގޮތުން ފުލުހުންގެ ބަހެއް ވަނީ ލިބޭ ގޮތް ނުވެފަ އެވެ.\nނަވާޒު އެކްޓިން ކޮމިޝަނަރުކަމާ ހަވާލުވެ ވަޑައިގަތީ ފެބްރުއަރީ އެއް ވަނަ ދުވަހު ސިޔާސީ ލީޑަރުންތައް ހިމެނޭ ގޮތަށް ގިނަ ބަޔަކު މިނިވަން ކުރުމަށް ސުޕްރީމް ކޯޓުން ކުރި ހުކުމަށް ފަހު އެވެ. އޭރުގެ ކޮމިޝަނާ އޮފް ޕޮލިސް އަހުމަދު އަރީފު ވަކިކޮށް އެ މަގާމަށް ދެން އައްޔަން ކުރެއްވި އަހުމަދު ސައުދީ އެވެ. ފަހުން އޭނާ ވަކިކޮށް ނަވާޒަށް އެކްޓިން ކޮމިޝަނަރަކަށް ހަމަޖެއްސެވީ އެވެ.\nސުޕްރީމް ކޯޓުން ކުރި ހުކުމާ ގުޅިގެން ނަވާޒު ވަނީ ފުލުހުން އަމަލު ކުރާނީ ބަންޑާރަ ނައިބުގެ ލަފާގެ މަތިން ކަމަށް ވިދާޅުވެފަ އެވެ. އަދި ފުލުހުން އަމަލު ކުރީ ވެސް އެ ގޮތަށެވެ. އިދިކޮޅު ފަރާތްތަކުން ވަނީ ނަވާޒަށާއި ފުލުހުންނަށް ފާޑުކިޔުންތައް އަމާޒުކޮށްފަ އެވެ.\nފުލުހުން ދިވެހި ސަރުކާރު އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް މުހައްމަދު ހަމީދު (އެމްސީ) ނައިބު ރައީސް ފައިސަލް ނަސީމް ކުރީގެ އެކްޓިން ކޮމިޝަނަރު އޮފް ޕޮލިސް ނަވާޒް\n31 ކޮމެންޓް, 130 ރިއެކްޝަންސް\nލައިގެން ހުންނަ ޔުނިފޯމަކުން އެ މީހެއް އިހްލާތެރިކަމާ ގައުމަށް ހުންނަ ލޯތްބެއް ނޭންގޭނެ ނަމަވެސް ފާއިތުވެ ދިޔަ ތަނުގާ ޢަމަލު ކުރިގޮތުން އެކަންކަން ވަރަށް ސާފު. ކައިރިކުރާން ހެޔޮނުވާނެ.\nވައި އަޅުވަން އަވަހަށް އިބޫއާ ބައްދަލު ކޮށްލީދޯ. 1 ފެބުރުއަރީގެ ސްޕްރީމް ކޯޓުގެ އަމުރާގުޅިގެން ތިޔަ ނަވާޒު ވިދާލުވީ ކީކޭތޯ ؟ " ނަވާޒު ވިދާލުވީ ފުލުހުން އަމަލު ކުރާނީ ބަންޑާރަ ނައިބުގެ ލަފާގެ މަތިން ކަމަށް" މިހެންތޯއެވެ. ފުލުހުންގެ ޤާނޫނު ކޮބާތޯ؟ ރައްޔިތުން ތިބީ ކަލޭމެން ތިކުޅުނު ކުޅިގަނޑު ވަރަށް ގާތުން ބަލަން، ނަވާޒަކީވެސް ކޯޓުގެ ޙުކުމް ތަންފީޒުކުރަން ހުރަސް އެޅިމީހެއް.\nޤާނޫނަކަށް ބެލުމެއްނެތި ރައްޔިތުންނަށް އަނިޔާވެރިވި މީހުންނަށް އެކަމުގެ ބަދަލު ދީ އަނިޔާވެރިން ދޫކޮށް ނުލާ ޙައްޤު އަދަބު އެމީހުންނަށް ދީ މީރައްޔިތުންގެ އަޑު\nޙެޔޮނުވާނެ ތީނަ ބަހައްޓަން ތީނައައްވާވަރުކޮށްފި އަދި ތީކީ އެހާ ތައުލީމީ ތޫނުފިލިމީހެއްވެސްނޫން ވަރައްވިސްނާތި..\nމަމީ އިބޫނަމަ ޙަޤީގަތުގަވެސް މި ކަލޭގެ އަކާއި ބައްދަލެއް ނުކުރީމުސް. މަމެން ދެކޭ ގޮތުގައި ޤާނޫނު އަސާސީ އަށް ތަބާނުވެ އާޒިމާ ޝަކޫރު އާއި އަނިލް އަށް ތަބާވި މީހަކަށް ބައްދަލު ކުރުމަކީ އެއްގޮތަކަށްވެސް ކޮއްގެން ވާނެ ކަމެއްނޫން.\nޢިބޫ ވައުދުތައް ފުއްދާނިމުނީތޯ. އަވަހަށް އާދޭ އިންޑިޔާއަށް. ޢަހަރެންނާ މޯދީ މިތިބީ އިންތިޒާރުގާއ.\nތީވީ އެމް އެކޭ ނަވާޒެކޫ ހަމަ އެއްވެސް ތަފާތެއް ނެއް! ބޯހަލާކު! އިބޫ އަކާ ބައްދަލު ކުރާނެކަމެއްނެއް ކަލޭ އިސްތިއުފާދީ!\nއިބޫ ކާރީ ބުނެލަން ބޭނުންވަނީ ތިނަވާޒު މެންނާ އެކީ ކުރިއައް ދިއުމައް ނުވިސްނުމައް! ތި ނަވާޒެންނު ބުނީ ތިމަންނަ ހަދާނީ ބަންޑާރަ ނައިބު ބުނާ ގޮތޭ! ބަންޑާރަ ނައިބު ބުނެފިއްޔާ ތިކަލޭގެކޮއްފާނެ ކޮންމެކަމެއްވެސް! ތީހަމަ އެނަވާޒު ތިޔަކައް ހަމަ އެއްވެސް ބަދަލެއް ނާންނާނެ! އިބޫ ތިކަލޭގެކާރިން ދުރައްދޭ ދުރައްދޭ ހެޔޮނުވާނެ ތިކަލޭގެ ކާރިންދުރައްދޭ!\nއަނިޔާވެރިވެ ނުބައިމަގު ހިޔާރުކޮށް ހައގުމަގު ދޫކޮށް އަމިއްލަ ނަފްސަށާ އަހެން މިހުންގެ މައްޗައް އަނިޔާވެރިވާ މިހުންގެ ހިތްތައްކުގަ ކަޅުލައްގަޑުޖެހިގެން ދާކަމީ ޔަގީންކަމެއް.އެފަދަމީހުން ހިތަކަށް ނާރާނެ އެހން ދުވަހެއް އަންނާނެކަމެއް.ފިރުއަުނުވެސް ކަލެއްކަމަށް ދައުވާކުރި.އަނިޔާވެރިކަމަށް މިގައުމުގަ ފުރުސަތިދީގެން ނުވާނެ.


SunOnline: BREAKING NEWS: MMA ge governor mirey fuluhah haaziru kuranee\nއެމްއެމްްއޭގެ ގަވަރުނަރު މިރޭ ފުލުހަށް ހާޒިރުކުރަނީ\nމާހިލް މުހައްމަދު 13 Mar 2019, 19:40\nއެމްއެމްއޭގެ ގަވަރުނަރު އަހުމަދު ނަސީރު -- ސަން ފައިލް ފޮޓޯ/ ފަޔާޒު މޫސާ\nފުލުހުން ތަހުގީގުކުރަމުންދާ މައްސަލައަކާ ގުޅިގެން މޯލްޑިވްސް މަނިޓަރީ އޮތޯރިޓީގެ ގަވަރުނަރު އަހްމަދު ނަސީރު މިރޭ ފުލުސް އޮފީހަށް ހާޒިރުވާން އަންގައިފިއެވެ.\nފުލުހުންގެ ތަރުޖަމާނު އިޒްމިއާ ޒާހިރު ވަނީ މިކަން "ސަން"އަށް ކަށަވަރުކޮށްދީފައެވެ.\nއެހެން ނަމަވެސް ގަވަރުނަރު ނަސީރު ފުލުހުންގެ އިދާރާއަށް ހާޒިރުވާން އެންގީ ކޮން ގަޑިއަކަށް ކަމެއް ވިދާޅެއް ނުވެއެވެ.\nފުލުހުން ދަނީ، އެމްއެމްގޭގައި އުފައްދާފައިވާ ފައިނޭންޝަލް އިންޓެލިޖެންސް ޔުނިޓު (އެފްއައިޔޫ)ގެ ކުރީގެ އިސްވެރިޔާ އަބްދުﷲ އަޝްރަފް އޭނާގެ ގާނޫނީ މަސްއޫލިއްޔަތު އަދާކުރުމަށް ގަވަރުނަރު ނަސީރު ހުރަސް އެޅިކަމުގެ މައްސަލައެއް ތަހުގީގުކުރަމުންނެވެ.\n"ސަން"އަށް އެނގިފައިވާ ގޮތުގައި މި މައްސަލަ ފުލުހުންނަށް ހުށަހެޅީ އަޝްރަފްއެވެ.\nގަވަރުނަރު ނަސީރު މަގާމުގެ ނުފޫޒު ނަހަމަ ގޮތުގައި ބޭނުންކުރެއްވި ކަމަށް ވިދާޅުވެ، މަޖިލީހުގެ މާލިއްޔަތު ކޮމިޓީގެ މުގައްރިރަށް އަޝްރަފް ފޮނުއްވި ސިޓީގެ ކޮޕީއެއް "ސަން"އަށް ވަނީ ލިބިފައެވެ.\nކުރީގެ ރައީސް އަބްދުﷲ ޔާމީނުގެ ބޭންކް އެކައުންޓަކުން އޭސީސީގެ އެސްކްރޯ އެކައުންޓަށް އެއް މިލިއަން ޑޮލަރު ޖަމާކުރި މައްސަލަ އެފްއައިޔޫއިން އޭސީސީއަށް ހުށަހެޅީ 2018 ސެޕްޓެމްބަރު 10 ގައެވެ. އަދި އެމަނިކުފާނުގެ ބޭންކް އެކައުންޓަކަށް 22.5 މިލިއަން ރުފިޔާ ޖަމާކުރި މައްސަލަ ހުށަހެޅީ އެ މަހުގެ 13 ގައެވެ. އޭރު އެފްއައިޔޫގެ ވެރިއަކަށް ހުރީ އަޝްރަފެވެ.\n"ސަން"އަށް ކޮޕީ ލިބިފައިވާ ސިޓީގައި އަޝްރަފް ވިދާޅުވެފައިވަނީ އެ މައްސަލަތައް ހުށަހެޅުމުން ގަވަރުނަރު ހިތްހަމަނުޖެހުން ފާޅުކުރެއްވި ކަމަށާއި، އިންތިހާބާ ގާތް ދުވަސްވަރުގައި "ހައި ޕްރޮފައިލް ކޭސް"ތައް ނުފޮނުވުމަށް އެންގެވި ކަމަށެވެ.\nމަނީ ލޯންޑަރިންގް އަދި ޓެރަރިޒަމަށް ފައިނޭންސްކުރުމުގެ ގާނޫނުގެ 30 ވަނަ މާއްދާގައި ބުނެފައިވާ ގޮތުން އެފްއައިޔޫގެ މަސްއޫލިއްޔަތުތަކުގެ ތެރޭގައި ހިމެނޭ ކަންކަން ނިންމުމުގެ ފުރިހަމަ މިނިވަންކަން އެ ޔުނިޓަށް ލިބިގެން ވެއެވެ.\nމަނީ ލޯންޑަރިން އާއި ޓެރަރިޒަމްއަށް ފައިނޭންސް ކުރުމުގެ ގާނޫނުގެ 30 ވަނަ މާއްދާ:\nމި ގާނޫނުގެ 27 ވަނަ މާއްދާގެ ދަށުން އުފައްދާފައިވާ ފައިނޭންޝަލް އިންޓެލިޖެންސް ޔުނިޓަކީ އެ ޔުނިޓުގެ މަސްއޫލިއްޔަތުތަކުގެ ތެރޭގައި ހިމެނޭ ކަންތައްތައް ނިންމުމުގެ ފުރިހަމަ މިނިވަންކަން ލިބިގެންވާ، އަދި އެ ޔުނިޓަށް ކަނޑައަޅާފައިވާ ބަޖެޓާ އެއްގޮތްވާ ގޮތުގެ މަތިން އެ ޔުނިޓުގެ ހަރަދުކުރުމުގެ ފުރިހަމަ މިިނިވަންކަން ލިބިގެންވާ ޔުނިޓެކެވެ.\nގާނޫނީ މަސްއޫލިއްޔަތު އަދާ ކުރުމަށް ހުރަސް އެޅުމަކީ ގާނޫނުލް އުގޫބާތުގެ 533 ވަނަ މާއްދާގެ ދަށުން ޖުނަހުގެ އެއްވަނަ ދަރަޖައިގެ ކުށެކެވެ. އެ ކުށުގެ އަދަބު ކަނޑައެޅުމުގެ އަސާސީ މިންގަނޑަކީ ހަތަރު މަހާއި 24 ދުވަހުގެ ޖަލު ހުކުމެވެ. އެ ކުށް ސާބިތުވެއްޖެ ނަމަ އަންނާނެ އެންމެ ބޮޑު އަދަބަކީ އެއް އަހަރު ދުވަހުގެ ޖަލު ހުކުމެކެވެ.\nއެމްއައިބީގެ ހިއްސާ ގަތުމުގެ ފުރުސަތު އާދިއްތައިގެ ނިޔަލަށް


Covid balin faseyha vumaa eku Alia Bhatt aai Ranbir Kapoor raajje ah - vNews.mv\nކޮވިޑްބަލިން ފަސޭހަވުމުން އާލިއާ އާއި ރަންބީރްގެ ފުރަތަމަ މަންޒިލަކަށް ދިވެހިރާއްޖެ\nމަރިޔަމް ޝާހިދާ 20 April 2021, 13:23\nދާދިފަހުން އިންޑިއާގެ ހިންދީ ސިނަމާގެ ގިނަ ތަރިންތަކެއްވަނީ ކޮވިޑް-19 އަށް ޕޮޒިޓިވްވެ ބައްޔަށް ފަރުވާ ހޯދާ އެބަލިން ރަނގަޅުވެފައެވެ.\nމިލިސްޓަށް އެންމެ ފަހުން އިތުރުވި ތަރިންގެތެރޭގައި ބަތަލާ އާލިއާ ބަޓް އާއި ލޯބިވެރިޔާ އަދި އެކްޓަރު ރަންބީރް ކަޕޫރު ހިމެނެއެވެ.\nއިންޑިއާގެ މަހަރަޝްތުރާގައި ކާފިއު ހިންގުމާ ގުޅިގެން ގިނަ ތަރިންތަކެއް ގައުމުން ބޭރުވެ ޗުއްޓީ ހަދާލަން ކައިރި ޤައުމުތަކަށް ދަތުރުކުރަމުން އަންނައިރު މި ދެތަރިންވެސް މިވަނީ ޗުއްޓީއަށް އެމީހުންގެ މަންޒިލަކަށް ދިވެހިރާއްޖެ ހަދާފައެވެ.\nމިދެތަރިން އިއްޔެ ހެނދުނުގެ ވަގުތެއްގައި އިންޑިއާގެ މުމްބާއި އެއަރޕޯޓުގައި ފުރަންގޮސް ތިއްބާ ނަގާފައިވާ ފޮޓޯތަކެއް މިހާރު އެކި މީޑިއާތަކުގައި ވަނީ ތިލަވެފައެވެ.\nބޮލީވުޑުގައި މިހާރު އެންމެ ފާހަގަކޮށްލެވޭ މިޖޯޑު ވަރަށް އަވަހަށް ކައިވެނިކުރާނެ ކަމުގެ އަޑު ފެތުރިފައިވާއިރު މިއީ ދެތަރިން އެކީގައި ރާއްޖެއައި ފުރަތަމަ ފަހަރެވެ.\nއާލިއާވަނީ މީގެ ދުވަސްކޮޅެއް ކުރިންވެސް އޭނާގެ ރައްޓެހިންތަކަކާއެކު ރާއްޖެ އައިސްފައެވެ.\nއެހެންނަމަވެސް އެދުވަސްކޮޅާ ދިމާކޮށް ލޯބިވެރިޔާ ރަންބީރުގެ ބޮޑުބޭބޭ ރާޖީވް ކަޕޫރުގެ ކުއްލި މަރާއެކު އާލިއާވަނީ އޭނާގެ ޗުއްޓީ ކުރުކޮށްލުމަށްފަހު އެނބުރި އިންޑިއާއަށް ގޮސްފައެވެ.\nމީގެކުރިން ރަންބީރް ކަޕޫރުވަނީ އޭރު އޭނާގެ ލޯބިވެރިޔާ ބަތަލާ ކެޓްރީނާ ކައިފްއާއެކުވެސް ރާއްޖެ އައިސް ޗުއްޓީ ހޭދަކޮށްފައެވެ.\nއާލިއާ އާއި ރަންބީރު ކަޕޫރު މިވަގުތު ޗުއްޓީ ހޭދަކުރަމުން އަންނަނީ ކޮން ރިސޯޓެއްގައި ކަމެއް އަދި ސާފެއް ނުވެއެވެ.\nމިދެތަރިންގެ ފިލްމީ މަސައްކަތްތަކަށް ބަލާއިރު ދެތަރިން އެކީގައި ކުޅޭ ފިލްމު "ބްރައްމަޝްތްރާ" ގެ މަސައްކަތް ވަރަށް ހަލުވި ސްޕީޑެއްގައި ކުރިއަށްދަނިކޮށް މިހާރު އަނެއްކާވެސްވަނީ ހުއްޓުމަކަށް އައިސްފައެވެ.\nގިނަ ދުވަސްތަކަށް ދިގުދެމިގެން ގޮސްފައިވާ މިފިލްމު ރިލީޒްކުރެވޭނެ ތާރީޚެއް އަދިވެސްވަނީ ކަށަވަރު ނުވެފައެވެ.\nއިންޑިއާގެ މީޑިއާއާއި ހަވާލާދީ ގިނަ ފަރާތްތަކުން ބުނެފައިވަނީ އާލިއާގެ އެންމެ އަވަހަށް ރިލީޒްކުރުމަށް ތައްޔާރުވަމުން އަންނަ ފިލްމު "ގަންގޫ ބާއީ ކަތިއާވާޅީ" ވެސް މިހާރު ތައްޔާރުވަމުން އަންނަނީ ޑިޖިޓަލް ރިލީޒިންގ އަކަށެވެ.\nބޮލީވުޑްގެ ގިނަ ތަރިންތަކެއްގެ ޗުއްޓީ މަންޒިލަކަށް ރާއްޖެ ވެފައިވާއިރު ދާދިފަހުން ރާއްޖެ އައި މަޝްހޫރު ތަރިންގެތެރޭގައި ބަތަލާ މާދޫރީ ޑިކްސިޓް، ޝްރަދާ ކަޕޫރު، ޝިލްޕާ ޝޭޓީ، ދިއާ މިރްޒާ، ތާޕްސީ ޕަންނޫ، އަނަންޔާ ޕާންޑޭ، ބިޕާޝާ ބާސޫ،ޖާންވީ ކަޕޫރު އަދި ކޮރިއަރ ގްރާފަރ ފަރާ ޚާން ހިމެނެއެވެ.\nމި ވަގުތު ރާއްޖޭގައި ޗުއްޓީ ހޭދަކުރަމުން އަންނަ ބޮލީވުޑްގެ ތަރިންގެ ތެރޭގައި ބަތަލާ ސާރާ އަލީ ޚާނާއި މަންމަ އަމްރިތާ ސިންގް އާއި ލޯބީގެ ގޮތުން ގުޅިގެން އުޅޭ ދެ ތަރިން ކަމަށްވާ ޓައިގާ ޝްރޮފާއި ޑިޝާ ޕަޓާނީ ހިމެނެއެވެ.


އެދުނީމޭ ލޯތްބާއި އުފާ9– Esfiya\nއެއަޑު އިވުނު ސަނީމް ހިންދިރުވާލިއެވެ. ސުހައިލް އާޝާ ދެކެ ވާ ލޯބި ރަނގަޅަށްވެސް އޭނާއަށް ވަނީ އިހްސާސްވެފައެވެ. “ޑޭޑް.. އަސްލުވެސް ކަމެއްނުވޭ.. ދެންމެ އިޒާންގެ މަންމަ އާއި ވާހަކަދެއްކީ.. ދެން ވަރަށް ދުވަސް ފަހުން ވާހަކަދެއްކީ ދޯ އޭ ބުނެފަ ވަރަށް ލޯބިން ވާހަކަދެއްކީ އެހެންވެ މާ ބޮޑަށް ދެރަވެވުނީ….” އާޝާ ދޮގެއް ހަދާލިއެވެ. އާޝާ އެތަށްފަހަރަކު އެއީ ވީ ކަން ކަމަށް ބުނުމުން އެންމެ ފަހުން ސުހައިލް ގަބޫލްކުރިއެވެ. އަދި ދެން ދަނީކަމަށް ބުނެ ނިކުމެގެން ދިޔައީ ދެރަނުވާށޭ ބުނެފައެވެ. ސުހައިލް ދިޔުމާއި އެކު އާޝާ ދޮރު ތަޅުލިއެވެ. ހަމައެވަގުތު އޭނާ ފަޅައިގެން ދިޔައެވެ. ސަނީމް އޭނާގެ ކޮޓަރިއަށް އަޅަން އުޅުނު ފިޔަވަޅު ހުއްޓުނެވެ.. އަދި އިތުރަށް އާޝާގެ ކޮޓަރިއާއި ގާތްވެވުނީ ހައިރާންވެފައި ހުރެއެވެ. ސަނީމް ކުޑަދޮރުން ކުޑަކޮށް ބޯ ދިއްކޮށްލިއެވެ. އާޝާ ތަށިމުށިމަތީ އިށީނދެ އިނދެ ރޮމުން ދިޔައެވެ. އަޑުން އަޑުނަގާ ރޮމުން ދިޔައިރު އޭނާ ރުއިމުގައި އެހެން އިތުރު ސަބަބެއްވާކަންވެސް ސަނީމްއަށް އިނގުނެވެ.\n“ޑޭޑް…! ކިހިނެއްތަ ބުނާނީ… ޑޭޑް އެންމެ ލޯބިވާ އެކީ ދިރިއުޅުން ތި ހޭދަކުރާ ހަމައެކަނި އަންހެނާ ގެ ސަބަބުން ވާ ކަމެއްކަން މީ.. ޑޭޑް… އަޅުގަނޑު ގަބޫލުކުރަން މިގެއަކަށް ނިސްބަތް ނުވާކަން… މީ ނަހަލާލު ދަރިއެއްކަން.. ޑޭޑް ގެ ދިރިއުޅުން ހަލާކުކޮށްލެވޭކަން… އެކަމް ކޮންމެ ގޮތެއްވިޔަސް މީ ހަމަ ޑޭޑް ގެ ދަރިއެއް ނޫންތަ.. އެކަން ދައްތަ ގަބޫލުކުރަން ޖެހޭނެ ނޫންތަ؟ ގަބޫލުނުކުރިޔަސް އޯކޭ އެކަމް އަބަދު އަބަދު އެހެން ކިޔަން…… ނަ..ނަސީބެއް.. މަންމަ ދުނިޔޭގައި ނެތްކަންވެސް… އެހެންނޫންނަމަ މަންމަ މިދުނިޔޭގައި އުޅުނަ..ވެސް ނުދިނިސް.. ޑޭޑް… އައި ރެސްޕެކްޓް ހާ އަލޮޓް.. ވަރަށް ލޯބިވެސް ވޭ ދައްތަ ދެކެ.. މަންމަދެކެ ވާހާ ވަރަށް ލޯބިވޭ…ބަޓް……..” އާޝާ ރޮމުން ރޮމުން ވާހަކަ ދައްކަމުން ދިޔައެވެ. އާޝާ އޭނާގެ ދެއަތުން އިސްތަށިގަނޑުގައި ހިފަހައްޓާލައިގެން ދެކަކޫ މައްޗަށް އަތް ލައިގެން އިސްޖަހާލައިގެން ރޯން އިނެވެ. އެއީ އޭނާއަށް ލިބޭ ހިތްހަމަޖެހުމެވެ.\n“މަންމާ ކީއްވެތަ އަޅުގަނޑު އެކަނި ކޮށްލީ…. ގޮވައިގެން ދިޔަނަމަ… ޑޭޑްގެ ލައިފް މިހާ ކޮމްޕްލިކޭޓް ނުވިސް.. ދައްތަ ވެސް އެހާ ރޫޑް ކޮށް ނޫޅުނިސް….” އާޝާ ބުނެލިއެވެ.\nސަނީމްއަށް އެ ހުރިހާ އެއްޗެއްގެ އަޑު އިވުނެވެ. އޭނާ ހިތުގައި ރިއްސައިގަތެވެ. އެހާ ވޭންދެނިވި ރުއިމެއް އޭނާ ދުވަހަކުވެސް އަޑުއަހާފައެއް ނުވެއެވެ. އާޝާ އަށް ވާވަރު ސަނީމްއަށް އިހްސާސްވިއެވެ. މީ އަދި އެންމެ ދުވަހެކެވެ. މި ވޭތުވެދިޔަ އަހަރުތަކުގައި ވާނެ ވަރު ދެނެގަންނާނީ ހަމައެކަނި މާތް ﷲ އެވެ. ކޮންމެ ކަމެއްވިޔަސް އެ ފަކީރުގެ ކުށެއް ނެތެވެ. އޭނާއަށް އަދަބު ލިބޭކަށް ނުޖެހޭނެއެވެ. އާޝާގެ ސިކުނޑިއަށް ކުރާ އުނދަގޫތަށް އޭނާ ހަމަޔަކަށް އަޅުވާލަން ބޭނުންވިއެވެ. ވަރަށް ބޮޑަށް ބޭނުންވިއެވެ. އެހެންނޫންނަމަ އަނެއްކާވެސް……..\nއާޝާ މޫނު ފޮހެލުމަށްފަހު ތެދުވެލާ ދޮރު ހުޅުވާލިއެވެ. ދޮރު ހުޅުވާލާ އޭނާ ހިނގައިގަންނަން އުޅުނެއްކަމަކު އެރުނީ ސާޒްގެ ކުރިމައްޗަށެވެ. އާޝާ ސިހިފައި ހުއްޓުނެއްކަމަކު އިސްއުފުލާލާ ބަލައެއްނުލައެވެ. އަދި އެއްފަޅިއަކަށް ޖެހިލާފާއި ތަންކޮޅެއް ބާރަށް ދުވެފައި އިޒާންގެ ކޮޓަރިއަށް ވަނެވެ.\nއާޝާ ދިޔަ ދިމާލަށް ބަލަން ހުރި ސާޒް ފުން ނޭވައެއް ދޫކޮށްލިއެވެ. އާޝާއަށް ރަނގަޅު ގޮތެއް މިންވަރު ކުރަން އެދުމަށްފަހު އޭނާ ކޮޓަރިއާއި ދިމާލަށް ދިޔައެވެ. ބެލްކަނީ އިން އެތެރެއަށް ވަތް ސަނީމް ހުރި ގޮތް ފެނި އެކަމާމެދު ސާޒް ސުވާލުކުރިއެވެ. ސަނީމް އާޝާގެ ވާހަކަ ބުނެލިއެވެ. ސާޒްވެސް ސާނިޔާ ކަންތަށް ކުރިގޮތް ސަނީމް ކައިރި ބުނެލިއެވެ.\nއާޝާ ގޮސް ވަތްއިރުވެސް އިޒާން އޮތީ ނިދާފައެވެ. އަޝާ ފުރަތަމަވެސް ދޮރު ތަޅުލިއެވެ. އެއަށްފަހު އިޒާން އޮތް އެނދާއި ކައިރިވެލުމަށްފަހު ތަޅުންގަނޑުމަތީ އިށީނދެލިއެވެ. އިޒާން އެއްލާފައި އޮތް އޭނާގެ އަތުގައި އާޝާ ހިފަހައްޓާލުމަށްފަހު އެނދުމަތީ ބޯ އަޅާލިއެވެ. މީގެ4މަސް ކުރިން ވީ ކަންތަށް އޭނާގެ ސިކުނޑީގައި އެނބުރުނެވެ. މާ ބޮޑަށް ނުވިސްނުމަށް ބުނެފައި އޮތެއް ކަމަކު އޭނާއަށް ވިސްނެން ފެށުނެވެ. އާޝާ ދެލޯ ފިއްތާ ބާރުކޮށްލިއެވެ. އަދި އިޒާންގެ އަތަށް ބާރުކޮށް ހިފަހައްޓާލިއެވެ. ކަމެއް ވާކަމުގެ ހިލަމެއްވެސް ނުވާ އިޒާން އޮތީ ފުން ނިންޖެއްގައެވެ. އާޝާ އެގޮތަށް އޮވެ ރޮއެ ރޮއެ ހަލާކުވިއެވެ. އެންމެ ފަހުން ވަރުބަލިވެގެން އެ އިންގޮތަށް އިންދާ ނިދުނެވެ. އެނދުމަތި ފޯވެފައި ވަނީ ތާޒާ ކަރުނުންނެވެ.\nއިޒާން ދެތިން ފަހަރު ތޯ ތަޅުވާލުމަށްފަހު ލޯ ހުޅުވާލިއެވެ. ފުރަތަމަވެސް ނަޒަރު ހުއްޓުނީ ނިދިފައި އޮތް އާޝާއަށެވެ. ދެލޯ ބޮޑުކޮށްލުމަށްފަހު ފަރުވާތެރިކަމާއި އެކު އިޒާން އާޝާއަށް ބަލައިލިއެވެ. ތެމިފައިވާ އެ އެސްފިޔަތަށް އޭނާއަށް ޖަވާބުދިންފަދައެވެ. ކަމެއް ގޯސްކޮށް ވެއްޖެކަން ޔަޤީނެވެ. އިޒާން އާޝާއަށް ގޮވާލިއެވެ. ދެތިން ފަހަރު ގޮވާލުމާއި އެކު އާޝާ ބޯ ހިއްލާލިއެވެ. އަދި އިޒާންއާއި ދިމާލަށް އިރުކޮޅަކު ބަލަން އިނދެވުނެވެ. އާޝާ ގެ ރަތްވެފައި ވާ ދެލޯ ފެނި އިޒާން ގެ ހިތް ތެޅިލިއެވެ. “އޭޝް؟؟؟” އިޒާން އަހާލިއެވެ. ސުވާލުން ފުރިފައިވާ އެ ސިކުނޑިއަށް ޖަވާބެއް ލިބުމުގެ މުހިންމުކަން އާޝާއަށް އަންގަން އިޒާން ވަރަށް ބޭނުންވިއެވެ.\n“ކިހިނެއްވީތަ؟؟؟؟ މީހަކު އެއްޗެއް ބުނީތަ؟؟ އޭޝް.. ޕްލީސް ބުނެބަ” އިޒާން އާޝާގެ މޫނުގައި ދެއަތުން ހިފާލަމުން ބުނެލިއެވެ. އާޝާގެ ދެލޯ ކަރުނުން ފުރުނީ އެ ހިތަށް ކުޅަދާނަ ނުވާތީއެވެ. އަދިވެސް ހިތުގެ އުދާސްތަށް ބޭރުނުވާތީއެވެ. އާޝާ އިޒާންއަށް ޖަވާބު ދޭން އަނގަ ހުޅުވާލި ނަމަވެސް ޖަވާބެއް ނުދެވުނެވެ. އަޑެއް ނުނުކުތެވެ. އަރު ބެދުނެވެ. އެހެންކަމުން އާޝާ ބޮލުގެ އިޝާރާތުން އާއެކޭ ބުނެލިއެވެ. އިޒާން އެނދުމަތީ އާޝާއާއި ދިމާލަށް ވާ ގޮތަށް އިށީނދެލިއެވެ. “ކާކު؟ ދަ..ދައްތަ؟؟” އިޒާން އަހާލިއެވެ. އާޝާ އަނެއްކާވެސް ބޯ ޖަހާލިއެވެ. އެއާއި އެކު އޭނާ އަށް އަނެއްކާވެސް ރޮއެ ގަނެވުނެވެ. އިޒާން އާޝާ އެނދުމަތީ ބައިންދާލުމަށްފަހު އާޝާ ގައިގާ ބައްދާލިއެވެ. އާޝާ އަށް ރޮވެން އިތުރަށް ފަސޭހަވިއެވެ. ހިތް ފުރެންދެން އޭނާ ރޮމުން ދިޔައެވެ.\nއިޒާން އާޝާއަށް ވަގުތު ދީގެން އިނެވެ. އާޝާ ހުއްޓާލިއެވެ. ނަމަވެސް އިޒާން އާއި ދުރަށް ނުގޮސް އިންގޮތަށް އިނެވެ. “އިޒާން…. ޕްލީސް.. ޕްލީސް މިތަނުން ގެންދޭ.. ޕްލީސް… ޕްލީސް….. އައި ކާންޓް ހޭންޑްލް ދިސް… މީ އޭޝް ގެ އާއިލާއެއްނޫން.. ނިސްބަތްވާ ތަނެއްނޫން.. މީ އާއިލާ ބައެއްވެސް ނޫން…. މީ ނުދަންނަ އެއްވެސް ގުޅުމެއް ނެތް ބައެއް…ޕްލީސް އިޒާން ޕްލީސް މިތަނުން ގެންދެބަ.. ޑޭޑް އޯކޭ އެއް ނުވާނެ…އެކަމް އިޒާން ޕްލީސް… ޕްލީސް.. ކޮންމެސް ގޮތެއް ހަދާބަ….” އާޝާ އެ އޮތްގޮތަށް އޮވެ ބުނެލިއެވެ. އޭރު އޭނާ އޮތީ ހިޔާލަކަށް ގެއްލިއެވެ. “އޭޝް… ބައްޕަ ކޮންމެ ކަމެއްވެސް ކުރާނީ ވަރަށް ވިސްނާފަ.. ބައްޕަ ވެސް ބޭނުމެއް ނުވާނެއެއްނު މިތަނަށް އަދި ތިހާލުގައި ގެންނާކަށް ވާ ގޮތް އިނގޭއިރުވެސް… މިތަނަށް ގެންނާނީ ސަބަބަކާއި ލައިގެންނެއްނު ދޯ… އޭޝް އެކަމް ބުނެބަ ކިހިނެއްވީތަ؟؟” އިޒާން އަހާލިއެވެ. އާޝާ ބަދިގޭގައި ހިނގި ހުރިހާ ކަމެއް ކިޔައިދިނެވެ. އެއީ ކިތަންމެ ކުޑަ ކަމެއްވިޔަސް ނުވަތަ ދެތިން ކުޑަ ލަފްޒަކަށް ވިޔަސް އެއިން އާޝާއަށް ކޮށްފައިވާ އަސަރު އިޒާން އަށް އިނގުނެވެ. “އޭޝް… ދެން އެ ދުވަހު ކިހިނެއްވީ؟ ޝެއަރ ކޮށްލަންވީނު… އޭރުންނު އޭޝް އަށް ލުއިއެއްވެސް ލިބޭނީ.. އެން ސޮލިއުޝަންއެއް ހޯދޭނީވެސް ދޯ..” އިޒާން ކެތްތެރިކަމާއި އެކު ވަގުތުގެ ބޭނުންހިފަމުން ބުނެލިއެވެ. އެ ދުވަހު ވީގޮތް އޭނާ ރަނގަޅަށްވެސް އިނގެން ބޭނުންވެއެވެ.\nއާޝާ އިޒާން އާއި ދުރަށް ޖެހިލިއެވެ. އަދި އެ ދުވަހު ކަންތަށް ހިނގި ގޮތާއި ސާނިޔާ ކީ އެއްޗެހި ބުނެދިނެވެ. އާޝާ އެވަގުތު ހުރީ ވަރަށް އުނދަގޫވެފައި ކަމާއި ހަމަ އަނެއްކާވެސް އެކަހަލަ ބަސްތަށް އިވުމުން ސިކުނޑިއަށް މާ އުނދަގޫވީކަމަށް އާޝާ ބުނެލިއެވެ. އިޒާން ގޮށް މުއްކަވާލިއެވެ. “ދެން އޭޝް.. އެހެން ނުހަދައްޗޭ… ޝެއަރ ކުރަންޖެހޭނެ އިނގޭ.. އެން ނައު އައި އެމް ހިއަރ އެއްނު ދޯ..” އިޒާން ކިތަންމެ ރުޅި އައި ކަމުގައި ވިޔަސް ފުރަތަމަ ވެސް ވިސްނީ އާޝާއާއި މެދުގައެވެ. އޭނާ ހަމަޔަކަށް އެޅުވޭތޯއެވެ. “އެކަމް.. ޑޭޑް ކައިރި ނުބުނައްޗޭ.. ޕްލީސް އިޒާން..” އާޝާ ބުނެލިއެވެ. އިޒާން އާއެކޭ ބުނެލި ކަމުގައިވިޔަސް މިކަމަށް ހައްލެއް ކޮންމެހެން ބޭނުންވާނެކަން އިޒާން ހިތާހިތުން ކިޔާލިއެވެ.\nއާޝާ އެތަށް އިރަކު އިޒާން ކައިރި އިނދެގެން ވާހަކަދެއްކިއެވެ. އޭނާގެ ދިރިއުޅުމާއި ބެހޭގޮތުންނެވެ. ވީ ކަންތަށްތަކެވެ. އުފާވެރިކަން ލިބުމާއި އެކު ނިގުޅިގެން ދިޔަ ގޮތެވެ. ޝެނާން އައި ގޮތުގެ ވާހަކައެވެ. އަދި ދިޔަ ވާހަކައެވެ. ދައްތަ ގުޅައިގެން އެއްޗެހި ކިޔާ ވާހަކައެވެ. ބައްޕަ އެގެއަށް އައުން މަދުކުރުވި ވާހަކައެވެ. އާޝާ އެކަނިވެރިކޮށްލި ވަރެވެ. އިޒާން ވަރަށް ދެރަވިއެވެ. އެހެންކަމުން އާޝާ ގެ ގައިގާ އަނެއްކާވެސް ބައްދާލާ އާޝާއަށް ހިތްވަރެއް ދިނެވެ. “ކޮންމެ ކަމެއްވިޔަސް ބުނަންޗޭ އިނގޭ؟” އިޒާން ބުނެލިއެވެ. އާޝާ އާއެކޭ ބުނެލިއެވެ. އެއަށްފަހު އިޒާން ފެންވަރައިގެން ކާން އަންނާށޭ ބުނެ އާޝާ ނިކުމެލީ އިޒާން އަށް ކާން ތައްޔާރުކޮށްދޭށެވެ. މިއަދު ދައްތަ ދެއްކި ވާހަކަ އޭނާއަށް އިނގެއެވެ. މިގޭގައި އުޅެވޭނީ މަސައްކަތްކޮށްގެންނެވެ. ދައްތަ މެންނަށް އެހީވެދީގެންނެވެ. އާޝާ ބަދިގެއަށް ދިޔައިރު އެކަކުވެސް ނޫޅެއެވެ. އެހެންކަމުން ރިހަކޮޅު ހޫނު ކޮށްލުމަށްފަހު އިޒާން ކާނެ ތަށި މޭޒުމަތީ ބަހައްޓާލިއެވެ. އަދި އިޒާން އަންނަން ދެން އިށީނދެ އިނެވެ. ސިޓިންގް ރޫމްއަށް ދާން ފައިބަމުން ދިޔަ ފަޒީލާއަށް އާޝާ ފެނި އަނދަ އަނދައިގެން ދިޔަ ފަދައެވެ. އެހެންކަމުން އާޝާއާއި ދިމާލަށް ދިޔައެވެ. “މިތާ ކީއްކުރަނީ؟؟؟ ބޭނުންތާކު އިށީންނާކަށް މީ އާޝާގެ ގެއެއްނޫނޭ….؟” ފަޒީލާ ބުނެލީ އާޝާއާއި ކުރިމައްޗަށް ވާ ގޮތަށް ކޮއްޅަށް ހުރެފައެވެ. އާޝާ ހިންދިރުވާލިއެވެ. ފަޒީލާއާއި ހަތަރު ކަޅި ހަމަކުރަން ނުކެރުމުން އިސްޖަހާލިއެވެ. “އި..އިޒާން ކާން އަންނާތީވެ.. ތަ..ތައްޔާރުކޮށްލީ އެއްޗެހި…” އާޝާ މަޑު މަޑުން ބުނެލިއެވެ. “އާޝާ ބޭނުންހާ ބައެއް މިތަނަށް ގެނެސް ކާންދީ ބޯންދީ ހަދަން މީ އާޝާގެ ގެއެއްނޫނޭ….. ތީ އަހަރެން ކައްކާފަ ހުރި އެއްޗެހި… އާޝާ އާއި ގުޅުން އޮންނަ މީހުންނަށް އާޝާ ކައްކާފަ ކާންދީ.. އަދި އަމިއްލައަށްވެސް ކައި.. ކޮންމެހެން އަހަރެން ކައްކާފަ ހުރި އެއްޗެހި ކައި ކައިފަ އެހެންމީހުންނަށް ކާންދޭނެކަމެއް ނެތް..” ފަޒީލާ އެހެން ބުނެލުމަށްފަހު އާޝާ ގެނެއްސައި ހުރި ރިހަ ތަށި އަދި ބަތްތަށިވެސް އެތެރެއަށް ވެއްދިއެވެ. އާޝާ ތެދުވެލިއެވެ. އަދި އިޒާންއަށް ބޭންދި ތަށި ހިފައިގެން ބަދިގެ ތެރެއަށް ވަނެވެ. “މާ..މާ…….. ތަށިވެސް މި ބައިންދަނީ… އަ..އަޅުގަނޑު ބަލާނަން.. މާމަމެން ގަނެފައި ހުރި އެއްޗެއް ބޭނުންނުކުރެވޭތޯވެސް.. އަދި.. އަދި ނުކެވޭތޯވެސް… ވަރަށް ބޮ..ޑަށް ސޮ..ސޮރީ… އެކަމް ދެން އެކަހަލަ ކަމެއް ނުކުރާނަން..” އާޝާ ތަށި ދިއްކޮށްލަމުން ފަޒީލާ ކައިރި ބުނެލިއެވެ. ހިނދުކޮޅަކަށް ފަޒީލާގެ ހިއްސުތަށް ހުއްޓި ކުރިމަތީ ފެންކަޅިވެފައި ހުރި އާޝާއަށް ބަލައިލެވުނެވެ. އެހެން ނަޒަރަކުންނެވެ. ނަމަވެސް ދެވަނަ ސިކުންތުގައި އެ ތަށި ދަމައިގަތުމަށްފަހު އެ އަޅުވާލިއެވެ.\nދެމީހުން އެކީ ސިއްސައިގެން ދިޔައީ ފަހަތުން މީހަކު އަތްތަލިބަޑި ޖަހާލިއަޑަށެވެ. އެއްފަހަރާ ފަހަތަށް ބަލައިލި އިރު ކުރިމަތީ ހުރީ ސަނީމް އެވެ. އަދި އޭނާގެ ފަހަތުގައި ހުރީ ސާޒް އެވެ. “މަންމާ… ސާބަސް… ތީ ދެން ކޮން ކަމެއް؟؟؟؟ މިގޭގަ އުޅެންޏާ ޖެހޭނީ ހަމަ އެހެންމީހުންނަށް ކަންތަށް ކުރާހެން ކުރަން.. އެހެން ނޫނިއްޏާ އެންމެ ކުޑަމިނުން މެހެމާނަކަށް ކަންތަށް ކޮށްދޭންޖެހޭހެން.. މަންމައަށް ތި ކަމުން ފާފަ ލިބޭނެކަން އިނގޭތަ؟؟ ..” ސަނީމް ބުނެލިއެވެ. އޭނާ އެންމެ ފަހަރަކުވެސް އާޝާއަކަށް ބަލައެއް ނުލައެވެ. ނަމަވެސް ސާޒްގެ ނަޒަރު ހުރީ އާޝާއަށެވެ. އާޝާ އަށް ހައިރާންވެފައި ބަލަހައްޓައިގެން ހުރެވުނީއެވެ. އެހެނީ ސަނީމް އޭނާގެ ކޮޅަށް އަދިއެވެސް ފަޒީލާގެ ކުރިމަތީ ވާހަކަދައްކަފާނެކަމަށް އޭނާ ހިއެއްވެސް ނުކުރެއެވެ.\n“ސަނީމްއަކަށް ނުބެހެވޭނެ އިނގިއްޖެއެއްނު.. އަހަރެން ކަންތަށް ކުރާނީ އަހަރެން ބޭނުން ގޮތަކަށް…. މީ މިގޭ މެހެމާނެއްވެސް ނޫން.. މިގޭ ކުއްޖެއްވެސް ނޫން…” ފަޒީލާ އެހެން ބުނެލުމަށްފަހު އެތަނުން ނުކުމެގެން ދިޔައީ އެމީހުންނަށް ނީވޭވަރަށް ތުންތަޅުވަމުންނެވެ. އާޝާ ސަނީމް މެންނާއި ދިމާ ބަލައިލިއެވެ. ނަމަވެސް އެމީހުން އިތުރު އެއްޗެއްވެސް ނުބުނެ އާޝާއަށް ފަސްދީ ހިނގައިގަތެވެ. އާޝާ ކަރުނަތަށް ފޮހެލުމަށްފަހު ސިކުނޑިއަށް އައި ހިޔާލަކާއި އެއްގޮތަށް ކަންތަށް ކުރަން ނިންމިއެވެ.\nއެހެންކަމުން ކޮޓަރިއަށް ގޮސް ދަބަހުން ޑޮލަރ ކޮޅެއް ނަގާލިއެވެ. އަދި ފަޒީލާ ހޯދުމުގައި އުޅުނެވެ. އޭރު ފަޒީލާ އިނީ ސިޓިންގް ރޫމްގައެވެ. “މާމާ……..” އާޝާ ގޮވާލުމާއި އެކު ފަޒީލާ އާޝާއަށް ބަލައިލީ ލޯ އަޅާލަމުންނެވެ. “ކަލޭގެ މާމައެއް ނުހުންނާނެ…” ފަޒީލާ އެހެން ބުނެލުމުން އާޝާ ހިމޭންވިއެވެ. ނަމަވެސް އަތުގައި އޮތް ޑޮލަރ ކޮޅަށް ބަލައިލުމަށްފަހު ފަޒީލާއަށް ދިއްކޮށްލިއެވެ. “އަޅުގަނޑު މިގޭގަ އެންމެ މަހަކަށް ހުރިޔަ ދީ.. އިޒާން ވެސް… އަޅުގަނޑު މަހެއްވާއިރަށް ދާނަން…. އެންމެ މަހެއް..” އާޝާ އިސްޖަހާލައިގެން ހުރެ ބުނެލިއެވެ. އެ ޑޮލަރ ބޮނޑިތަށް ފެނުމާއި އެކު ފަޒީލާގެ ދެލޯ ތަރަ ތަރަ ޖަހައިގެން ދިޔައެވެ. “މައްސަލައެއް ނެތް… މިގޭގަ ހުރެވިދާނެ އެކަމް ހަނދާން ބަހައްޓާތި……….” ފަޒީލާ ބުނަން އުޅުނު އެތި މެދުކަނޑާލީ އާޝާއެވެ. “ލައްބަ އަޅުގަނޑު ހަންދާން ބަހައްޓާނަމޭ… މީ ކާކުކަން.. މިގެއަކީ ކާކުގެ ގެއެއްކަން.. އަޅުގަނޑު މި އާއިލާއާއި ވެސް ގުޅުމެއް ނޯންނަކަން އަދި މި ގެއަށް ނިސްބަތް ނުވާނެކަން…. މާމަ…… އަޅުގަނޑު އަށް އަމުރު ވެސް ކުރެވޭނެ… ބޭނުން ކަމެއް ކުރާށޭ ވެސް ބުނެވޭނެ.. އަޅުގަނޑު ކޮށްދޭނަން.. މާމ….އަށް އޮންނާނެ ހައްޤު އެއްޗެހި ކިޔުމުގެވެސް..” އާޝާ އެހެން ބުނެލުމަށްފަހު ޑޮލަރ ތަށް ފަޒީލާއާއި ހަވާލުކުރިއެވެ. “ދެން ދޭ ތި ބުނާ މީހަކަށް ކާންހަދަން…….” ފަޒީލާ އެހެން ބުނެލުމުން އާޝާ ބަދިގެއާއި ދިމާލަށް ދިޔައެވެ.\nފަޒީލާ ފުޅާ ހިނިތުންވުމަކާއި އެކު ލާރިތަށް ގުނާލިއެވެ. ނަމަވެސް ހުރީ އާޝާ އެހާ ފަސޭހައިން ދޫކޮށްލާކަށް ނޫނެވެ.\nއާޝާގެ ހަނދާނަށް އައީ ފަޒީލާ އޭރު ބުނި ވާހަކަތަކެވެ. އޭނާ ހުރީ ރޮވެން ކައިރިވެފައި ނަމަވެސް އިޒާން އަށް އަނެއްކާވެސް ކާންތައްޔާރުކޮށްލިއެވެ. އަދި އިޒާން އަންނާނެ އިރަކަށް އިށީނދެ އިނެވެ. އިޒާން ތިރިއަށް ފައިބައިގެން އަންނަ އަޑާއި އެކު އާޝާ ހިނިތުންވެލިއެވެ. އަދި ކޮޅަށް ތެދުވެލިއެވެ. ސިޓިންގް ރޫމްގައި އިން ފަޒީލާ އިޒާން އަށާއި އާޝާއަށް ބަލައިލުމަށްފަހު ލޯ އަޅާލިއެވެ. “އަދި އޮންނާނީ ކަންތަށް” ފަޒީލާ ވިހަ ހިނިތުންވުމަކާއި އެކު އެހެން ބުނެލިއެވެ.\nއިޒާން ކާން އިށީނުމާއި އެކު އޭނަގެ ކުރިމައްޗަށް ވާ ގޮތަށް އާޝާ އިށީނދެލިއެވެ. ފަޒީލާއާއި އާޝާއާއި ދެމެދު ހިނގި ކަންތަށް އާޝާ ފޮރުވީ އެވާހަކަ ބުނެގެން މާ ބޮޑު ފައިދާއެއް ނޯންނާނެކަން އިނގޭތީއެވެ. “އާނ ހަނދާން ނެތުނީއޭ.. މަންމަ ގުޅި އިނގޭ… ދެން އޭރު އިޒާން އޮތީ ނިދާފަ ސޯ ފޯނު ނަގައިފައި މަމް އާއި ވާހަކަދެއްކިން އެން ބުނިން ނިދާފައޭ އޮތީ… ބުނީ ބުނާށޯ ގުޅާލައްޗޭ..” އާޝާ ބުނެލިއެވެ. އިޒަން އެހެންހޭ ބުނެލުމަށްފަހު ކެއުމައިގެން ކުރިއަށް ދިޔައެވެ. “ދުވަހަކުވެސް ހިއެއް ނުކުރަން ރާއްޖެ މިހާ ރީތި ވާނެކަމަށް.. ކަނޑުވެސް.. ފޮޓޮއިން ފެންނައިރު އަށް ވުރެ މާ ރީތި ރާއްޖެ ދޯ އިޒާން…” އާޝާ ބުނެލިއެވެ. އޭނާ ރާއްޖެ އައި މީ ފުރަތަމަ ފަހަރެވެ. ހީކުރިވަރަށްވުރެ ރާއްޖެ އޭނާއަށް ކަމުދިޔައެވެ. “އިޒާންއަށް އިނގޭތަ މާލޭގައި އުޅެން؟” އާޝާ އަހާލިއެވެ. އިޒާން އާއެކޭ ބުނެލިއެވެ.\n“މިތާނގެ ރަށްތަށް ވެސް އޮންނަނީ ހަމަ މިހެން ދޯ؟ ބިއުޓިފުލް އެން އޯވްސަމް..” އާޝާ ރާއްޖެއާއި ބެހޭގޮތުން ސުވާލުކުރަމުން ދިޔައެވެ. އެތަކެއް ނޭނގޭ އެއްޗެހި އޭނާއަށް އިނގެމުން ދިޔައެވެ. ލަންކާގައި އުޅުނުއިރު ރާއްޖެއާއި ބެހޭގޮތުން ކިޔައިދޭނެ މީހެއްވެސް ނުވެއެވެ. ނެޓުން ލިބުނު ބައެއް މައުލޫމާތު ފިޔަވާ އިތުރު މައުލޫމާތެއް އޭނާއަކަށް ނޭނގެއެވެ.\n“މިތާ ކައިރި އިންނަނީ ބީޗް… ވަރަށް ސަޅިވާނެ އެތަން.. އެން ލަންކާއަސް ވުރެ ރީތިކޮށް ސަޅިކޮށް އޮންނާނީ… ނޮޓް އިން ޗޮކްލެޓް ކުލަ.. ހަހަހަ… އުޅޭ ދާން. ހިނގާލާފަ ދެވޭނެ.” އިޒާން ބުނެލީ އާޝާއަށް ރާއްޖޭގެ ރީތި މަންޒަރުތަށް ހަމަލޮލުން ދައްކާލުމުގެ ބޭނުމުގައެވެ. އާޝާ އަވަސް އަވަހަށް ބޯ ޖަހާލިއެވެ.\nއިޒާން ކައި ނިމުމުން އާޝާ ރެޑީވެލަން ދިޔައީ ތަށިތަށް ދޮވެލުމަށްފަހުގައެވެ. ރީތި ގޮތަކަށް ޑިސައިންކޮށްފައި އިން ކަކުލާއި ހަމާލަށް އަރާ ހެދުމެއްގެ އިތުރުން ސްކިނީއެއް ލިއެވެ. އަދި އިސްތަށިގަނޑުގައި ފުނާ އަޅާލުމަށްފަހު ރެޑީވެލާ އަމިއްލަ ނަފްސަށް ލޯގަނޑުން ބަލައިލިއެވެ. “ހުމް ހުމް ރީއްޗޭ….” ކޮޓަރިއަށް ބޯ ދިއްކޮށްލި އިޒާން ބުނެލިއެވެ. އާޝާ ހިނިތުންވެލުމަށްފަހު އެނދުމަތީ އޮތް އޭނާގެ އަތް ދަބަސް ނަގާ އަޅުވާލިއެވެ. “އަނހަ ކޮންތާކަށް ދާން؟” ކޮޓަރިކައިރި މަޑުކޮށްލި ސުހައިލް ބުނެލިއެވެ. “މިއުޅެނީ އޭޝް އަށް އާރޓިފިޝަލް ބީޗް ދައްކާލަން ދާންވެގެން…” އިޒާން ބުނެލިއެވެ. ސުހައިލްގެ ހުއްދައާއި އެކު ދެމީހުން ނިކުމެގެން ދިޔައެވެ. އާޝާ މާލޭގެ މަގުމައްޗަށް ބަލައިލިއެވެ. “އޯ ގޯޑް… ލަންކާއަށްވުރެ ކަންތަށް ފަލަ… ހާދަ ބޮޑަކަށްހޯން ކުރެއޭ….” ބަރުގަނު އަޅަމުން ދިޔަ ކާރުތަކުގެ ސަބަބުން މަގުމަތީ އެއްއަޑުވެފައިވަނީ އެއަޑެވެ. “އަސްލު މާލެއާއި ބަލާފަ މާލޭގަ މާ މީހުން ގިނައީ… ރަށަކަށް ޖައްސާލީމަ އިނގޭނެ އޭޝް އަށް ރާއްޖޭގެ ރީތިކަން..” އާޝާގެ އަތުގައި ހިފާލައިގެން ހިނގަމުން ދިޔަ އިޒާން ބުނެލިއެވެ. އާޝާ އެއްފަހަރު އަތަށް އަދި އަނެއްފަހަރު އިޒާންއަށް ބަލައިލިއެވެ. އޭނާއަށް ކުރީ ތަފާތު އިހްސާސްއެކެވެ. ފުރަތަމަ ފަހަރަށް ޝެނާން ގެ ބަދަލުގައި އެހެން މީހަކާއި މެދު ވިސްނާލެވުނު ފުރުސަތަކަށް އެ ފުރުސަތު ވިއެވެ.\nބީޗް ކައިރި މަޑުކޮށްލި އިޒާން އަށް އެދިމާ ބަލަހައްޓައިގެން ދެލޯ ބޮޑުކޮށްގެން ހުރި އާޝާ ފެނި ހިނި އަންނަ ގޮތްވިއެވެ. “ދިސް އިޒް ސޯ ބިއުޓިފުލް… އައި މީން… ދެޓް ކަލަރ…. އޯ ގޯޑް..” އާޝާ އަށް ބުނެލެވުނެވެ. އެވަގުތަކީ އިރު އޮއްސެން ކައިރިވެފައި އޮތް ވަގުތު ކަމުން ޖައްވުތެރޭ ވަނީ ރީތިކުލައެކެވެ. އިޒާން އާޝާ ގޮވައިގެން ގޮސް ބެންޗެއްގައި އިށީނދެލިއެވެ. “މީ އަދި މާލެ އެއްނު.. އަދި އާރޓިފިޝަލް ވަން އެއް.. ރަށް ރަށުގައި ހުންނަ ރިއަލް މޫދު ފެނުނީމަ ފެއިންޓްވެސް ވާނެ…” ހިނިގަނޑެއް ޖަހާލަމުން އިޒާން ބުނެލިއެވެ. އާޝާ ވެސް ހޭންފެށިއެވެ. މިހާ ހިތްހަމަޖެހިގެން އޭނާއަށް އިނދެވުނީ އެތަކެއް ދުވަހެއްފަހުންނެވެ.\nއެތަކެއް އިރަކު އެތާ ތިބުމަށްފަހު ޑައިނަމޯރ އަށް ވަދެލާ ދެމީހުން ކާލައިގެން ގެއާއި ދިމާލަށް މިޝްރާބް ޖަހާލިއެވެ. ރޭގަނޑު ގަޑިއެއްކަމަކު މަގުމަތިން މީހުން މަދެއްނުވެއެވެ. ދުއްވަމުން ދާ ކާރުތަށް އިތުރަށް ގިނަހެން ހީވެއެވެ. އާޝާ މަގުމައްޗަށް ބަލަހައްޓައިގެން ހުރެ ހިނގަމުން ދިޔައެވެ. އޭރުވެސް އިޒާން ހުރީ އާޝާގެ އަތުގައި ހިފަހައްޓާލައިގެންނެވެ. އާޝާ އަށް މިމަންޒަރު ތަކަކީ އާ މަންޒަރު ތަކެކެވެ. އެހެންކަމުން އޭނާ ދިޔައީ އެ ހުރިހާ ތަނެއްވެސް ދަސްކުރަމުންނެވެ.\nHello enmn ? ? … here is the next part.. n thnkx for the comments n i sawavery cute comment too.. edhunymey lwihbaa ufaa… fenifaa yaar ufaa.. lwihbey yaar ufaa… thats so sweet actually.. those comments really make my day.. thnkx.. n ryn comments kiyany aslu aneh part up kuran vgn esfiya open kuraairu dhn hithah arany if i reply also no body will look back n read the reply.. ehnve reply nukurany… n yeah mi part mi up kury 20 mins varu vandhn kiya kiyaafa mistakes rangalhu khfa.. hope its nice.. n mistakes huhnaane still i tried my best.. love u all <3 n thnkx tc ? ?\nNext part avahah up kohdhehchey.. plxxx..\nWow v salhi mi part ves.\nWooooooooooow v reethi?\nDamn awesome..u r the best ryn ❤❤❤ ..next part avhah up khdheicheyy??\nWow vara reethi. Waiting for next part.pls avaha up kohla dhecehy ?\nV v rythi mi bai vx next part avas kohdhehchey plx plx v v kiyaahiyyvey mi story ehenve\nv salhi mi part\nKakulaa hamaalakah noon kiyaany. Kakulaa hama’ash kiyaany\nVvvv salhi. Thanks ryn. Avahah up kohdhehchey plx plx……..\nVvvvvvvvvvvvvvv nice. Just ? this story. Ummmmmmmmmmmmwaaxh. ????????????????????\nWow ryn… ryn dhw mihaaru enme gina stories liye fa hureee…..\nYay yay yay ryn mihaaru 1st oooo ?? hehehe… & v happy vefa mihuree ngey..lol? IZAAN??-_- ryn abadhuves thi gothah loabi loabi stories genesdhehchhh….❤❤ily..mwah mwah ?????\nvvvvvvvvvvvvvvvv reeeethi….ur the best …\nHi wen next episode\nފޮހެވޭނޭ ބާއޭ… 34\nނުކުޅެދޭ ހާލުވެސް ލޯބިވަން…\nFeatured ހަޤީޤީ ހިތާމަ ކުރުވާހަކަ ލޯބި July 6, 2018\nލޯބިން އެކީގަ ވާނަމޭ.. (10)\nހިތާމަ ލޯބި January 27, 2016\nލޯބި March 29, 2014\nދިހައެއް ( ހަވަނަ ބައި )\nހިތާމަ އެހެނިހެން ލޯބި August 6, 2017


އިންޓައަށް 11 ޕޮއިންޓުގެ ލީޑެއް، ޔުވެންޓަސް ތިންވަނައަށް\nސަސުއޯލޯ އަތުން އިންޓަ މޮޅުވީ 2-1 ގެ ނަތީޖާއަކުން\nނާޕޮލީ އަތުން ޔުވެންޓަސް މޮޅުވީ 2-1 ގެ ނަތީޖާއަކުން\n8 އޭޕްރިލް 2021 | ބުރާސްފަތި 07:43\nއިންޓަ އާއި ސަސުއޯލޯ ބައްދަލުކުރި މެޗުގެ ތެރެއިން: މި މެޗުން އިންޓަ މޮޅުވީ 2-1 ން\nއިޓާލިއަން ލީގުގައި ބުދަ ދުވަހުގެރޭ ސަސުއޯލޯ އަތުން މޮޅުވެ އިންޓަ މިލާނުން ތާވަލުގެ އެއްވަނައިގައި 11 ޕޮއިންޓުގެ ލީޑެއް ނެގިއިރު، ނާޕޮލީ ބަލިކޮށް ތާވަލުގެ ތިންވަނައަށް އެންމެ ފަހުގެ ޗެމްޕިއަން ޔުވެންޓަސް ޖެހިލައިފިއެވެ.\nއަމިއްލަ ދަނޑުގައި ކުޅުނު މެޗުން އިންޓަ މޮޅުވީ ސަސުއޯލޯ އަތުން 2-1 ގެ ނަތީޖާއަކުންނެވެ.\nމި މެޗުގައި އިންޓައިން ރަނގަޅު ކުޅުމެއް ދެއްކިއިރު، މެޗުގެ ވަރަށް ކުރީކޮޅު އެ ޓީމުން ވަނީ ލީޑު ނަގާފައެވެ. އެގޮތުން މެޗު ފަށައިގެން 10 ވަނަ މިނެޓުގައި އިންޓައަށް ލީޑު ނަގައިދިން ލަނޑު ކާމިޔާބުކޮށްދިނީ ރޮމެލޫ ލުކާކޫއެވެ. އެކަމަކު އޭގެ ފަހުން ސަސުއޯލޯއިންވެސް ވަނީ މި މެޗުގައި ގިނަ ހަމަލާތަކެއް އުފައްދާފައެވެ.\nނަމަވެސް މެޗުގެ 67 ވަނަ މިނެޓުގައި އިންޓައިން ލީޑު ފުޅާކުރިއިރު، ލުކާކޫ ދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ ލަޓާރޯ މާޓިނޭޒެވެ. އަދި މި މެޗުގައި ސަސުއޯލޯއިން ޖެހި ހަމައެކަނި ލަނޑު، މެޗު ނިމެން ފަސް މިނިޓަށް ވެފައި ވަނިކޮށް އެ ޓީމަށް ކާމިޔާބުކޮށްދިނީ ހާމެދް ޓްރައޯރޭއެވެ.\nޔުވެންޓަސް އާއި ނާޕޮލީ ބައްދަލުކުރި މެޗުގެ ތެރެއިން: މި މެޗުން ޔުވެންޓަސް މޮޅުވީ 2-1 ން - ގެޓީ އިމޭޖަސް\nމީގެ އިތުރުން ތާވަލުގެ ތިންވަނައަށް ޔުވެންޓަސް ޖެހިލީ އަމިއްލަ ދަނޑުގައި ކުޅުނު މެޗުން ނާޕޮލީ އަތުން 2-1 ގެ ނަތީޖާއަކުން މޮޅުވެގެންނެވެ.\nމި މެޗުގައި ޔުވެންޓަސްއިން މޮޅު ކުޅުމެއް ދެއްކިއިރު، މެޗުގެ 13 ވަނަ މިނެޓުގައި އެ ޓީމުން ވަނީ ލީޑު ނަގާފައެވެ. އެގޮތުން މި ލަނޑު ކާމިޔާބުކޮށްދިނީ އެ ޓީމަށް ކާމިޔާބުކޮށްދިނީ އިތުބާރު ފޯވާޑް ކްރިސްޓިއާނޯ ރޮނާލްޑޯއެވެ. އަދި މެޗުގެ 73 ވަނަ މިނެޓުގައި ޕައުލޯ ޑިބާލާ ވަނީ ޔުވެންޓަސްއަށް ލީޑު ފުޅާކޮށްދީފައެވެ. މި މެޗުގައި ޑިބާލާ ލަނޑު ޖެހިއިރު، މިއީ އަނިޔާއިން ރަނގަޅުވި ފަހުން އޭނާ ކުޅުނު ފުރަތަމަ މެޗެވެ. މި މެޗުގައި ނާޕޮލީން ޖެހި ހަމައެކަނި ލަނޑު، މެޗުގެ ފަހު މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ އެ ޓީމުގެ ކެޕްޓަން ލޮރެންޒޯ އިންސީނިއޭއެވެ.\nމި ނަތީޖާތަކާއެކު ތާވަލުގެ އެއްވަނައިގައި އިންޓައިން އަށް ޕޮއިންޓުގެ ލީޑެއް ނެގިއިރު، އެ ޓީމަށް ވަނީ ކުޅުނު 29 މެޗުން 71 ޕޮއިންޓް ލިބިފައެވެ. ތާވަލުގެ ދެވަނައިގައި އޮތް މިލާނަށް 29 މެޗުން 60 ޕޮއިންޓް ލިބިފައިވާއިރު، ތިންވަނައިގައި ތިންވަނައިގައި ޔުވެންޓަސް އޮތީ 29 މެޗުން 59 ޕޮއިންޓް ހަމަކޮށްގެންނެވެ.\nއިޓާލިއަން ލީގު އިންޓަ މިލާން ޔުވެންޓަސް


Raajje ah Olympics Stadium eh muhimmu vefa\nރާއްޖެއަށް އޮލިމްޕިކްސް ސްޓޭޑިއަމެއް މުހިއްމުވެފައި\nއޮލިމްޕިކް ފެންވަރުގެ ސްޓޭޑިއަމްއެއް ހުޅުމާލޭގައި ހުންނާނެ ގޮތް ދައްކައިދޭން އަވަސް އިން ކުރަހާފައިވާ ކުރެހުމެއް\nޖަޕާނުގައި ނިމިގެން ދިޔަ "ޓޯކިއޯ އޮލިޕްމިކްސް 2020" ކުޅިވަރު މުބާރާތުން ރީތި އެތައް ކަމެއް ފެނިއްޖެ އެވެ. ކުޅިވަރުން ލިބިދޭ އެތައް މިސާލު ތަކެއް ދުނިޔެ އަށް ދައްކައިފި އެވެ. ޓީވީން ކުޅިވަރުގެ އީދު ބަލަމުން ދިޔައިރު، މިފަދަ ކުޅިވަރު މުބާރާތަކުން ގައުމަކަށް އަންނާނެ ކުރިއެރުން އިހުސާސް ކުރެވެ އެވެ. ހާއްސަކޮށް އޮލިމްޕިކްސް ސްޓޭޑިއަމްތަކުގެ ރީތިކަން ފާހަގަކުރެވެ އެވެ. މި މަންޒަރު ފެނުމުން ހިތަށް އަރަނީ ރާއްޖޭގައި މި ފަދަ އޮލިމްޕިކްސް ސްޓޭޑިއަމެއް އެޅިދާނެ ހެއްޔެވެ؟ އެފަދަ ސްޓޭޑިއަމެއް އެޅުމުގެ ޕްލޭނެއް އެބައޮތް ހެއްޔެވެ؟\nމި ކަމަކީ ރާއްޖޭގައި ކުރެވިދާނެ ކަމެކެވެ. އެކަމަށް މަސައްކަތް ވެސް އެބަ ކުރެ އެވެ. ނަމަވެސް އޮލިމްޕިކްސް ސްޓޭޑިއަމެއް ރާއްޖޭގައި އަޅާ ވާހަކަ ބުނުމުން އެކަމަށް ހަޖޫޖަހައި ފާޑުކިޔާނެ މީހުން ބައިވަރެވެ. ރާއްޖޭގައި އެކަން ކުރާނެ ގޮތަކާއި މެދު ސުވާލު އުފައްދާނެ މީހުން ވެސް ވަކި މަދެއް ނުވާނެ އެވެ. ހުޅުމާލެއާއި މާލެ ގުޅާލާ ބްރިޖްގެ ވާހަކަ ދެއްކުމުން ވެސް ގިނަ ބަޔަކަށްވީ މިހެންނެވެ. ނަމަވެސް މިއީ ރާއްޖެ އަށް ނުވާނެ ވަރުގެ ކަމެއް ނޫނެވެ. ސުވާލަކީ އެހާ ބޮޑު ހަރަދެއް ކޮށްގެން އޮލިމްޕިކް ސްޓޭޑިއަމެއް ރާއްޖޭގައި އެޅުން ހަމަ އެހާ މުހިންމު ހެއްޔެވެ؟ މީގެން ކުރާނީ ކޮން ފައިދާއެއް ހެއްޔެވެ؟\nއޮލިމްޕިކްސްއާ ހަމައަށް ދިއުމުގެ ކުރިން މިފަދަ މުބާރާތްތައް "ހޯސްޓް" ކޮށްގެން ވެފައިވާ ފައިދާ އަށް ބަލައިލުން ވެސް މުހިންމެވެ. މިއީ އެތައް ބިލިއަން ރުފިޔާއެއްގެ އަގު ނުކުރެވޭ ފައިދާ ގައުމަށް ލިބޭނެ ކަމެކެވެ.\nދެހާސް އަށް ވަނަ އަހަރު ރާއްޖެ އިން ފުރަތަމަ ފަހަރަށް ސާފް ޗެމްޕިއަންޝިޕް ކާމިޔާބު ކުރިއިރު މުބާރާތް ހޯސްޓް ކުރި އެއް ގައުމަކީ ރާއްޖެ އެވެ. އެ މުބާރާތުގައި މުޅި ގައުމީ ފުޓްބޯޅަ ދަނޑު ގުގުމާލާފައި އޮތީ ދިވެހި ސަޕޯޓަރުންގެ އަޑުންނެވެ. ގަދަ ރަތް ކުލައިން މުޅި ދަނޑު ފުރާލާފައި އޮތުމުން ކުޅުންތެރިންގެ ލޭ ހަމަ ރަނގަޅަށް ވެސް ކައްކުވާލި އެވެ. އެފަދަ ބޮޑެތި މުބާރާތްތައް ބޭއްވޭނީ ފެންވަރު ރަނގަޅު ވަސީލަތްތައް ވެސް ހުރެގެންނެވެ.\nރަނގަޅު ތަމްރީނާއި ފަރިތަކުރުންތައް ހަރުދަނާވާނެ\nރާއްޖޭގައި އާދަޔާއި ހިލާފު މޮޅެތި އެތުލީޓުން އެބަތިއްބެވެ. ފަހުގެ ތާރީހުގައި ރާއްޖެއިން ވަނީ އެކަން ވަރަށް ރަނގަޅަށް ސާބިތު ކޮށްދީފަ އެވެ. 2019 ވަނަ އަހަރު އޮތް އިންޑިއަން އޯޝަން އައިލެންޑް ގޭމްސް ފަދަ އިންޓަނޭޝަނަލް މުބާރާތްތައް މިކަމުގެ ހެއްކަކަށް ފުދޭނެ އެވެ. މިއީ އެތައް އަހަރުތަކެއްގެ މަތިން ގިނަ ބަޔަކުވީ ގުރުބާނީ ތަކެއްގެ ފޮނި ރަހަކަން ޔަގީނެވެ.\nނަމަވެސް މި ފަހަރުގެ އޮލިމްޕިކްސް އަށް ދިޔައިރު ރާއްޖެ އިން އެންމެ ބޮޑަށް ކުރަމުންދިޔަ އެއް ޝަކުވާ އަކީ އެތުލީޓުންނަށް އެކަށީގެންވާ ވަރުގެ ރަނގަޅު ތަމްރީނެއް ނުލިބުމެވެ. މިއީ އަބަދު ވެސް އިވެމުން އަންނަ ޝަކުވާ އެކެވެ. އެފަދަ ތަމްރީނެއް ދޭނެ ތަނެއްވެސް ހަގީގަތުގައި ނެތީ އެވެ. އެ ފަދަ ފެންވަރެއް ރާއްޖޭގައި ހުރި ނަމަ ލަންކާގައި ތަމްރީނު ނުހަދައި، ކުޑަކުޑަ ދީމަވެސް ފަރިތަކުރާނީ ރާއްޖޭގަ އެވެ. އެންމެ ފަހުން ހުޅުމާލޭގައި އެޅި ދުވާ ޓްރެކާއި، ސްވިމިން ޓްރެކް ވެސް އޮލިމްޕިކްސް ސްޓޭންޑާޑުގެ މިންގަނޑަކަށް ނުފެތެ އެވެ.\nއޮލިމްޕިކް ސްޓޭޑިއަމެއް ރާއްޖޭގައި އެޅިއްޖެ ނަމަ އެތުލީޓުންނަށް އެކަށީގެންވާ ރަނގަޅު ތަމްރީނާއި ފަރިތަކުރުންތައް ހަރުދަނާ ކުރެވޭނެ އެވެ. އިންޓަނޭޝަނަލް ފެންވަރުގެ ޓްރެކް ތަކުގައްޔާއި ފީލްޑް ތަކުގައި ފަރިތަކުރުންތައް ކުރިއަށް ގެންދިއުމުން މުބާރާތްތަކަށް ބައިވެރިން ތިބޭނީ ދޮންވެ ފައްކާވެފަ އެވެ.\nއޭރުން ކޮވިޑްގެ ދުވަސްވަރޭ ކިޔާފައި މީހުން އެއްވެ އުޅޭ އާންމު ސަރަހައްދު ތަކުގައި ފަރިތަކުރުންތައް ކުރިއަށް ނުގެންދެވިފައި ތިބޭކަށް ނުޖެހޭނެ އެވެ. އެކަމަށް ހާއްސަ ފީލްޑުތަކާއި ޓްރެކް ތަކަށް އެތުލީޓުން ހާޒިރު ކޮށްގެން ފަރިތަކުރުންތައް ކުރިއަށް ގެންދެވޭނެ އެވެ. މިއީ ކުޅިވަރު އެސޯސިއޭޝަން ތަކުންވެސް ދެކެމުން އަންނަ ހުވަފެނެކެވެ.\nއާ އެތުލީޓުން އުފެއްދުމަށް ބާރަކަށްވާނެ\nރާއްޖޭގެ ކުޅިވަރު އިންޑަސްޓްރީ އަށް ދިމާވެފައިވާ އެންމެ ބޮޑު އެއް މައްސަލަ އަކީ އާ އެތުލީޓުންނާއި ކުޅުންތެރިން އުފެއްދުމަށް ދިމާވެފައިވާ ދަތި ތަކެވެ. މިހާރު ގައުމު ތަމްސީލު ކުރަންދާ ގިނަ އެތުލީޓަކުންނަކީ މާލޭގައި އުޅޭ އެތުލީޓުންނެވެ. ކިތަންމެ މޮޅެތި ކުދިން ތިބި ނަމަވެސް، އަތޮޅު ތެރޭގައި ފަރިތަ ކުރެވޭނެ އިންތިޒާމު ތަކެއް ނެތެވެ. ފެންވަރު ރަނގަޅު މުބާރާތެއް ވެސް ބޭއްވޭކަށް ވެސް ނެތެވެ.\nއަނެއް ކޮޅުން މާލެ އައިސް މާލޭގެ ކޮންކްރީޓް ޖަންގަލީގައި ކުލި ދައްކައިގެން އުޅެވޭނެ ފެންވަރެއް ހުރިހާ އެންމެންގެ ނުހުރެދާނެ އެވެ. މިފަދަ ސަބަބު ތަކާއި ހުރެ އެތައް މޮޅެތި އެތުލީޓުންނެއްގެ ކެރިއާ ނިންމާލަން ޖެހިފައި ވެސް އެބަހުއްޓެވެ.\nއޮލިމްޕިކް ސްޓޭޑިއަމް އަކާއި އެކު މި މައްސަލައަށް ހައްލެއް ލިބިގެންދާނެ އެވެ. އަތޮޅު ތެރެއިން މިކަމަށް ޝައުގުވެރިކަން ހުންނަ ކުދިން ގެނެސް އެކުދިން ތަމްރީނު ކުރުމުގެ މަސައްކަތް މިތަނުގައި ކުރިއަށް ގެންދެވޭނެ އެވެ. އޭރުން ފުރުސަތު އޮންނާނީ ހަމައެކަނި "މާލެ ކުދިން" ނަކަށްވެސް ނޫނެވެ. މުޅި ރާއްޖެއިން މިކަމަށް ފުރިހަމަ ތާއީދު ލިބޭނެ އެވެ. ބޮޑު ކުއްޔެއް ދައްކައިގެން މިކަމަށް ހުސްވާކަށް ވެސް އެތުލީޓުންނަކަށް ނުޖެހޭނެ އެވެ.\nއިގްތިސޯދީ ގޮތުން ހީނުކުރާވަރުގެ ފައިދާ\nކުޅިވަރު ކުރިއަރުވާ ތަރައްގީ ކުރުމުގެ އިތުރުން، އޮލިމްޕިކް ސްޓޭޑިއަމަކާއި އެކު ރާއްޖޭގެ އިގްތިސޯދަށް ނުހަނު ގިނަ ފައިދާ ތަކެއް ކުރާނެ އެވެ. މިތަން އިމާރާތް ކުރަން ބޮޑު ހަރަދެއް ދިޔަ ނަމަވެސް މީގެން ލިބޭ ނަފާ އަދި މާބޮޑެވެ.\nއޮލިމްޕިކް ސްޓޭޑިއަމަކާއި އެކު އިންޓަނޭޝަނަލް ގިނަ މުބާރާތްތަކެއް ބޭއްވުމުގެ ފުރުސަތު ރާއްޖެއަށް ލިބިގެންދާނެ އެވެ. އޭރުން އޮންނާނީ ހަމައެކަނި މަޝްހޫރު އެތުލީޓުންނާއި އެކު ރާއްޖޭގެ ރައްޔިތުން ސެލްފީ ނަގައި ސޯޝަލް މީޑިއާއަށް ފޮޓޯ އެޅުމެއް ނޫނެވެ. މިއިން ކޮންމެ މުބާރާތަކީ ވިޔަފަރިވެރިންވެސް އުފަލުން ހެއްވާލާނެ މުބާރާތްތަކަކަށް ވާނެ ކަން ޔަގީނެވެ.\nއިންޓަނޭޝަނަލް ކޮންމެ މުބާރާތަކާއި އެކު ރިސޯޓުތަކާއި ގެސްޓް ހައުސްތައް ފުރާލާނެ އެވެ. މިއީ ފަތުރުވެރިކަމުގެ ވިޔަފާރިއަށް ލިބޭ ބޮޑު ފައިދާއަކަށް ވާއިރު، މީގެ ސަބަބުން ދައުލަތަށް ވަންނަމުންދާ ފައިސާ ވެސް އިތުރުވާނެކަން ގައިމެވެ. މީގެ އިތުރުން ކުދި އަދި މެދު ފަންތީގެ ވިޔަފާރިތަކަށް ވެސް މީގެ ސަބަބުން ބޮޑު ކުރިއެރުމެއް ލިބިގެންދާނެ އެވެ. ރާއްޖޭގެ ފިހާރަ ތަކާއި ރެސްޓޯރެންޓް ތަކުން ބޭރުގެ މީހުން ހިދުމަތް ހޯދާ ވަރު ބޮޑު ތަނުން އިތުރުވެގެންދާނެ އެވެ. ރާއްޖެއަށް ޑޮލަރު ވަންނަ މިންވަރު އިންތިހާއަށް އިތުރުވެގެންދާނެ އެވެ.\nހަމަ އެހެންމެ ރާއްޖޭގެ އިގްތިސޯދު ފަތުރުވެރިކަމަށް ބަރޯސާވެފައި އޮންނައިރު، ގިނަ އަދަދެއްގެ ފަތުރުވެރީން އަންނަނީ ރާއްޖެ ޒިޔާރާތް ކުރަމުންނެވެ. އޮލިމްޕިކް ސްޓޭޑިއަމެއް ހުރެއްޖެ ނަމަ ރާއްޖެ އަންނަ ފަތުރުވެރިން އިތުރުވެގެންދާނެ އެވެ. އަދި އަންނަ ފަތުރުވެރިން މިތަން ބަލާލަން ދާނެކަން ވެސް ޔަގީނެވެ. މިވެސް ފައިސާ އެވެ.\nޗައިނާއިން އޮލިމްޕިކް ސްޓޭޑިއަމްއެއް އަޅައިދޭނެ\nސްޓޭޑިއަމްގެ ކުރެހުން ރައީސާ ހިއްސާކުރައްވަނީ\nރާއްޖޭގައި ގިނަ އިންޓަނޭޝަނަލް މެޗު ތަކަކާއި މުބާރާތްތަކެއް ބޭއްވުމަކީ ރައީސް އިބްރާހިމް މުހައްމަދު ސޯލިހުގެ ވަރަށް ބޮޑު އުންމީދެކެވެ. އެކަމަށް ޓަކައި އެމަނިކުފާނު އަންނަނީ ކުޅިވަރު އެސޯސިއޭޝަން ތަކާއި ގުޅިގެން ނުހަނު ގިނަ މަސައްކަތްތަކެއް ކުރައްވަމުންނެވެ. އަދި މިކަމާއި ގުޅިގެން ބޭރު ގައުމުތަކާއި އެކު ވެސް އެމަނިކުފާނު އަންނަނީ މަޝްވަރާ ކުރައްވަމުންނެވެ. އެގޮތުން ޗައިނާގެ މެޝިނަރީ އިންޖިނިއަރިންގ ކޯޕަރޭޝަން (ސީއެމްއީސީ) އިން ސްޓޭޑިއަމް އަޅައިދޭން ނިންމައި 2019 ގައި ފޮރިން މިނިސްޓަރު އަބްދުﷲ ޝާހިދު ޗައިނާ އަށް ކުރެއްވި ދަތުރުފުޅެއްގައި ވަނީ އެއްބަސްވުމުގައި ސޮއިވެސް ކުރައްވާފަ އެވެ. އަދި ސްޓޭޑިއަމް ކުރަހައި އެ ކުރެހުން މިހާރު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާ ހިއްސާ ވެސް ކުރައްވާފަ އވެެ.\nރާއްޖޭގައި އިންޓަނޭޝަނަލް މެޗު ތަކަކާއި މުބާރާތް ތަކެއް ބޭއްވުމަށް ވެސް މިހާރު ދަނީ ފުރުސަތުތަކެއް ލިބެމުންނެވެ. އެގޮތުން އޭއެފްސީ ކަޕްގެ ސައުތު އޭޝިއަން ގްރޫޕް މެޗުތައް މި މަހުގައި ކުޅުމަށް ހަމަޖެހިފައި އޮތީ ރާއްޖޭގަ އެވެ. އަދި އޮކްޓޫބަރު މަހު އޮންނަ ސާފް ޗެމްޕިއަންޝިޕް ހޯސްޓް ކުރުމަށް ވެސް ރާއްޖެ އިން ވަނީ ބިޑް ކާމިޔާބު ކޮށްފަ އެވެ. މީގެ އިތުރުން ބައިނަލްއަގްވަމީ ޓީޓީ ދެ މުބާރާތެއް ވެސް އަންނަ އަހަރު ރާއްޖޭގައި އޮންނާނެ އެވެ.\nއިގްތިސޯދު ޓޯކިއޯ އޮލިމްޕިކްސް 2020 މޯލްޑިވްސް އޮލިމްޕިކް ކޮމެޓީ + ޗައިނާ ދިވެހި ރާއްޖެއާ ޗައިނާގެ ގުޅުން


Kendideytun dhey “eheethah” rishvathu kamah vanee kihaavareh dhineema baa!\nކެނޑިޑޭޓުން ދޭ “އެހީތައް” ރިޝްވަތު ކަމަށް ވަނީ ކިހާވަރެއް ދިނީމަ ބާ!\nއަންނަ ހޮނިހިރު ދުވަހު ބާއްވާ ރައްޔިތުންގެ މަޖިލީހުގެ އިންތިހާބު ކުޑަތަންވަމުން އަންނައިރު މުޅި ރާއްޖޭގައި ވެސް އިވެމުންދަނީ ކެނޑިޑޭޓުން “ވޯޓު ގަންނަ” އަޑެވެ. ގޭގޭގެ ފުރާޅުތަކުގެ ޓިނު ބަދަލުކޮށް ދިނުމާއި ވިޔަފާރި ރަގަޅު ކޮށްލުމަށް އެކި ކެނޑިޑޭޓުންގެ ޖީބުތައް ވަނީ ހުޅުވާލާފަ އެވެ. ރައްޔިތުން ވެސް ދަނީ ފުރުޞަތުގެ ބޭނުން ހިފާ “ވެހޭތާ ފެން ނަގަމުން”ނެވެ.\nއިންތިހާބުގެ ކެމްޕެއިން ފެއްޓިފަހުން ކެނޑިޑޭޓުން ވެސް ދަނީ ރައްޔިތުންނާ އެހާމެ ގާތުން މިދުވަސް ވަރު މަސައްކަތް ކުރަމުން ނެވެ. މަގުމަތިން ފެންނަހާ މީހަކަށް “ނިތް އެތްލަމުން”ނެވެ. ބައެއް ފަހަރަށް ތިމާގެ އާއިލާގެ މެމްބަރުނަންވުރެ ވެސް ގާތް ބައެއްގެ ގޮތުގައި އެމީހުން ވެއެވެ. މިއީ ވަކި ރަށެއްގެ ވާހަކައެއް ނޫނެވެ. މިއީ ހަމަ ރާއްޖޭގެ ހުރިހާ ކަންކޮޅުތަކުގެ މިއަދުގެ ހާލަތެވެ.\nމި ފަހަރު ކުޅުދުއްފުށީގެ ދެ ދާއިރާއިން ޖުމްލަ 8 ކެނޑިޑޭޓުން ވަނީ ކުރިމަތިލާފަ އެވެ. ކޮންމެ ދާއިރާއަކަށް4ކެނޑިޑޭޓުން ދަނީ ވާދަ ކުރަމުންނެވެ. ފައިސާ ގިނަ ވިޔަފާރިވެރިވެރި ކެނޑިޑޭޓުން ދަނީ މި ދުވަސްވަރު ރައްޔިތުންގެ ބޭނުންތައް ފުއްދުމަށް ފައިސާގެ ގިނަ އެހީތައް ވަމުންނެވެ. އަދި ރާއްޖޭގެ މަޝްހޫރު ބައެއް ކެނޑިޑޭޓުން ދަނީ ވޯޓު ދޭނަމޭ ބުނާ ފަރާތްތަކަށް ފައިސާގެ އަދަދު ތަކުން ރިޝްވަތު ދެމުންނެވެ.\nކުޅުދުއްފުށީގައި ވެސް ބައެއް ކެނޑިޑޭޓުން ދަނީ އެ ކެނޑިޑޭޓަށް ވޯޓު ދޭނަމޭ ބުނެ އެކަމަށް ހާއްސަ ކޮށްފައިވާ ފޯމެއް ފުރުމުން އެމީހަކަށް 4000ރ. ރުފިޔާ ދެމުންނެވެ. އަދި ބައެއް ފަހަރު އެއަށްވުރެ ގިނަ ފައިސާ ވެސް ސީދާ ވޯޓު އެ ކެނޑިޑޭޓަކަށް ދިނުމަށް ބުނުމުން ނުވަތަ އޭނާގެ ގާތް މީހުންނަން 30 ހާހުން 50 ހާހުންވެސް އަދި އެއަށް ވުރެ ގިނަ އަންނަނީ ދެމުންނެވެ. ހަމަ މިގޮތުން އެހެން ކެނޑިޑޭޓަކު އޭނާގެ ގާތުން އެހީ އަކަށް އެދުމުން 2000 ރުފިޔާއާ މިފަދަ ގިނަ އެހީ ތައް މިދުވަސް ވަރު އަންނަނީ ދެމުންނެވެ.\nމައްސަލަ އަކީ އެހީ ދިނުމެއް ނޫނެވެ. އިންތިހާބަށް އަސަރުފޯރާ ގޮތަށް އެހީތައް ވުމެވެ. އިންތިހާބު ބޯމަތިވެފާވަނިކޮށް ދޭ މިފަދަ އެހީ ތަކަކީ ކިހާވަރެއްގެ ކަމެއްތޯ ބަލާލާ މީހަކު މި މުއައްސަސާތައް ގިނަ ރާއްޖެއަކު ނެތެވެ. ލިބޭތާ ހަމަ ލިބިގަންނަނީ އެވެ. މިކަމުގައި ވަކި އުމުރެއް ވަކި ޖިންސެއް ނެތެވެ.\nކެނޑިޑޭޓުންގެ ނަޒަރުގައި މިއަކީ ރިޝްވަތެއް ނޫނެވެ. އެއީ ހަމަ “އެހީ” އެކެވެ. އެ މީހުން ދެކެނީ މިއީ މީހާގެ މަޖުބޫރީ ހާލަތެއް މެދުވެރިވެގެން ދޭ ހަމަ ދިނުން ލާޒިމު އެހީއެއްގެ ގޮތުގައެވެ. އަދި އާއްމު ރައްޔިތުން ވެސް މި އެހީ ގަބޫލު ކުރަނީ ރިޝްވަތުގެ ގޮތަކުންނެއް ނޫނެވެ. ބައެއް މީހުން ދެކޭގޮތުގައި ކެނޑިޑޭޓުންގެ އަތުން އެއްޗެށް ލިބޭނީ މިދުވަސްވަރު ކަމުން އެއްޗެށް ހޯދަނީ އެވެ.\nމި ދުވަސްކޮޅު ރިޝްވަތުގެ ހުތުރު ފައިސާގައި ހިފައި، މާދަމާ ގޮސް އެ ކެނޑިޑޭޓަކަށް ވޯޓު ދީގެން މަޖިލީހަށް ހޮވުމުން ރަށާއި ދާއިރާގެ ތަރައްޤީއަށް އެ މެމްބަރުން މަސައްކަތްކުރާނެ ތޯ ސުވާލުކޮށްލަން ޖެހެއެވެ. ދޭން ފެށި ހަދިޔާތައް މަޖިލީހަށް ހޮވުމާ ހިސާބުން މުޅިން ހުއްޓި ގުޅުން ކެނޑިގެންދާނެ ކަމީ މާޒީގެ ތަޖުރިބާއިން ހާމަވާ ހަގީގަތެކެވެ. ތިމާއަށް މިއަދު ލިބޭ ކުޑަ ލާރިކޮޅަކަށް، ތިމާގެ ފަރާތުން ބަސްބުނަން ކަނޑައަޅާ ވަކީލަކު އައްޔަން ކުރުމުގައި ފަރުވާކުޑަ ކުރުމަށްފަހު، އެ މެމްބަރެއްގެ މަސައްކަތާ ބެހޭގޮތުން ފަހުން ފާޑުކިޔުމަކީ އެންމެ ހަމަޖެހޭ ގޮތެއް ނޫނެވެ.\nހަދިޔާ އާއި އެހީގެ ނަމުގައި ވިޔަސް އަދި ސައެއް ބޯލާށޭ ބުނެ ދިއްކޮށްލާ ފައިސާކޮޅަށް ތިމާއަށް ލިބިފައިވާ ވޯޓު ދިނުމުގެ އަގުބޮޑު ހައްގު ވިއްކާލުމަކީ މޮޔަކަމެވެ. މަޖިލީހުގައި މަސައްކަތްކުރާނެ ރައްޔިތުންގެ އަޑު އިއްވާނެ ރައްޔިތުންނަށާއި ގައުމަށް އިހުލާސްތެރިވާނެ ކަމަށް ގާބިލު މީހަކު އިހްތިޔާރުކޮށް، ރިޝްވަތު ކަޅު ފައިސާއާ ދުރަށް ދިއުމަކީ މިއަދު އެންމެންގެވެސް އަޒުމަކަށް ހަދަން ޖެހެވެ.\nކޮންމެ ގޮތަކަށް ދެކުނު ކަމުގާ ވިޔަށް މިއަކީ ރިޝްވަތު ނޫން އެހެން އެއްޗެއް ނޫން ގޮތުގާ އެއް ނުދެކެވޭނެ އެވެ.


galehiri: އަޅާލާނެ މީހަކުނެތް މިސްކިތް\nއަޅާލާނެ މީހަކުނެތް މިސްކިތް\nދިވެހިރާއްޖޭގެ މީހުންއުޅޭ ރަށެއްގައި ތިން ހަތަރު އަހަރުވެގެންދާއިރުވެސް އަޅާލާނެ މީހަކުނެތް މިސްކިތެއްހުރި ވާހަކަދައްކަންޖެހުމަކީ ހިތާމަހުރިކަމެކެވެ. ދެރަކަމެކެވެ. ނަމަވެސް މިކަންއޮތީ މިހެންނެވެ. ހުވަދުއަތޮޅު ތިނަދޫގެ އެންމެބައިބޯ މީސްގިނަ ސަރަޙައްދުގައި ކުރިއްސުރެ ހުރި މިސްކިތްވަނީ އެމިސްކިތުގެ ކޮންމެވެސް ދިމާލަކުން ބިންގައުދަށުގައި މިނިކަށި ހުރިކަމަށް ބެލެވިގެން 2009މ. ވަނަ އަހަރުންފެށިގެން ބަންދުކޮށްފައެވެ. ނުބައިކަމާއި އަޅުވެތިކަންބޮޑު 17 އަހަރުގައި ދިވެހީންގެމައްޗަށް ވެރިވެގެން އުޅުނު ކާފިރުބަޔެއްގެ އަތްދަށުން މިރާއްޖެ މިނިވަންކޮށްދެއްވި ޣާޒީ ރަދުން މިމިސްކިތް ބިނާކުރެއްވީ ޤަބުރު ވަޅުލައިފައިވާ ޤަބުރުސްތާނެއްގައިނޫނެވެ. އެފަދަކަމެއްނެތް ބިމެއްގައެވެ. ނަމަވެސް އޭގެފަހުން އައި ދުވަސްތަކުގައި މިސްކިތް ބޮޑުކޮށް މިސްކިތުގެތަރަހައަށް އަންނަމުންދިޔަ ބަދަލުތަކުގެތެރޭ މިސްކިތާއި ގާތުގައި ކުރީ ޒަމާނުގައި ވަޅުލައިފައިވާ ޤަބުރުގެބަޔެއްނަމަވެސް މިސްކިތުގެ އިމަށް، ނުވަތަ ފަހުން މިސްކިތްބޮޑުކުރި އިމުގެތެރަށް ވަދެފައިވުމަކީ ވެދާނެކަމެކެވެ. މިރާއްޖޭގެ ބައެއް މިސްކިތްތަކުން އެފަދަ ކަންކަން ފެނެއެވެ. ނަމަވެސް އެތާކުން މިނިކަށިނަގައި ނަމާދުކުރުން ހެޔޮވާގޮތަށް ހަދަނީއެވެ. މިހެންވިޔަސް މިމިސްކިތުގައި މިފަދަކަމެއް ކުރަން އިސްނަގާނެ އަދި މިތަންފެންނަ ކުޅެދުންތެރި ފޯރުންތެރި އިންސާނުންގެބަޔެއް މިއުޑުދަށުގައި ތިބިކަމަކަށްނުވެއެވެ.\nތިނަދޫއަކީ ކުޅެދުންތެރި ފޯރުންތެރިބަޔެއް ނިސްބަތްވާ ރަށެއްކަމަށް ބުނެވޭ އަޑެއްއިވެއެވެ. މިހެންމެ ތިނަދޫގެ އަންހެނަކަށް މަންމަ، ނުވަތަ ތިނަދޫގެ ފިރިހެނަކަށް ބައްޕަ، ނުވަތަ ތިނަދޫގެ އަންހެނަކަށް އަނބި ވިދާޅުވާ މިރާއްޖޭގެ ވެރިކަމުގެ މަތީފަޑީގެ ބޭފުޅުންވެސް އެބަ ތިއްބެވިކަމަށް ބުނެވޭ އަޑެއްއިވެއެވެ. މިހެންވިޔަސް ތިނަދޫގެ އެންމެބައިބޯ މީސްގިނަ ސަރަޙައްދުގައި ކުރިއްސުރެ ހުރި މިމިސްކިތް އެފަދަ އެއްވެސް ފަރާތަކަށް ފެނިވަޑައިގެން، ފެނި އަދި ދެކެފައެއްނުވެއެވެ. އެކަމާއި އުޅުއްވައި އުޅެފައި ނުވެއެވެ.\nދުނިޔެއޭ މިކިޔާ ވަގުތީ ގޮވަތީގައި އެންމެ މާތްކަންބޮޑު، އަދި އެންމެ ޙުރުމަތާއި ޢިއްޒަތްތެރިކަން ބޮޑު ތަނަކީ މިސްކިތެވެ. ނަމަވެސް މިކަންދަންނަންޖެހޭ ބަޔަކު މިކަން ނުދަންނަކަމަށްވަންޏާ އެކަމާއި ކުރާނީވެސް ކޮންކަމެއްހެއްޔެވެ. ކުރެވޭނީވެސް ކޮންކަމެއްހެއްޔެވެ. މިރާއްޖޭގެ ޤާނޫނުގައި ކަޅާއިހުދާއި ފެއްސާއިރަތުން ލިޔެފައިވާގޮތުގައި މިރާއްޖޭގެ އެއްވެސް މިސްކިތަކަށް ވޯޓެއް ނުދެވެއެވެ. ވޯޓްދެވެނީ އެކަމަށް ޢުމުރުހަމަވާ ދިވެހި އިންސާނުންނަށެވެ. އެހެންނޫންނަމަ މިފަދަ ނިކަމެތި ބަދުޣަރީބު ގޮތަކަށް މިފަދަ މިސްކިތެއްނުހުރީހެވެ. އަދި ޢަމުދުން ރިޔާސީއިންތިޚާބު ކަހަލަ ނިކަމެތީންގެ އަތްފޯރާފަށަށް ކަންފަސޭހަކަން ލައްގާ އިންތިޚާބެއްގައި މިމިސްކިތުގެ ވޯޓްގެބޭނުމުގައިވެސް ރިވެތި ގަނޑުވަރެއްފަދަ ތަނަކަށް މިމިސްކިތް ހެދީހެވެ.\nނަމަވެސް ދަންނާށެވެ. މިކަމުގައި މަސްއޫލުވެ ޖަވާބުދާރީވާންޖެހޭ ބަޔަކު މިއަދު ބޯމަތި ނުވިކަމަށްވިޔަސް އަންނަންއޮތް ދުވަހު މިކަމާއި މަސްއޫލުވެ ޖަވާބުދާރީވާންޖެހޭ ބަޔަކު ތިބޭނެކަން ދަތުންހުއްޓެވެ. އެދުވަހުން ނިކަމެތި އަޅާގެ ދަތުމާއި ދެނެގަތުމުގެތެރޭ ތިޔަ ކަމެއް ނުވެޔޭ ނުބެނެވޭހުއްޓެވެ. އަދި މިއަޅާއަށް އިބަ ﷲ ދެއްވި ފުދުންތެރިކަމާއި ފޯރުންތެރިކަމުގެތެރޭ ތިޔަފަދަ ކުޅެދުންތެރިކަމެއް ނުވެޔޭވެސް ނުބުނެވޭ ހުއްޓެވެ. އެހެނީ އެއީ ބޮޑުވެގެންވާ ދޮގެއްކަމަށް ހެކިދޭހުށީ އެމީހެއްގެ އަމިއްލަ ގުނަވަންތަކެވެ.


"ފަންނު އެކްސްޕޯ 2019" އަށް ދަރުބާރުގޭގައި ސްޓޯލް ސެޓަޕްތަކާއި ސައުންޑާއި ލައިޓިންގ ހަރުކޮށްދިނުމާއި މަގުމަތީގައި އެންޓްރެންސް ގޭޓް ހަރުކޮށްދޭނެ ފަރާތެއް ހޯދުމާއިބެހޭ\nމި އިޢުލާންވަނީ 02 ނޮވެންބަރު 2019 1949 ގައި ބާތިލް ކުރެވިފައެވެ.\nމިނިސްޓްރީ އޮފް ޓްރޭޑް އެންޑް އިކޮނޮމިކް ޑިވެލޮޕްމަންޑުން (އެމް.އީ.ޑީ) މިއަހަރު ބާއްވާ ދިވެހި އުފެއްދުންތެރިކަމުގެ ޤައުމީ މަޢުރަޒު "ފަންނު އެކްސްޕޯ 2019" ބޭއްވުމަށް ހަމަޖެހިފައިވަނީ ނޮވެންބަރު މަހުގެ 22 އިން 28 ގެ ނިޔަލަށް ދަރުބާރުގޭގައި އެވެ. މި މައުރަޒު ބާއްވާ ސަރަހައްދުގެ ކޮންސެޕްޓް ޑިޒައިނާއި ވެނިއު އޮގަނައިޒިންގ ވަނީ އެމް.އީ.ޑީ އާއި ބިޒްނަސް ސެންޓަރ ކޯޕަރޭޝަން (ބީ.ސީ.ސީ) އާއި ދެމެދު ވެވުނު އެމް.އޯ.ޔޫ އެއްގެ ދަށުން ބީ.ސީ.ސީއާއި ހަވާލުކުރެވިފައިއެވެ. މި މަޢުރަޒުގެ މަޤްސަދަކީ ދިވެހި އުފެއްދުންތައް އިތުރުކޮށް، އެފަދަ އުފެއްދުންތަކަށް ރަނގަޅު މާކެޓެއް ހޯދައިދީ، ފަތުރުވެރިންނަށާއި އާއްމުންނަށް އެއްތަނަކުން ދިވެހި އުފެއްދުންތައް ފެނިގެންދާނެ މާހައުލެއް ޤާއިމުކޮށްދިނުމެވެ. މިއީ މިގޮތުން ދިވެހިރާއްޖޭގައި ބޭއްވޭ މިފަދަ އެންމެ ބޮޑު މައުރަޒުކަންވެސް މަޢުލޫމާތައްޓަކައި ދަންނަވާލަމެވެ.\nމިގޮތުން "ފަންނު އެކްސްޕޯ 2019" އަށް ދަރުބާރުގޭގައި ސްޓޯލް ސެޓަޕްތަކާއި ސައުންޑާއި ލައިޓިންގ އާއި މަގުމަތީގައި އެންޓްރެންސް ގޭޓް، ތައްޔާރުކުރެވިފައިވާ ކޮންސެޕްޓާއި އެއްގޮތަށް ހޯދައި ނުވަތަ ހަދައިދީ، ހަރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިކަމަށް ޝައުޤުވެރިކަން ހުރި އެންމެހައި ފަރާތްތަކުން މިކަމަށް ކުރިމަތިލުމަށް ބީލަން އުސޫލުން ހުޅުވައިލަމެވެ. މި މަސައްކަތާއި ބެހޭ މަޢުލޫމާތު ދިނުމުގެ ސެޝަން އޮންނާނީ 14 އޮކްޓޫބަރު 2019 ވާ ހޯމަ ދުވަހުގެ މެންދުރު 01:00 ގައި ބީ.ސީ.ސީ މީޓިންގ ރޫމްގައިއެވެ. އަދި ބީލަން ހުޅުވުން އޮންނާނީ 21 އޮކްޓޫބަރު 2019 ވާ ހޯމަ ދުވަހުގެ މެންދުރު 01:00 ގައި ބީ.ސީ.ސީ މީޓިންގ ރޫމްގައިއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. މައުލޫމާތު ދިނުމުގެ ސެޝަނަށް ވަޑައިނުގަންނަވާ ފަރާތްތަކުގެ ބީލަން ބަލައިނުގަނެވޭނެ ވާހަކަވެސް މައުލޫމާތައްޓަކައި ދަންނަވާލަމެވެ.\n11 އޮކްޓޫބަރު 2019\nޕަބްލިޝްކުރި ތާރީޚު: 11 އޮކްޓޫބަރު 2019\nޕަބްލިޝްކުރި ގަޑި: 0222\nސުންގަޑި: 21 އޮކްޓޫބަރު 2019 1300


Raees Nasheed ge dharikan'balun vidhaalhuvanee emanikufaanu alhuvanvee gas mask kamah! - One Online\n02 މެއި 2020، މާލެ، ރައީސް ނަޝީދު މަޖިލީހުގެ ރިޔާސަތުގައި --\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އަޅުއްވަންވީ ގޭސް މާސްކް ކަމަށް މީރާ ލައިލާ ނަޝީދު ވިދާޅުވެއްޖެއެވެ.\nމީރާ މިރޭ ކުރެއްވި ޓުވީޓެއްގައި ވަނީ މަޖިލިސް ޖަލްސާގައި ރައީސް ނަޝީދު މާސްކު އަޅުއްވާފައިވާ ގޮތުން ކަންބޮޑުވުން ފާޅުކުރައްވައިފައެވެ.\nމިރާގެ ޓުވީޓުގައި ވިދާޅުވީ ބައްޕާފުޅަށް ގޭސް މާސްކެއް ހޯދުމަށް އޯޑަރުކުރައްވާނެ ކަމަށާއި މިހާރު އަޅާ މާސްކަކީ އެންމެ އެކަށޭނެ މާސްކު ނޫން ކަމަށެވެ.\nމީރާ އެހެން ވިދާޅުވެފައިވާ އިރު، މިރޭގެ ޖަލްސާގައި ރައީސް ނަޝީދު މާސްކު އަޅުއްވާފައިވަނީ އަނގަޔާއި ނޭފަތް ރަނގަޅަށް ނިވާ ނުވާ ގޮތަށެވެ. ރައީސް ނަޝީދު ރަނގަޅަށް ނިވާ ކުރުމަށް މާސްކުގެ މަތީގައި ޓޭޕް ކޮޅެއް އަޅާފައިވީ ނަމަވެސް، ކަންފަތުގައި އަޅުވާ ވާ ފަށް ކަންފަތުގައި އަޅުއްވައިފައެއް ނުވެއެވެ.\nމިރޭގެ ޖަލްސާގައި އާ ކައުންސިލަރުން އިންތިހާބު ކުރެވިފައިނުވާތީ، އާ އިންތިހާބެއް ބާއްވައި ކައުންސިލަރުން މަގާމާ ހަވާލުވަންދެން މިހާރު ތިބި ކައުންސިލަރުން މަގާމުތަކުގައި ތިބޭގޮތަށް، ގާނޫނުއަސާސީއަށް އިސްލާހު ގެންނަން ރައްޔިތުންގެ މަޖިލީހުން ވަނީ ފާސްކޮށްފައެވެ. އޭގެ އިތުރުން ހަފުތާއެއް ތެރޭ އެލްޖީއޭ ބޯޑް އެކުލަވާލަން ހިމަނައި ލާމަރުކަޒީ އުސޫލުން ހިންގުން ކަށަވަރުކުރުމުގެ ބިލު ވެސް ވަނީ ފާސްކޮށްފައެވެ.\nވޯޓާ ހަމައަށް ދިއުމުގެ ކުރިން މަޖިލީހުގެ ތެރޭގައި ވަނީ ހަމަނުޖެހުމެއް ވެސް ހިނގައިފައެވެ. އެ ހަމަނުޖެހުން ހިނގާފައިވަނީ ނައިފަރު ދާއިރާގެ މެންބަރު އަހުމަދު ޝިޔާމް އަޑުގަދަ ކުރައްވަން ފެއްޓެވުމުން ރައީސް ނަޝީދު ތިން ފަހަރު ޝިޔާމްގެ ނަން އިއްވުމުން ވެސް އޭނާ ތަޅުން ތަޅުން ދޫކުރައްވައި ވަޑައިނުގެންވުމުންނެވެ. އެކަމާ ގުޅިގެން ބައެއް މެންބަރުން ޝިޔާމް ބޭރުކުރަން މަސައްކަތްކޮށްފައިވާ އިރު، ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދިން ހުއްދައާ އެ މެންބަރުން ވަނީ ހިލާފުވެފައެވެ.\nއެ ހަމަނުޖެހުމާ ގުޅިގެން ބައެއް މެންބަރުންނަށް ވަނީ އަނިޔާވެފައެވެ. ޝިޔާމުގެ އިތުރުން ކެނދިކުޅުދޫ ދާއިރާގެ މެންބަރު އަހުމަދު އީސަ އާއި ތުޅާދޫ ދާއިރާގެ މެންބަރު ހިސާން ހުސައިނަށް ވަނީ އަނިޔާވެފައެވެ. ގަޔަށް އަތްލައި މާރާމާރީ ހިންގި މައްސަލަ އިދިކޮޅު މެންބަރުން ވަނީ ފުލުސް އޮފީހަށް މައްސަލަ ހުށަހަޅައިފައެވެ. އަދި އެއަށްފަހު ޝިޔާމު ވަނީ ފަރުވާ ހޯއްދެވުމަށް އޭޑީކޭ ހޮސްޕިޓަލަށް ވަޑައިގެންފައެވެ.\nގުޅޭ ޓެގު ރައްޔިތުންގެ މަޖިލިސް ކުރީގެ ރައީސް މުހައްމަދު ނަޝީދު މަޖިލީހުގެ ރައީސް ރައްޔިތުންގެ މަޖިލީހުގެ ރައީސް


Covid-19 Ah Vaccine Eh Ufehdheyne Dhuvas Bill Gates Lafaakoffi - Vaguthu\nކޮވިޑް-19 އަށް ވެކްސިނެއް އުފެއްދޭނެ ދުވަސް ބިލް ގޭޓްސް ލަފާކޮށްފި\nނުރައްކާތެރި ބަލި މަޑުކަމެއް ދުނިޔެއަށް ފެތުރިގެން ހިނގައިދާނެ ކަމަށާއި ނަމަވެސް އެފަދަ ހާލަތަކަށް ދުނިޔެ ތައްޔާރު ނޫންކަމުގެ އިންޒާރު މައިކްރޯސޮފްޓްގެ ވެރިޔާ ބިލް ގޭޓްސް 2015 ވަނަ އަހަރު އޮތީ ދެއްވާފައެވެ. އެފަދަ ހާލަތަކަށް ދުނިޔެ ތައްޔާރު ނުވެ އޮއްވާ ކުރިމަތިވި ކޮވިޑް-19 އަށް ވެކްސިނެއް އުފައްދަން އެންމެ ބޮޑު ހޭދައެއް ކުރައްވަމުން ގެންދަވާ އެކަކީ ގޭޓްސްއެވެ. ގޭޓްސް މިވަނީ ކޮވިޑް-19 އަށް ވެކްސިނެއް އުފެއްދިދާނެ ދުވަސް ލަފާކޮށްފައެވެ.\n"ސީއެންއެން" އަށް ދެއްވި އިންޓަވިއުއެއްގައި ގޭޓްސް ވިދާޅުވީ ކޮވިޑް-19 އަށް ވެކްސިނެއް އުފައްދަން އަހަރެއްހާ ދުވަސް ނަގާނެ ކަމަށެވެ. "ހުރިހާ ކަމެއް ރަނގަޅަށް ކުރިއަށް ދިޔަ ނަމަވެސް ވެލްސިން ގިނަ އަދަދަކަށް އުފައްދަން އަހަރެއް ނަގާނެ." ގޭޓްސް ވިދާޅުވިއެވެ.\nސެޕްޓެމްބަރ މަހު ކޮވިޑް-19 އަށް ވެކްސިނެއް ލިބޭނެ ކަމަށް ބައެއް ފަރާތްތަކުން ލަފާކުރި ނަމަވެސް ގޭޓްސް ވިދާޅުވީ އެހައިތަނަށް ވެކްސިނެއް ލިބުމުގެ ފުރުސަތު ކުޑަ ކަމަށެވެ. "18 މަސް ދުވަހުގެ ތެރޭގައި ވެކްސިނެއް އުފެއްދުނު ނަމަވެސް އެއީ ވަރަށް އަވަސް މުއްދަތެއް. އަހަރެމެންގެ އުއްމީދުތައް މާމަތީގައި ބެހެއްޓޭކަށް ނެތް." ގޭޓްސް ވިދާޅުވިއެވެ.\nގޭޓްސް ވަނީ ކޮވިޑް-19 އާއި ގުޅިގެން ފުރަބަންދު (ލޮކްޑައުން) ކޮށްފައިވާ އެމެރިކާގެ ސްޓޭޓްތަކާއި އަދި އެހެން ގައުމުތައް އަލުން ހުޅުވާލުމާއި ގުޅޭ ގޮތުން މިދިޔަ ހަފްތާގައި ވާހަކަ ދައްކަވާފައެވެ.\nއޭނާ ވިދާޅުވީ އަވަސް އަރުވާލައިގެން ގައުމުތައް ހުޅުވާލައިފިނަމަ މިހާތަނަށް ކޮވިޑް-19 ފެތުރިގެން ލިބުނު ގެއްލުންތަކަށްވުރެ މާބޮޑެތި ގެއްލުންތަކެއް ލިބިގެން ހިނގައިދާނެ ކަމަށާއި، ގައުމުތައް އަލުން ހުޅުވާލަން ޖެހޭނީ ވަރަށް ވިސްނުންތެރިކަމާއި އެކު ލަސްލަހުން ކަމަށެވެ.\nގޭޓްސް އާއި އަނބިކަނބަލުން މެލިންޑާގެ ފައުންޑޭޝަނުން ވަނީ ކޮވިޑް-19 އަށް ވެކްސިނެއް އުފެއްދުމަށާއި، ކޮވިޑް-19 އާއި ގުޅިގެން އިތުރު އެހެން ކަންކަމަށް މިހާތަނަށް 250 މިލިއަން އެމެރިކާ ޑޮލަރު ހަދިޔާ ކުރައްވާފައެވެ. ދެކަނބަލުންގެ މިލްކިއްޔާތު 40 ބިލިއަން އެމެރިކާ ޑޮލަރަށް އަރައެވެ. ގޭޓްސް އަކީ މިހާރު ވެސް ދުނިޔޭގައި ހުރި ދެވަނަ އަށް އެންމެ މުއްސަނދި މީހާއެވެ.\nއޭޕްރީލް 28, 2020 12:36\nކަލޭގެ އަމިއްލަ ވިޔަފާރި އެއް މިއީ، ނުބައި ކަލޭގެ\nއޭޕްރީލް 28, 2020 18:07\nމިހާތަނައް އެއްވެސް ކޮރޯނާ ވައިރަސްއަކައް ވެކްސީނެއް ހޯދިފަކާއެއްނުވޭ.. އެއްކޮއް އިމިއުނައިޒް ކުެެވޭ ވެކްސީނެއް އުފެއްދިދާނެތޯވެސް ސުވާލު އުފެދޭ..


Gudhan kurumugai baeh test kit halaakuvi: Dr. Nazlaa – Iru\nގުދަން ކުރުމުގައި ބައެއް ޓެސްޓްކިޓް ހަލާކުވި: ޑރ. ނަޒްލާ\nބައެއް ޓެސްޓުކިޓުތައް ގުދަން ކުރުމުގައި ހަލާކުވެފައިވާކަން އެނގިފައިވާ ކަމަށް ހެލްތު އިމާޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފިއެވެ.\nއެ ސެންޓަރުން މިރޭ ބޭއްވި ނޫސްވެރިންގެ ބައްދަލްވުމުގައި ތަރުޖަމާން ޑރ. ނަޒްލާ ރަފީގު ވިދާޅުވީ މައްސަލަ ދިމާވެފައިވަނީ މިވަގުުތު ގުދަން ކޮށްފައިވާ ޓެސްޓް ކިޓްތަކުގެ ތެރެއިން ބައެއް ކިޓްތަކަށް ކަމަށެވެ. އެކަން ފާހަގަ ކުރެވުނީ ބައެއް ކިޓްތަކުން ފުރިހަމަ ނަތީޖާ ނުނިކުންނާތީއެވެ. ނަޒްލާ ވިދާޅުވީ އެ ކިޓްތައް ހަލާކުވީ ގުދަން ކުރުމުގައި ދިމާވި މައްސަލައަކުންނެވެ.\nނަޒްލާ ވިދާޅުވީ އެ މައްސަލައާ ގުޅިގެން ޒިންމާވާން ޖެހޭ މީހުން ޒިންމާކުރުވާނެ ކަމަށެވެ.\n“އަޅުގަނޑުމެން އަތުގައި ހުރި ޓެސްޓް ކިޓްތަކުގެ ތެރެއިން އެއް ޓެސްޓް ކިޓްގެ ބެޗަކުން ފުރިހަމަ ނަތީޖާ ނުނިކުންނާތީވެ، މިކަން ފާހަގަކުރެވިގެން ބެލި ބެލުމުން މިއީ ގުދަން ކުރުމުގައި ދިމާވި މައްސަލައަކުން ވީ ކަމެއްކަން ވަނީ އެނގިފައި. މިކަަމުގައި އިތުރަށް ބަލަން ޖެހޭ ކަންކަން ބަލާ، ޒިންމާދާރު ކުރުވަންޖެހޭ ފަރާތެއް ހުރިތޯ ބެލުމުގެ ކަންކަން އެ އޮންނަ އުސޫލުތަކުގެ ކުރިއަށް އެބަދޭ،” ނަޒްލާ ވިދާޅުވިއެވެ.\nމާލޭގެ ސްކޫލުތަކުގައި ގްރޭޑް 8އާ ހަމައަށް ކިޔަވައިދިނުން މެދުކަނޑާލައިފި\nނަޒްލާ ވިދާޅުވީ މައްސަލަ ޖެހުނު ބެޗްގައި 3،000 ޓެސްޓް ކިޓް ހިމެނޭ ކަމަށާ ނަމަވެސް ހުރިހާ ކިޓްތައް އުކާލަން ނުޖެހޭ ކަމަށެވެ. އަދި ކިޓްތައް ހަލާކުވިޔަ ނުދިނުމަށް މިހާރުން މިހާރަށް އަޅަން ޖެހޭ ފިޔަވަޅުތައް އަޅަމުން ގެންދާ ކަމަށާ އެސްޓީއޯ ކޯލްޑް ސްޓޯރޭޖްގައި ބެހެއްޓޭނެ އިންތިޒާމް މިހާރު ހަމަޖައްސާފައިވާ ކަމަށެވެ.\nނަޒްލާ ވަނީ ސުވާލު އުފެދޭ ނަތީޖާއެއް ރިޕޯޓް ކުރެވިފައިނުވާނެ ކަމުގެ ޔަގީންވެސް ދެއްވާފައެވެ. މިވަގުތު ރާއްޖޭގައި 20 ދުވަހަށް ބޭނުންވާ 40،000 ރިއެކްޝަން އެބަހުއްޓެވެ. އަދި އޭޑީބީ ޕްރޮޖެކްޓުން ލިބޭ 50،000 ރިއެކްޝަން ކުރިއަށް އޮތް ދެ ހަފްތާގެ ތެރޭގައި ލިބޭނެ ކަމަށް ނަޒްލާ ވިދާޅުވިއެވެ.


League hoadhan libunu furusathu Bayern in nagaalaifi\nލީގް ހޯދަން ލިބުނު ފުރުސަތު ބަޔާނުން ނަގާލައިފި\nފުރުސަތު ގެއްލުމުން ބަޔާންގެ ޑޭވިޑް އަލްބާ (ކ) އާއި ލެވަންޑޮސްކީ ވ މާޔޫސް ވެފައި ---\nބުންޑެސް ލީގާގެ ޗެމްޕިއަންކަން ހޯދަން، ބަޔާން މިޔުނިކަށް ލިބުނު ފުރުސަތު އެ ޓީމުން ނަގާލައިފި އެވެ. އާރްބީ ލައިޕްޒިގް އަތުން މޮޅު ވެވުނު ނަމަ، ޖަރުމަންގެ ލީގް ބަޔާންއަށް ކަށަވަރު ކުރެވޭނެ އެވެ.\nބަޔާން އާއި ލައިޕްޒިގް ކުޅުނު މެޗު ނިމުނީ ލަނޑެއް ނުޖެހި އެއްވަރު ވެގެންނެވެ. ތަށި ހޯދުމުގެ ރޭސް އިތުރަށް ފޯރިގަދަވީ، ބަޔާން އާ ވާދަވެރި ބުރޫޝިއާ ޑޯޓަމުންޑުން، ފޯޓޫނާ ޑުސްލްޑޯފް އާ ދެކޮޅަށް ކުޅުނު މެޗުން މޮޅުވުމުންނެވެ. ޑޯޓަމުންޑުން މެޗު ކާމިޔާބު ކުރީ 3-2 ންނެވެ.\nޑޯޓަމުންޑްގެ ފުރަތަމަ ލަނޑު ކާމިޔާބު ކުރީ، ތޯމަސް ޑިލޭނީ ތަނަވަސްކޮށްދިން ފުރުސަތަކުން ކްރިސްޓިއަން ޕުލުސިޗް އެވެ. ފުރަތަމަ ހާފް ލީޑްގައި އޮވެގެން ޑޯޓަމުންޑަށް ނިންމާލެވުނަސް ދެ ވަނަ ހާފް ފެށިގޮތަށް ޑުސްލްޑޯފްގެ އޮލިވާ ފިންކް އެ ޓީމަށް ނަތީޖާ ހަމަހަމަ ކޮށްދިނެވެ.\nޑޯޓަމުންޑްގެ ކުޅުންތެރިން ލަނޑު ޖެހުމަށް ފަހު އުފާ ފާޅު ކުރަނީ ---\nއޭގެ ހަ މިނެޓް ފަހުން ޑިލޭނީ ވަނީ، ޑޯޓަމުންޑަށް އަލުން ލީޑް ނަގައި ދީފަ އެވެ. މެޗުގެ 90 މިނެޓް ހަމަވެ އިތުރަށް ދެއްކި ވަގުތުތަކުގައި ދެ ލަނޑު ފެނިގެން ދިޔަ އެވެ. ޑޯޓަމުންޑްގެ ތިން ވަނަ ލަނޑު މާރިއޯ ގޮޓޭޒް ކާމިޔާބު ކުރީ، 92 ވަނަ މިނެޓްގަ އެވެ. މެޗުގެ 95 ވަނަ މިނެޓްގައި ޑޭވިޑް ކޮއުނަސްކީ ކާމިޔާބު ކުރީ ޑާވިޑް ކައޮނަސްކީ އެވެ.\nމި ނަތީޖާގެ ސަބަބުން ބަޔާން އަށް ވަނީ ޕްރެޝަރު ކުރިމަތި ވެފަ އެވެ. އބަޔާން އާއި ޑޯޓަމުންޑާ ދެމެދު ކުރިން އޮތް ހަތަރު ޕއޮިންޓްގެ ފަރަގު ވަނީ ދެ ޕއޮިންޓަށް ކުޑަ ވެފަ އެވެ. ޖަރުމަން ލީގް ކަށަވަރު ވާނީ އަންނަ ހަފުތާގައި ކުޅޭ ލީގްގެ ފަހު ބުރުގަ އެވެ.


Sifainthakeh positiveve, Girifushi Monitoring ah\nސިފައިންތަކެއް ޕޮޒިޓިވްވެ ގިރިފުށި މޮނިޓަރިންއަށް\nގިރިފުށީގައި ޓްރެއިން ހަަދަމުންދާ ބައެއް: އެ ރަށުގައި ތިބި ސިފައިންގެ ތެރެއިން ހަތަރު މީހަކު ވަނީ ޕޮޒިޓިވްވެފައި -- އަވަސް ފޮޓޯ\nސިފައިންގެ ތަމްރީނު މަރުކަޒު، ގިރިފުށީގައި ތިބި ސިފައިންގެ ބަޔަކު ކޮވިޑް-19 އަށް ޕޮޒިޓިވްވެ އެ ރަށް އެޗްޕީއޭގެ މޮނިޓަރިންއަށް ގެންގޮސްފި އެވެ.\nއަވަސްއަށް އެނގިފައިވާ ގޮތުގައި ޕޮޒިޓިވްވެފައި ވަނީ ސިފައިންގެ ހަތަރު މީހެކެވެ. އަދި އެއީ ގިރިފުށީގައި ސިފައިންގެ ތަމްރީންތައް ހަދަމުންދިޔަ ސިފައިންގެ ތެރެއިން ބައެކެވެ.\nއެކަމާއި ގުޅިގެން ގިރިފުށި ވަނީ ލޮކްޑައުންކޮށް އަރާ ފޭބުން މަނާ ކޮށްފަ އެވެ. އަދި އެނގިފައިވާ ގޮތުގައި އެޗްޕީއޭއާއި އެމްއެންޑީއެފް ގުޅިގެން ކޮންޓެކްޓް ޓްރޭސިންގެ މަސައްކަތް ވެސް ފަށައި އެޗްޕީއޭގެ ގައިޑްލައިންތަކާއި އެއްގޮތަށް ޑިސްއިންފެކްޓް ކުރުމުގެ މަސައްކަތް ވެސް ވަނީ ހިނގަ އެވެ.\nމިކަމާއި ގުޅޭގޮތުން އެމްއެންޑީއެފްއިން ވަކި އެއްޗެއް ނުބުނެ އެވެ. ކޮވިޑްގެ ބަލިމަޑުކަމުގައި ފްރަންޓްލައިންގައި އެންމެ މުހިންމު ދައުރެއް އަދާކުރަމުންދާ އެއް މުއައްސަސާއަކީ ސިފައިންނެވެ. ކޮވިޑްގެ ބަލި މީހުން އެއް ތަނުން އަނެއް ތަނަށް އުފުލުމާއި ކޮވިޑްގެ ބަލި މީހުން ތިބޭ ފެސިލިޓީތައް ބަލަހައްޓަމުން ގެންދަނީ ވެސް ސިފައިންނެވެ.\nސިފައިންގެ ތެރެއިން ޕޮޒިޓިވްވާ މީހުންގެ އަދަދު ކުރިން ހާމަކުރި ނަަމަވެސް މީގެ ދެ މަހެއްހާ ދުވަސް ކުރިން ސިފައިންގެ ތެރެއިން ޕޮޒިޓިވްވާ މީހުންގެ އަދަދު ހާމަ ކުރުމުން ވަނީ ހުއްޓާލާފަ އެވެ. ނަމަވެސް ފުުލުހުންގެ ތެރެއިން ކޮވިޑަށް ޕޮޒިޓިވްވާ މީހުންގެ އަދަދު ދަނީ ހާމަ ކުރަމުންނެވެ.\nކޮވިޑް-19 އަށް 93 ފުލުހަކު ޕޮޒިޓިވް ވެފައިވާ ކަމަށާއި މިހާރު އެކްޓިވް ކޭސް ތަކުގެ ގޮތުގައި 56 މީހަކު ހިމެނޭ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވަނީ ވިދާޅުވެފަ އެވެ. ޕޮޒިޓިވްވި މީހުންގެ ތެރޭގައި ފުލުސް އޮފިސަރުންގެ އިތުރުން އެ އިދާރީ މުވައްޒަފުން ވެސް ހިމެނެ އެވެ.\nއެމްއެންޑީއެފް އެޗްޕީއޭ މާރިޔާ އަހުމަދު ދީދީ + އަބްދުﷲ ޝަމާލް ކޮރޯނާ ވައިރަސް ކޮވިޑް-19\nޑިފެންސް ޗީފް ކޮވިޑަށް ޕޮޒިޓިވް ވެއްޖެ


އިންތިޚާބުވުމުން ވަޢުދުތައް މަތިން ހަނދާން ނައްތައިލި މީހުންނަށް ނޫނެކޭ ބުނަންޖެހޭ: ޢާއިޝަތު ޢަލީ - DhiDaily\nއިންތިޚާބުވުމުން ވަޢުދުތައް މަތިން ހަނދާން ނައްތައިލި މީހުންނަށް ނޫނެކޭ ބުނަންޖެހޭ: ޢާއިޝަތު ޢަލީ\nއިންތިޚާބެއް ޖެހުމުން ރައްޔިތުންގެ ފައިބުޑަށް ވެއްޓިފައި, އިންތިޚާބުވުމުން ވޯޓު ހޯދަން ކުރި ވަޢުދުތައް ހަނދާންނައްތައިލި މީހުންނަށް ނޫނެކޭ ބުނަންޖެހޭކަމަށް އެޑިއުކޭޝަން މިނިސްޓަރު ޢާއިޝަތު ޢަލީ މިރޭ ވިދާޅުވެއްޖެއެވެ.\nމިނިސްޓަރު ޢާއިޝަތު ޢަލީ މިހެން ވިދާޅުވީ ލޯކަލް ކައުންސިލް އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގެ ކެމްޕެއިން ނިންމައިލުމުގެ ގޮތުން އއ.ރަސްދޫގައި އެމްޑީޕީން ބާއްވާ ޚާއްސަ ޖަލްސާގައި ވާހަކަދައްކަވަމުންނެވެ.\nމިނިސްޓަރު ވިދާޅުވީ މިއަދު މިވަނީ އަންހެނުންނަށް ބަސްބުނުމުގެ ފުރުސަތު ފަހިވެފައި ކަމަށެވެ. އަދި ލާމަރުކަޒީ ނިޒާމު ދޮންކޮށް ފައްކާކުރުމަށްޓަކައި އަތޮޅު ކައުންސިލު ތަކަށާއި، ރަށު ކައުންސިލު ތަކަށާއި, އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގައި ތިއްބަވަން ޖެހޭނީ އެކަމަށް ޤާބިލް، ލާމަރުކަޒީ ނިޒާމު ދަންނަ ބޭފުޅުންކަމަށް ވެސް މިނިސްޓަރު ވިދާޅުވިއެވެ.\nކުރީ ސަރުކާރުން ބާރުތައް މުށުތެރެއަށްލައިފައިވާ ކަން ފާހަގަކުރައްވައި މިނިސްޓަރު ވިދާޅުވީ ވަކި ރަށެއް ތަރައްޤީކުރަމުންދިޔަ ކުރުމަށް ގޮންޖަހައިލައި ސަރަހައްދީ ތަރައްޤީއަށް އަތުކުރި އޮޅައިލީ އެމްޑީޕީންކަމަށް ވެސް މިނިސްޓަރު ވިދާޅުވިއެވެ.\nހަމައެހެންމެ އިންތިޚާބެއް ޖެހުމުން ރައްޔިތުންގެ ފައިބުޑަށް ވެއްޓިފައި، އިންތިޚާބުވުމުން ވޯޓު ހޯދަން ކުރި ވަޢުދުތައް ހަނދާންނައްތައިލި މީހުންނަށް ނޫނެކޭ ބުނަންޖެހޭކަމަށް ވެސް މިނިސްޓަރު ވަނީ ވިދާޅުވެފައެވެ.\nކޮބާ ރިޒޯޓު މުވައްޒިފުން ކޮންމެރެއަކު އަންހެނުންކައިރިއަށް ނިދަންފޮނުވަންބުނި ވައުދު. ކޮބާ ވިހާކޮންމެ ކުއްޖަކަށް ދޭންބުނި ފޮށި. ކޮބާ މުސާރައިގެ ވައުދު. ކޮބާ ދަނޑުވެރިންނަށްވީ ވައުދު. ކޮބާ މަސްވެރިންނަށްވީ ވައުދު. ކޮބާ ޖުޑިސަރީ އިސްލާހުކުރަންވީ ވައުދު. ކޮބާ ކޮރަޕުސަނަށްވީ ވައުދު. ކޮބާ މަސްވެރިންނަށްވީ ވައުދު. މިހެންގޮސް ކިޔާނި ކަމެއްނެތް. ތީ ވައުދުވެ ވައުދަ،‘ ހަރާމްކޯރުވާ ޕާޓީ. ވައުދު އުވާލާ ޕާޓީ. ތީ ރައްޔިތުންނަށް ދަޅަދައްކާ ޕާޓީ. މަގޭ ވޯޓެއް ތި ރީދޫ ޕާޓީއަކަށް ނުދޭނަން. އަދި މަގޭ އާއިލާ މީހަކުވެސް ތި ރީދޫ ބައިގަޑަކަށް ވޯޓެއް ނުދޭކަށް ނުނެރޭނެ. ތި ރީދޫ ބައިގަޑަށް މަވާ ސަލާމް. މަގޭ އާއިލާގެ ވޯޓުމަތިން ހަނދާން ނައްތާލާ. ދެން ލަލަލާ.


Club thah salaamiay kuran FAM in varu gadha ninmunthakeh\nކުލަބުތަކަށް ކުރިމަތިވާ މާލީ ހާލަތުން ސަލާމަތް ކުރުމަށް ވަރުގަދަ ފިޔަވަޅުތަކެއް އެޅުމަށް އެފްއޭއެމުން ނިންމައިފި އެވެ.\nއެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ކުލަބުތަކުގެ އިސްވެރިނާއެކު ބޭއްވި ބައްދަލުވުމަށް ފަހު، ކުލަބުތަކުގެ ހާލަތު ބަދަލު ކުރުމަށް ފިޔަވަޅުތަކެއް އެޅުމަށް ނިންމާފައިވާ ކަމަށެވެ.\n"އަޅުގަނޑުމެން ވާނީ ހުރިހާ ގޮތަކުންވެސް ބަދަލު ގެނައުމަށް ކަންތައްތަކެއް ނިންމާފައި،" ބައްސާމް ވިދާޅުވި އެވެ. އަޅުގަނޑުމެން ދަންނަވާނީ ކުލަބުތައް ހިންގުމަށް އިތުރު ބާރަކަށް މިކަން ވެގެންދާނެޔޭ."\nއެ އުސޫލުގައި ކުލަބުތަކުގެ ފައިނޭޝިއަލް ރެގިއުލޭޝަން އާއި ޓެކްނިކަލް ސައިޑުން ފުރިހަމަ ކުރަން ޖެހޭ ކަންކަން ހިމެނޭ ކަމަށް ބައްސާމް ވިދާޅުވި އެވެ.\nއޭނާ ވިދާޅުވީ ކުލަބުތަކަށް ލިބޭނެ އާންމުދަނީ މެނޭޖުކޮށްގެން ކުލަބުތައް ހިންގޭނެ ގޮތަކަށް އެ އުސޫލު ކަނޑައަޅާފައި ވާނެ ކަމަށެވެ. އަދި ކުޅުންތެރިން މުސާރައިގެ އޮނިގަނޑު އޮންނާނެ ގޮތަކާއި އަދި ކޮންޓްރެކްޓްގެ ދަށުން ކުޅުންތެރިންނަށް ލިބެންޖެހޭ ބާރުތަކެއްވެސް އެ އޮނިގަނޑުގައި ހިމެނޭނެ ކަމަށެވެ.\nއޭނާ ވިދާޅުވީ މިއަހަރާއި މިދިޔަ އަހަރުވެސް އެފްއޭއެމްއަށް އެންމެ ގިނަ މައްސަލަތަކެއް ހުށަހެޅިފައި ހުރީ ކުޅުންތެރިންނަށް ދޭން ޖެހޭ މުސާރައާ ގުޅިގެން ކަމަށެވެ. ނިއު ރޭޑިއަންޓްގެ ކުރީގެ ކެޕްޓަން އަލީ އަޝްފާގް 'ދަގަނޑޭ' އަށް ނިއު އިން ދޭން ޖެހޭ އެލެވެންސް ނުދިނުމުން އޭނާ ހުށަހެޅި މައްސަލައާ ގުޅިގެން އެފްއޭއެމުން ވަނީ ނިއުއިން އޭނާ އާއެކު އޭނާ ހަދާފައިވާ ކޮންޓްރެކްޓް އުވާލާފަ އެވެ. ނިއުގެ އެއް ނަމްބަރު ގޯލްކީޕަރު އިމްރާން މުހައްމަދަށް ވެސް ދޭން ޖެހޭ އެލެވެސް ނުދީ އޮތުމުން އެ މައްސަލަވެސް ވަނީ އެފްއޭއެމްއަށް ހުށަހަޅާފަ އެވެ.\n"އެފްއޭއެމް ހުށަހަޅާ މާއްދާތަކެއް ކޮންޓްރެކްޓްގައި ހިމެނޭގޮތަށް އަޅުގަނޑުމެން ވަނީ އާ ސްޓްރަކްޗާ އެކުލަވާލާފަ،" ބައްސާމް ވިދާޅުވި އެވެ. "އެއީ މިހާރު ލިބޭ އާންމުދަނީން ކުލަބުތައް މެނޭޖު ކުރެވޭނެ ގޮތާއި ކުޅުންތެރިންގެ މުސާރައިގެ އޮނިގަނޑު ހަމަޖައްސަން ޖެހޭނެ ގޮތްވެސް ހިމެނިގެންދާނެ."\n"އެފްއޭއެމްގައި ރަޖިސްޓްރީ ކުރެވޭނީ އެފްއޭއެމުން މި ކަނޑައަޅާ މާއްދާތަކެއް ހުރެގެން، އެފްއޭއެމުން ކަނޑައަޅާ ސުޓްރަކްޗާތަކެއް ހިމެނޭ ކޮންޓްރެކްޓްތަކަށް، އެހެން ނޫނިއްޔަކާ އެފްއޭގައި ރަޖިސްޓްރީއެއް ނުކުރެވޭނެ، ރަޖިސްޓްރީ ނުކުރެވެންޏަކާ އެ ކުޅުންތެރިޔަކަށް މުބާރާތެއް ނުކުޅެވޭނެ."\n3 އޮކްޓޯބަރު 2018: އެފްއޭއެމްގެ ރައީސް ބައްސާމް އަދީލް ޖަލީލް އަވަސް އިންޓަވިދު ދެއްވަނީ - މުހައްމަދު އަފްރާހް | އަވަސް\nބައްސާމް ވިދާޅުވީ އެއީ ކުލަބުތައް މެނޭޖު ކުރުމުގެ އިތުރަށް، ކުޅުންތެރިންނަށް މުސާރައިގެ ޔާގީންކަން ހޯދައިދީ އިތުބާރު ހޯދައި ދިނުމަށް ކަމަށެވެ. އޭގެ ދަށުން ކުޅުންތެރިނާއެކު ކުލަބުތަކުން ހަދާ އެއްބަސްވުން ތަކުގެ މުއްދަތު އެއް އެއް އަހަރަށް ވުރެ އިތުރަށް ހެދުމަށް ކަނޑައެޅިގެން ދާނެ ކަމަށް އޭނާ ވިދާޅުވި އެވެ.\n"އެއް އަހަރު ދުވަހުގެ ކޮންޓްރެކްޓެއް މީގެ ފަހަކުން ނޯންނާނެ، އެއީ އަޅުގަނޑުމެން ބޭނުމެއް ނޫން، އަހަރުން އަހަރަށް ކުޅުންތެރިން ކުލަބު ބަދަލުވާކަށް،" ބައްސާމް ވިދާޅުވި އެވެ. "ޓީމެއްވެސް ޓީމެއްގެ ގޮތުގައި ވަރުގަދަކަން ފެނިގެން މިދަނީ ތަންކޮޅެއް ގިނަ ދުވަހު އެއް ކުޅުންތެރިންތަކެއް ތިބެގެން ޑިވުލަޕްވެގެން، މިކަހަލަ ބަދަލުތަކެއްވެސް އަޅުގަނޑުމެން އެބަ ގެންނަން."\nބައްސާމް ވިދާޅުވީ ސީޒަން ދިގު ވިޔަސް ކުޅުންތެރިންނާއި ކުލަބުތަކަށް އުނދަގޫ ކުރިމަތި ނުވާނެ ގޮތަކަށް އިންތިޒާމު ކުރާނެ ކަމަށެވެ. އެގޮތުން ކުޅުންތެރިންނަށް ދޭން ޖެހޭ މުސާރައަށް، އަހަރަކު ދެވޭނެ އެންމެ މަތީ އަގު ކަނޑައެޅިގެން ދާނެ ކަމަށެވެ.\n"އެއީ އަޅުގަނޑުމެން ބޭނުމެއް ނޫން ކުޅުންތެރިޔަކު ސޮއި ކުރަން ބޭނުންވެގެން ހިތައްއެރި އަދަދެއް ކޮންޓްރެކްޓްގައި ޖަހައިލައިގެން އެއްބަސްވުން ހެދިގެން ދާކަށް، ނުވަތަ މުޅި އަހަރުގެ ބަޖެޓް ވަކި އަދަދަކަށް ވުރެ ބޮޑުވެގެން ދާކަށް،" ބައްސާމް ފާހަގަ ކުރި އެވެ. "އަޅުގަނޑުމެން ބޭނުން ވަނީ ހުރިހާ ކުލަބަކަށްވެސް ވަކި ބަޖެޓެއްގެ ތެރޭގައި މި މަސައްކަތް ކުލަބުތަކަށް ކުރެވޭނެ މަގުފަހި ވެގެން ދިއުން."\nކުލަބުތަކުގެ ކުޅުންތެރިންގެ ސުޓްރަކުޗާއަށް 2005 ވަނަ އަހަރު އެފްއޭއެމުން ބަދަލެއްގެނައި ކަން އޭނާ ފާހަގަ ކުރި އެވެ.\nމާޒިޔާ ފިޔަވައި އެހެން ހުރިހާ ކުލަބަކަށް ވަނީ މާލީ މައްސަލަތައް ކުރިމަތިވެފަ އެވެ. ކުރީގެ ގަދަ ބާރު ވިކްޓަރީ އޮތީ ބޮޑު އަޑިގަނޑަކަށް ވެއްޓިފަ އެވެ. ކުލަބު ތެރޭގައި ދިމާވި މައްސަލަތަކާއި ހުރެ، ރޭ ޓީސީއާ ދެކޮޅަށް ކުޅެން އޮތް މެޗަށް އެ ޓީމުން ހާޒިރެއް ނުވެ އެވެ. ފުރަތަމަ ޑިވިޝަންގެ ބައެއް ސީނިއާ ކުޅުންތެރިންނަށް މުސާރަ ނުދޭތީ އެ ކުޅުންތެރިން ވަނީ ޕްރެކްޓިސް މެދު ކަނޑާލާފަ އެވެ.\nނިއުރޭޑިއަންޓް މާޒިޔާ ވެލެންސިއާ + އެފްއޭއެމް ވިކްޓަރީ ޓީސީ އީގަލްސް ޔުނައިޓެޑް ވިކްޓަރީ


Berah faihamakoh, kuriah gendhaa gamu Koadi Kulhivaru\nރިޕޯޓު - އަޟްޙާ ޢީދު\nބެރަށް ފައި ހަމަކޮށް، ކުރިއަށްގެންދާ ގަމު ކޯޑި ކުޅިވަރު\nކޯޑި ނެރެ ދައްކާލުމަށްފަހު ފިރިހެންވެރިން ރުކެއްގައި ކޯޑި އެލުވަނީ\nއަހެންވެެރިން ކޯޑި ކަނޑާނެ މީހެއް ހޯދުމަށްފަހު ކޯޑި ކަނޑާނެ\nކޯޑި ކެނޑި މީހާ ހޯދުމަށް ފަހު އެނާގެ ގައިގައި އަޅުދެލި ކުރަހާނެ\nކ. މާލެ 23 އޯގަސްޓު 2018 | ބުރާސްފަތި 18:38 5,089\nލ.ގަމު މަތިމަރަދޫ އަވަށުގެ ކޯޑި ކުޅިވަރުގެ ތެރެއިން - ރާއްޖެއެމްވީ\nކޯޑި އޭ ބުނުމުން އެއީ ކޯއްޗެއް ކަން ބައެއް މީހުންނަން ނޭގިދާނެއެވެ. އަޟްހާ އީދު ދުވަސް ފާހަގަކުރުމުގެ ގޮތުން ބައެއް ރަށްތަކުގައި ކުރިއަށް ގެންދާ ސަގާފީ ކުޅިވަރުތަކުގެ ތެރެއިން "ކޯޑި ކުޅިވަރު" އަކީ އެންމެ ހާއްސަ ކުޅިވަރެއެވެ. ހައްދުންމަތީގެ ގިނަ ރަށްތަކުގައި އަޝްހާ އީދު ހާއްސަ ވަނީ ކޯޑި ކުޅިވަރާ އެކުގައެވެ.\nކޯޑިއަކީ އަޝްހާ އީދުގެ ތިން ވަނަ ދުވަހުގައި ފިރިހެންވެރިން ތައްޔާރުކުރާ އެއްޗަކެއެވެ. ރުކުގެ ފަންބޭނުންކޮށްގެން، ތައްޔާރުކުރާ ކޯޑިގައި ފަނުން ދޫނި ފަދަ ތަކަތި އެލުވާފައި ހުރެއެވެ. ބައެއް ރަށްތަކުގައި މިހާރު މިކަން ކުރަނީ އެކި ވައްތަރު ވައްތަރުގެ ރީތި ކަރުދާހުން އެއްޗެހި ހަދައިގެންނެވެ. އެހެންނަވެސް ގަމުގެ ކޯޑި އަދިވެސް ތައްޔާރުކުރަނީ އިހުޒަމާނުގައި އެކަން ކުރާ ގޮތަށެވެ.\nލ.ގަމު މަތިމަރަދޫ އަވަށުގެ ކޯޑި ކުޅިވަރުގެ ތެރެއިން\nކޯޑި ހެދުމަށްފަހު ގަމު މަތިމަރަދޫ އަވަށު ފިރިހެންވެރިން ކޯޑި ހިފައިގެން ނުކުންނަނީ ބެރަށް ފައި ހަމަކުރަމުންނެވެ. ކޯޑި ޖަހަން ފިރިހެން ވެރިން ރަށުގެ މަގުތަކުގައި ހިނގާއިރު، ކޯޑި ކުޅިވަރަށް ހާއްސަކޮށްފައިވާ އިހުގެ ކޯޑި ލަވަތައް ކިޔައެވެ. ބޮޑުބެރާއިއެކު ކޯޑި ހިފައިގެން ހިނގާއިރު ބައެއް ފިރިހެންވެރިން ބެރަށް ފައި ހަމަކުރުއެވެ. ކޯޑި ނެރެ ދައްކާލުމަށް ފަހު މަތިމަރަދޫ އަވަށުގައި ކޯޑި އެއަވަށުގެ އަންހެންވެރިންގެ ބޮލުގައި ޖަހައެވެ. "ކޯޑިއޯ" އޭ ކިޔާފައެވެ. އެއީ ޒަމާނުންސުރެ މިކަން ކުރާ ގޮތެއެވެ.\nކޯޑި ނެރެ ރަށުގެ ބައެއް މަގުތަކުގައި ކޯޑި ހިފައިގެން ހިނގުމަށް ފަހު، ފިރިހެން ވެރިން ބިލައްދަފި ނަގެއެވެ. އެއަށްފަހު ރަށުގެ ކުދި ބޮޑު އެންމެން ކުރިމަތީގައި ކޯޑި ރުކެއްގައި އެލުވައެވެ. ދެން އޮންނާނީ ރަށުގެ އަންހެންވެރިން އެ ކޯޑި ކަނޑާނެ ފިރިހެނެއް ހޯދުމެވެ. އަންހެވެރިން ކޮންމެ ގޮތެއް ހަދާފައި ވެސް ކޯޑި ކަނޑާނެ މީހެއް ހޯދާނެއެވެ. ކޯޑި ކަނޑާލުމުން ފިރިހެންވެރިން ކޯޑި ޝަރީއަތް ކުރިއަށް ގެންދާނެއެވެ. ކޯޑި ކެނޑި މީހެއް ހޯދުމަށެވެ. ޝަރީއަތުން ކޯޑި ކެނޑި މީހާއަށް އަދަބެއްގެ ގޮތުން އެނާގެ ގައިގައި އަޅިދެލިން ކުރެހުމަށްފަހު ރަށުގެ މަގުތަކުގައި ގަން ހިންގުމަށް ހުކުމް ކުރާނެއެވެ.


Seaplane Eh Jassaa Biruveri Manzaru, Ethah Bayakah Hairaankan! - Vaguthu\nކަނޑުގަދަ ދުވަހެއްގައި ސީ ޕްލޭނެއް ފަޅު ތެރޭގައި ޖައްސަނީ.\nބެލެވޭ ގޮތުގައި އެއީ މީގެ ދެ ތިން ދުވަހެއް ވަރު ކުރިން، ރާއްޖޭގެ އެކި ހިސާބުތަކަށް މޫސުން ގޯސްވެ، ވަރަށް ބޮޑަށް ވައިގަދަވެފައިވާ ވަގުތެއްގައި ނަގާފައިވާ ވީޑިއޯއެކެވެ. އުޑުމަތި ބަނަކޮށްފައި އޮތް އިރު، ރަށުގެ ފަޅުތެރެ އިންތިހާ އަށް ގަދައެވެ. ރާޅަކަށް ފަހު، ރާޅެއް ދިޔައީ ފެންނަމުންނެވެ. ފަޅުތެރޭގައި އަޅާފައި އޮތް ލޯންޗުތަކާއި ދޯނިފަހަރު އެތަނުގައި އޮތުމަށްވީ ވަރަށް ބޮޑު ދައްޗަކަށެވެ. އެ ރާޅުތަކާ "ކުރިމަތިލާން" ނުކުންނަން ކެރުނު އެއް ބަޔަކީ މޯލްޑިވިއަން ސީޕްލޭންގައި މަސައްކަތް ކުރަމުން އަންނަ ޕައިލެޓުންތަކެކެވެ.\nމިފަހަރު މިއީ މޯލްޑިވިއަންގެ ސީޕްލޭނެއް ގަދަ ވަޔާއި ބޮޑެތި ރާޅުތަކުގެ ތެރޭގައި ނައްޓާލަން އުޅެ، އަނެއްކާ ގޮސް ޖައްސާ ބިރުވެރި މަންޒަރެކެވެ. މި ސީޕްލޭނަކީ ކޮވިޑް-19 އާ ގުޅުން ހުރި މީހުން އެއް ތަނުން އަނެއް ތަނަށް އުފުލުމުގައި އުޅުނު ސީޕްލޭންއެކެވެ.\nއެގޮތުން އެ ސީޕްލޭންއަކީ ރެޕިޑް ރެސްޕޮންސް ޓީމް ބަލައި އިރުފުށި ރިސޯޓަށް ފުރައިގެން ދާން އުޅުނު އިރު ނަގާފައިވާ ވީޑިއޯއެކެވެ. އެކަމަކު، ފުރަތަމަ ފަހަރު ސީޕްލޭން ނައްޓާލަން މަސައްކަތް ކުރުމާ އެކީގައި އެކަމަށް ހުރަސް އެޅީ ގަދަ ވަޔާއި ރާޅުތަކެވެ.\nSeaplane pilots are often reffered to as " BOKKURAA PILOTS"...What we go through at times, some people will never understand. I am proud call myselfaseaplane pilot. @MaldivianAero @Darkcocpit @ pic.twitter.com/Mkk4cxFCHv\n— Ahmed Yasir Abdul Sattar (@captainahyasir) May 22, 2020\nމޯލްޑިވިއަންގެ ސީޕްލޭން ކެޕްޓަން އަހުމަދު ޔާސިރު އިއްޔެ ޓްވީޓްކުރި ވީޑިއޯ އިން ފެންނަނީ ގަދަ ރާޅާއި ވައިގެ ތެރޭގައި ބޯޓު ޖައްސަން އުޅުމުން ބޯޓު ވަރަށް ބޮޑަށް އަރިއަޅާލި މަންޒަރެވެ. އެކަމަކު، ޕައިލެޓުންގެ ބުރަ މަސައްކަތުން އެ ބޯޓުގެ ކޮންޓްރޯލް ގެއްލިފައެއް ނުވެއެވެ.\nޓުވީޓާގައި އާންމު ކުރި ވީޑިއޯ މިހާތަނަށް 17،000 އަށް ވުރެ ގިނަ ފަހަރު ބަލާފައިވެއެވެ. އަދި އެ ޓުވީޓަށް 1،000 އަށް ވުރެ ގިނަ ލައިކްސް އާއި 300 އަށް ވުރެ ގިނަ ރީޓުވީޓު ވަނީ ލިބިފައެވެ.\nޔާސިރު ވަނީ ސީޕްލޭން ދުއްވާ މީހުންނަކީ "ބޮއްކުރާ ޕައިލެޓުން" ކަމަށް ބުނެ ދަށްކޮށްލާ ކަމަށް ޓުވީޓުގައި ބުނެފައެވެ. އަދި އެމީހުން ކުރަން ޖެހޭ ތަޖުރިބާ ބައެއް މީހުންނަށް ހިޔާލަށް ވެސް ނުގެނެވޭނެ ކަމަށް އޭނާ ބުންޏެވެ.\n"ބައެއް ފަހަރު އަހަރެމެން ކުރަންޖެހޭ ތަޖުރިބާ ބައެއް މީހުންނަށް ހިޔާލަށް ވެސް ނުގެނެވޭނެ. ސީޕްލޭން ޕައިލެޓެކޭ ބުނަން ފަހުރުވެރިވަން،" ޔާސިރު ބުންޏެވެ.\nސީޕްލޭން ޖެއްސި މަންޒަރު ފެނުމާ ގުޅިގެން އެތައް ބަޔަކު ވަނީ ޕައިލެޓުންނަށް ތައުރީފްކޮށްފައެވެ.\nދަނގެތި ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު މުހައްމަދު ނާޒިމް ވިދާޅުވީ ދިވެހި ޕައިލެޓުންނަށް ސެލިއުޓް ކުރައްވާ ކަމަށާއި އެ މީހުން ގައުމަށްޓަކައި އެ ކުރަނީ ވަރަށް މުހިންމު ހިދުމަތެއް ކަމަށެވެ.\nމަޖީދު ނަމަގައި ޓުވިޓާގައި ހިޔާލު ފާޅުކުރި މީހަކު ވަނީ ގައުމީ ހިދުމަތުގައި ކުރާ ބުރަ އަދި ބޮޑު ޖިހާދަށް ޝުކުރު އަދާކުރާ ކަމަށެވެ. ޓުވިޓާގައި ހިޔާލު ފާޅުކުރި ގިނަ މީހުން ވަނީ ވީޑިއޯ ފެނިފައި ވަރަށް ބޮޑަށް ބިރުގެންފައިވާ ކަމަށް ބުނެފައެވެ.\nމެއި 23, 2020 12:52\nހާދައޭ ބިރުވެރިވީ ނުވެސް ނިދުނު\nކޮބާ ވީޑިއޯ ވީޑިއީ ފެނުނީމަ އެއްނު މަމެންނަށް ތިޔަކްން އިހްސާސްކޮށްލަން ވެސް އެނގޭނީ\nމެއި 23, 2020 15:18\nއޯލް އިން އަ ޑޭސް ވަރކް. ދެން ޓެކްސީ ޑްރައިވަރުން ބުރިޖްމަތީ ދުއްވާ ގޮތުގެ ފޮޓޯ އެއް ލާފައި އެމީހުންނަށް ތައުރީފު ކުރަން ފަށަންވީ. މީހުން އެއްތަނުން އަނެއްތަނަށް ގެންދަން ކުރާ ބުރަ އަވަސް ހިދުމަތައްޓަކާ. މިޒަމާނަކީ އެކަކު އަނެކަކު ހައްދާ ތައުރީފުކޮށް މޮޅު ވާހަކަ ދައްކަންޖެހޭ ޒަމާން. ހަޤީޤަތުގައި މާބޮޑަށް ކުޑައިރު ޕްރެއިޒް ކުރުމުގެ ސިޔާސަތެއް ގައުމުގައި އަށަގަންނުވީމާ ޒިންމާ ނުނަގާ އަބަދު އަބަދު ޕްރެއިޒް ކުރަންޖެހެއޭ ހިތަށް އަރަނީ. ހަޑްސަން ރިވަރ އަށް ޖެއްސި ޕައިލެޓް އެކުރީ ކުޅަދާނަކަމެއް.\nމެއި 23, 2020 15:29\nއެކަމަކު، ޕައިލެޓުންގެ ބުރަ މަސައްކަތުން އެ ބޯޓުގެ ކޮންޓްރޯލް ގެއްލިފައެއް ނުވެއެވެ.\nމިތަނުގަ ކޮންޓްރޯލް ގެއްލެން ދިމާވި ކަމަކީ ކޮބާ ކަމެއް ނުވިސްނު\nރާޅުގަ ޖެހިފަ މައްޗަށް ހިއްލިފަ އަނެއްކާވެސް ތިރިވީ، އެ ހަމަ ނޯމަލް ކަމެއް، ކުޑަ ކުޑަ ވަގުތު ކޮޅެއް\nމެއި 23, 2020 15:43\nރަންވޭ މައްޗަށް ޖެއްސިފުލައިޓު ވިނަގަނޑު މަތިން އަޅާފަގޮސް ތޮށިގަނޑުގަ ގިއަރު އަޅުވާފަ އުޑުތިލަމަތިން މޫދަށް ސޭފުލޭންޑިން ހެދިދުވަހުވެސް މިވަރުގެ ބިރެއްނުގަނޭ.\nމެއި 23, 2020 15:44\nކަނޑު ގަދަ ނޫނަސް ސީޕްލޭން ޖައްސާއިރު ތިޔަހެން ޖެއްސެނީ އަބަދުވެސް...\nމޫދަށް ޖައްސާބޯޓް ދުއްވުމަކީ ތަފާތުކަމެއް އަދި މޫސުން ގޯސްވެއްޖެ ނަމަ ރިސްކް ބޮޑުކަމެއް. އެއްގަމަށް ޖައްސާބޯޓް ދުއްވާ ޕައިލެޓަކު އަލަށް އައިސް މޫދަށް ޖާބޯޓަކަށް އަރައި ޓޭކްއޮފް ކުރުމަށް ވޯޓަރ ރަންވޭއަށް އެލައިން ކޮށްގެން ބޯޓު ހޯލްޑް ކޮށްގެން ބައިންދާފިނަމަ މަ ލޮނުލީ އެއްޗެއްނުކާނަން..\nޢެހެން މީހުންގެ ގަދަރު ކުޑަކޮށްލާނަމޭ ހިތާ ކުރެވޭ ކަމަކުން، ތިމާ އަކީ މުޖްތަމައަށް އަދި ރޯނުފިލާ މީހެއްކަން މުޖްތަމައު ތެެރޭ ހާމަވަނީ މަދުފަހަރަކު ނޫން.. ދެންވެސް ބަހެއް ބުނުމުގެ ކުރިން ވިސްނާލުން މުހިންމު


Viyavathi Quran mubaaraathuge Ehvana ah Milandhoo School\nކޮންމެ އަހަރަކުވެސް ށ އަތޮޅު ސްކޫލްތަކަށް އަމާޒްކޮށްގެން ށ އަތޮޅު ކައުންސިލުން ބާއްވަމުން އަންނަ ވިޔަވަތި ޤުރުއާން މުބާރާތުގެ އެއްވަނަ މިލަންދޫ ސްކޫލް ހޯދައިފި އެވެ.\nމިލަންދޫ ސްކޫލް މި މުބާރާތް ކާމިޔާބު ކުރި މިއީ 13 ވަނަ ފަަހަރެވެ.\nމުޅި މުބާރާތުން ދެވަނަ ސްކޫލްގެ ގޮތުގައި ހޮވިފައި ވަނީ ފޯކައިދޫ ސްކޫލެވެ. އަދި ތިންވަނަ ސްކޫލްގެ ގޮތުގައި ހޮވިފައި ވަނީ ށ.އަތޮޅު މަދަރުސާއެވެ.\nމުޅި މުބާރާތުން ހިތުން ކިޔެވުމުގެ ގޮފިން ގަދަ5ދަރިވަރުންނަކީ އައިޝަތު ޝިރުފާ މިލަންދޫ ސްކޫލް، އާޔާ ބިންތު މުހައްމަދު ފޯކައިދޫ ސްކޫލް މުހައްމަދު ރަޒާން ފޭދޫ ސްކޫލް މަލަކާ އަހްމަދު ފައިސަލް އަތޮޅު މަދަރުސާ އަދި އަޒުލީލާ އިބްރާހީމް އަތޮޅު މަދަރުސާއެވެ.\nމުޅި މުބާރާތުން ފޮތުން ކިޔެވުމުގެ ގޮފިން ގަދަ5ދަރިވަރުންނަކީ ހަލީމަތު ޖުނާނާ މިލަންދޫ ސްކޫލް އައިޝަތު އިމްސާ މާއުނގޫދޫ ސްކޫލް އައިޝަތު ހަނާން ފުނަދޫ ސްކޫލް އާމިނަތު ރައިސާ ރަޝީދު މިލަންދޫ ސްކޫލް އަދި އައިޝަތު އިނާން ރަމްޒީ ފުނަދޫ ސްކޫލެވެ.\nމި މުބާރާތުގެ ހިތުން ކިޔެވުމުގެ ގޮފިން އެއްވަނަ ހާސިލްކޮށްފައިވަނީ ށ.އަތޮޅު މަދަރުސާގެ އަޒުލީލާ އިބްރާހީމް ރަޝީދެވެ. ފޮތުން ކިޔެވުމުގެ ގޮފިން ވިދިވިދިގެން 15 ފޮތުގެ ގިންތިން 90 ޕޮއިންޓާއި އެކު ފުނަދޫ ސްކޫލުގެ އައިޝަތު ހަނާން ޝަރީފް އެއްވަނަ ހާސިލްކޮށްފައިވާއިރު، ފޮތުން ކިޔެވުމުގެ ގޮފިން ވިދިވިދިގެން 10 ފޮތުގެ ގިންތިން 95 ޕޮއިންޓާއި އެކު އެއްވަނަ ހޯދާފައިވަނީ ފުނަދޫ ސްކޫލުގެ އައިޝަތު އިިނާން ރަމްޒީ އެވެ. ފޮތުން ކިޔެވުމުގެ ގޮފިން ވިދިވިދިގެން5ފޮތުގެ ގިންތިން އެއްވަނަ ހޯދާފައިވަނީ 92 ޕޮއިންޓާއިއެކު ފުނަދޫ ސްކޫލުގެ އާމިނަތު ރައިސާ ރަޝީދެވެ.\nމުޅި މުބާރާތުން ފޮތުން ކިޔެވުމުގެ ގޮފިން އެއްވަނަ އަށް ގޮސްފައިވަނީ ފުނަދޫ ސްކޫލްގެ އައިޝަތު އިނާން ރަމްޒީއެވެ. ހިތުން ކިޔެވުމުގެ ގޮފިން ވިދިވިދިގެން6ފޮތުގެ ގިންތިން 94.5 ޕޮއިންޓާއެކު ށ އަތޮޅު މަދަރުސާގެ އަޒުލީލާ އިބްރާހީމް ރަޝީދު އެއްވަނަ ހާސިލްކޮށްފައިވާއިރު ހިތުން ކިޔެވުމުގެ ގޮފިން ވިދިވިދިގެން4ފޮތުގެ ގިންތިން އެއްވަނަ ހަސިލްކުރީ 86.5 ޕޮއިންޓާއިއެކު މިލަންދޫ ސްކޫލްގެ އައިޝަތު ޝަބާ އެވެ. ހިތުން ކިޔެވުމުގެ ގޮފިން ވިދިވިދިގެން2ފޮތުގެ ގިންތިން 93.5 ޕޮއިންޓާއި އެއްވަނަ ހާސިލްކުރީ ށ.އަތޮޅު މަދަރުސާގެ މަލަކާ އަހްމަދު ފައިސަލް އެވެ.\nމި މުބާރާތަކީ 2006 ވަނަ އަަހަރުން ފެށިގެން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ.


ބްރެއިލް – ލޯފަން މީހުނަށް ޚާއްސަ ލިޔުމުގެ ސިސްޓަމެއް! – Faanooz\nބްރެއިލް – ލޯފަން މީހުނަށް ޚާއްސަ ލިޔުމުގެ ސިސްޓަމެއް!\nMay 7, 2019 | އުންމި_ޝް\n“ބްރެއިލް” އަކީ ލޮލަށް ނުފެންނަ މީހުންނަށް ހާއްސަކޮށްގެން އުފައްދާފައިވާ ލިޔުމުގެ ސިސްޓަމެކެވެ. މި ލިޔުމުގެ ވައްތަރުގައި ހައިރާން މަރކާއި ހުރިހާ ޕަންޗުއޭޝަން މާކުސް ވެސް ބޭނުން ކުރެވެއެވެ. މިހެން ލިޔެފައި ހުންނަ ލިޔުން ގަނޑު ކިޔަމުން ދާން ޖެހޭނީ ލިޔުން ގަނޑުގައި އަތް އުނގުޅައިގެންނެވެ. މިގޮތަށް ކިޔަމުން ދާއިރު ދެއަތް ވެސް ބޭނުން ކުރެވޭނެއެވެ. މިހެން ކިޔަމުން ގެންދެވޭނެ އެންމެ އަވަސް މިނެއް ކަމުގައި ފާހަގަ ކޮށްފައިވަނީ މިނެޓެއްގެ މައްޗަށް 125 ލަފުޒެވެ. އެހެން ނަމަވެސް 200 ލަފްޒު މިނެޓެއްގެ ތެރޭގައި ކިޔޭ މީހުން ވެސް އުޅެދާނެއެވެ.\nމި ލިޔުންތެރި ކަމަކީ މިއަދު ވުޖޫދަށް އައި އެއްޗެއް ނޫނެވެ. މިއީ 1800 ގެ އަހަރު ތަކުގައި ޗާލްސް ބަރބަރ ނަމަކަށް ކިޔާ ފްރާންސްގެ ސިފައިންގެ މީހަކު އުފައްދާފައިވާ ލިޔުމުގެ ބާވަތެކެވެ. މި އުފެއްދުންތެރި އަކުރުތައް މިގޮތަށް ތަރައްޤީ ކުރެވިގެން ދިޔަ މައިގަނޑު ސަބަބަކީ ސިފައިންނަށް ރޭގަނޑުގެ ކަނު އަނދިރީ ގައި ވެސް ފަސޭހަ ކަމާއިއެކު މުއާމަލާތުކޮށް ހެދޭނެ މަގެއް ހޯދުމެވެ. މި ލިޔުމުގެ ބާވަތައް އެއިރު ދެވިފައިވާ ނަމަކީ “ނައިޓް ރައިޓިން” އެވެ. މި އުފެއްދުމުގައި ބޭނުންކުރަނީ އުފުލިފައި ހުންނަ ތިކި ތަކެކެވެ. އަދި މިއިން ކޮންމެ ތިއްކެއް ރަމްޒުކޮށްދެނީ ކޮންމެ ވެސް އަކުރެކެވެ. 180 އަކުރު މި ސިސްޓަމުގައި ވެއެވެ. އަދި މީގެ ތެރޭގައި ކުރުކޮށް ލިޔުމަށް ބޭނުންކުރާ 75 “ޝޯޓް ފޯރމް” އަކުރުތައް ވެސް ހިމެނެއެވެ. މިހެން ބޭނުންކުރެވޭ ޝޯޓް ކޯޑްސް އަކުރުތަކަކީ ޚަރަދު ކުޑަކުރުމާއި ގަނޑު ބޭނުން ކުރަންޖެހޭ މިންވަރު ދަށް ކުރުމަށް ހެދިފައިވާ އަކުރުތަކެވެ. އަދި މިކަމުގެ ސަބަބުން ލިޔެފައި ހުންނަ ލިޔުންގަނޑު ކުރު ވުމާއިއެކު، ކިޔަން ވެސް ފަސޭހަވެގެން ދާނެއެވެ.\nދުނިޔޭގެ ފެންވަރުގައި މި އަކުރުތައް ތަރައްޤީ ވުމުގެ ނަތީއްޖާއެއްގެ ގޮތުން މިއަދު ވަނީ ކޮމްޕިއުޓަރުން މި ލިޔުން ލިޔެވޭނެ މަގު ފަހިވެފައެވެ. މި ލިޔުންތެރިކަން ތަރައްޤީވެގެން އައީ ސިފައިންނަށް ފަސޭހައަކަށް ކަމުގައި ވީ ނަމަވެސް މި ލިޔުންތެރިކަން މުހިންމުވެގެން ދިޔައީ ނުކުޅެދޭ ކުދިންނަށް ޙާއްސަ އަކުރުތަކެއްގެ ގޮތުގައެވެ. މިގޮތުން ދުނިޔޭގެ އެކިއެކި ސުކޫލުތަކުގައި މި އަކުރުތައް ބޭނުން ކުރެވި ، ލޯފަން ކުދިންނާއި ބީރު ކުދިންނަށް ކިޔަވައިދިނުމުގައި މި އަކުރުތައް ބޭނުން ކުރެވެން ފެށުނެވެ. އަދި މިކަން ވެގެން ދިޔައީ އުންމީދު ގެއްލިފައި ތިބި އެތަކެއް މައިންނަށް ލިބުނު އުފާވެރި ކަމަކަށެވެ. ދިރިއުޅުމުގައި މަސައްކަތެއް ނުކުރެވޭނެ ކަމުގައި ދެކިގެން ތިބި އެތައް ދަރިންނަށް އެ ދަރިންގެ އުންމީދުތައް ފުރިހަމަ ކުރުމަށް ދިއްލުނު ހުޅުކޮޅަކަށެވެ.\nދުނިޔޭގެ ގިނަ ޤައުމުތަކުގެ ތަފާތު ސުކޫލުތަކުގައި ނުކުޅެދޭ ކުދިންނަށް ކިޔަވައިދިނުމަށް “ބްރެއިލް” އަކުރުސެޓް ބޭނުން ކުރަމުން ދާއިރު، ދިވެހި ރާއްޖޭގައި ތިބި މިފަދަ ކުދިންނަށް ވެސް މި ފުރުސަތު ފަހިވެގެން ދިޔުމަކީ ހަމަ ކޮންމެ މީހަކު ވެސް އުންމީދު ކުރާނެ ކަމެކެވެ. ރާއްޖޭގައި ތިބި ހާއްސަ އެހީއަށް ބޭނުންވާ ކުދިންނަށް އެހީވެދޭ ފަރާތްތަކުން މިކަމާމެދު ވިސްނާލުން މުހިންމެވެ. މިފަދަ ކަމެއް ތައާރަފް ކުރެވި އޭގެ ބޭނުން ފުރިހަމަ ގޮތުގައި ކުރެވިއްޖެ ނަމަ، އަޅުގަނޑުމެންނަށް އެ ކުރެވެނީ ހެޔޮ ކަމެކެވެ. ވެދެވެނީ އެހީއެކެވެ. ނެރެވޭނީ ޚިދުމަތްތެރި މަސައްކަތްތެރިންނެވެ. އާކޮށްދެވެނީ އެތައްބަޔެއްގެ އުންމީދެވެ.ފެނިގެންދާނީ އުފާވެރިކަމެވެ. ހާއްސަ އެހީއަށް ބޭނުންވެފައި ތިބި ކުދިން ވެސް ޤައުމަށް ބޭނުންތެރި ވަޒީފާތަކަށް ނެރެވިދާނެއެވެ. ހަމައެކަނި “ބްރެއިލް” ގެ އެހީ ހޯދި ނަމަވެސް މެއެވެ.


Covid vaccine ge thin vana doze eh dheyn jehidhaane: Bill Gates\nކޮވިޑް ވެކްސިންގެ ތިންޑޯޒް ދޭންޖެހިދާނެ: ބިލް ގޭޓްސް\nބިލް ގޭޓްސް: ކޮވިޑް ވެކްސިންގެ ތިންވަނަ ޑޯޒެއް ދޭންޖެހިފާނެ ކަމަށް ވިދާޅުވި\nދުނިޔޭގައި ކޮވިޑަށް މިހާރު ވެކްސިން ދެވޭ ނިސްބަތުން އާދައިގެ ހާލަތަށް ރުޖޫއަވެވޭނެ ކަމަށް ބެލެވެނީ އަންނަ އަހަރު ކަމަށް ބިލް ގޭޓްސް ވިދާޅުވެއްޖެ އެވެ. އޭނާ ވިދާޅުވީ ކޮވިޑްގެ އިތުރު ވައްތަރުތައް ފެންނަމުން އަންނައިރު ވެކްސިންގެ ތިންވަނަ ޑޯޒެއް ވެސް ދޭންޖެހިދާނެ ކަމަށެވެ.\nބިލް ގޭޓްސް ވިދާޅުވީ ކޮވިޑްގެ ސަބަބުން ދުނިޔެއަށް ގުޑުންއަރަފި ކަމަށާއި ވެކްސިން އީޖާދުކުރެވުމަކީ ބަލިން ރައްކާތެރިވުމަށް އޮތް ބޮޑު އުންމީދެއް ކަމަށެވެ.\nކޮވިޑް ދެނެގަންނަން ކުރެވުނު މަސައްކަތްތަކާ މެދު ގޭޓްސް ވިދާޅުވީ ޕީސީއާރު ޓެސްޓްތައް އާންމުވުމަކީ ވެސް ކޮވިޑް ފެތުރެމުންދިއަ ގޮތް އަންދާޒާކޮށްލަން ލިބުނު ފުރުސަތެއް ކަމަށާއި ދުނިޔޭގެ ސިއްހަތު ޖަމިއްޔާއަށް ގައުމުތަކުން ދިން އެއްބާލުން ފާހަގަކުރަންޖެހޭ ކަމަށެވެ.\nގޭޓްސް ވިދާޅުވީ ބަލިޖެހިފައި ތިބި މީހުން ދެނެގަތުމަށް ޓެކްނޮލޮޖީ ވަރަށް ބޮޑަށް ބޭނުންހިފުނު ކަމަށާއި ދެކުނު ކޮރެއާ އަދި ނިއު ޒިލޭންޑްގެ ނަންގަންނަން ޖެހެނީ މިސަބަބަށްޓަކައި ކަމަށެވެ. އޭނާ ވިދާޅުވީ ވަސީލަތްތައް ހުރެމެ ފެއިލްވި ގައުމުތަކަކީ އެމެރިކާއާ ޔޫރަޕްގެ ބައެއް ގައުމުތައް ކަމަށެވެ.\nކޮވިޑަށް މިހާރު ދެވޭ ވެކްސިނަކީ އާ ވޭރިއަންޓްތަކުން ރައްކާތެރިކޮދޭ އެއްޗެއް ނޫން ކަމަށް ބުނެވޭ ބުނުމާ މެދު ގޭޓްސް ވިދާޅުވީ ކުރިން ވެސް އެވާހަކަ ދެކެވުނު ކަމަށާއި ތިންވަނަ ޑޯޒަކާ ބެހޭ ގޮތުން އެއިރުވެސް މަޝްވަރާކުރެވުނީ ފަރުވާ ކަށަވަރުކުރަން ކަމަށެވެ.\nއެމެރިކާ އީޔޫ ޑަބްލިޔޫއެޗްއޯ + ކޮވިޑް-19 މައިކްރޮސޮފްޓް ކޮވިޑް ވެކްސިން\nބިލް ގޭޓްސް އާއި މެލިންޑާ ވަރިވާން ކޯޓަށް\nޖޯންސަންގެ ކޮވިޑް ވެކްސިން މަޑުޖައްސާލަން އަންގައފި


Dhe dhuvahun eh dhuvahu 25 tonne karaa Male fonuvan: Thoddu Council | Mihaaru\nދެ ދުވަހުން އެއް ދުވަހު 25 ޓަނު ކަރާ މާލެ ފޮނުވަން: ތޮއްޑޫ\n22 މެއި 2018 - 13:374comments\nމާލޭގެ ބާޒާރުގައި ކަރާގެ އަގު އުފުލެނީ ތޮއްޑޫން ކަރާ ފޮނުވާ ވަރު މަދުވުމުން ކަމަށް ބައެއް ވިޔަފާރިވެރިން ބުނި ނަމަވެސް އެއީ ދޮގެއް ކަމަށާއި، ދެ ދުވަހުން އެއް ދުވަހު 25 ޓަނުގެ ކަރާ މާލެ ފޮނުވާ ކަމަށް އެ ރަށު ކައުންސިލުން ބުނެފި އެވެ.\nތޮއްޑޫ ކައުންސިލްގެ މެމްބަަރު ހަސަން އަބްދުﷲ ވިދާޅުވީ، ކަރާގެ އިތުރުން އެ ރަށުން ފޮނުވާ ތަރުކާރީ އާއި މޭވާ އަދި ފަތްޕިލާވެލީގެ ބާވަތްތައް ވެސް ގިނަ އަދަދަކަށް މާލެ ފޮނުވާ ކަމަށެވެ.\n"އަގު ކޮންޓްރޯލް ކުރަން މުދާ ނުފޮނުވާ ނުތިބޭނެ. އެހެން ނުވެސް ތިބެވޭނެ، ނުވިކި މިކޮޅުގަ ބަހައްޓައިފިއްޔާ އެ އެއްޗެހި ހަލާކުވާނީ،" ހަސަން ވިދާޅުވި އެވެ.\nBaazaarugai agu ufulenee thakethi nethigeneh noon, rahrashun nugennaathee: Viyafaariverin\nއޭނާ ވިދާޅުވީ، މާލެ އަށް މުދާ ފޮނުވާއިރު ބަލަނީ މާރުކޭޓުން ޖާގަ ލިބޭ ވަރަށް ކަމަށެވެ. އަދި ޖަގާ ލިބޭ ވަރަކުން، އިތުރަށް ފޮނުވަން ޖެހޭ ނަމަ، އިތުރަށް މުދާ ފޮނުވާ ކަމަށް ވެސް ހަސަން ވިދާޅުވި އެވެ.\n"ދެ ދުވަހުން އެއް ދުވަހު ކަރާ ފޮނުވި ނަމަވެސް ޖާގަ ލިބޭ ވަރަކުން އިތުރަށް ވެސް ފޮނުވަން. ފަޅޯ، ޗައިނީސް ކެބެޖް، ކުއްޅަފިލާާފަތް ކަހަލަ އެއްޗެހި ހަމަ ކޮންމެ ދުވަހަކު ވެސް ގެންދޭ،" ހަސަން ވިދާޅުވި އެވެ.\nތޮއްޑޫން ގިނަ އަދަދަކަށް މާލޭ ބާޒާރަށް ކަރަ އާއި އެހެނިހެން ބާވަތްތައް ފޮނުވާކަމަށް ބުނި އިރު، މާލޭ ބާޒާރަށް އެންމެ ގިނައިން މުދާ ގެންނަ ރަށްރަށުގެ ތެރޭގައި ހިމެނޭ ކ. ކާށިދު އާއި ލ. އަތޮޅުގެ ރަށްރަށުގެ ދަނޑުތަކަށް ވަނީ، ވިއްސާރައިގެ ސަބަބުން ބޮޑެތި ގެއްލުންތަކެއް ލިބިފަ އެވެ.\nDhanduthakah gellunve, karaa libun dhathivejje\nވިއްސާރައިގެ ސަބަބުން ދަނޑުތަކަށް ގެއްލުން ވުމުން އެ ރަށްރަށުން މާލެ އަށް ގެންނަ ބާވަތްތައް އެހެން އަހަރުތަކާ އަޅާ ބަލާއިރު ވަނީ ވަރަށް ބޮޑަށް މަދުވެފަ އެވެ. މޫސުން ގޯސްވެ، ކާށިދޫ އާއި ލ. އަތޮޅުގެ ދަނޑުތައް ހަލާކުވި ނަމަވެސް އޭގެ އަސަރު ތޮއްޑު އަށް ނުކުރާ ކަމަށް އެ ރަށު ކައުންސިލުން ވަނީ ބުނެފަ އެވެ.\nމާލޭގެ ބާޒާރުގައި ރޯދަ ފެށުމުގެ ކުރިން ކަލާ ކިލޯއެއް އުޅުނީ 15ރ. އަށެވެ. ރޯދަ ފެށުމާ އެކު އެ އަގު 45ރ. އަށް ބޮޑުވެގެން ދިޔަ އެވެ. ނަމަވެސް މިހާރު އެ އަގު ވަނީ 16-25ރ. އަށް ވެއްޓިފަ އެވެ.\nކަރާގެ އަގު ވެއްޓުނު ނަމަވެސް އަނެއްކާ ވެސް އަގު އުފުލުމުގެ ފުރުސަތު ބޮޑު ކަމަށް "މިހާރު" އަށް ވާހަކަ ދެއްކި، މާރުކޭޓުގެ ގޮޅިތަކުގައި ތިިބި ބައެއް ވިޔަފާރިވެރިން ވަނީ ބުނެފަ އެވެ. އެ މީހުންގެ ބުނަމުން ދަނީ ކަރާ ލިބުން އަދިވެސް ވަރަށް ދަތި ކަމަށެވެ.\nKaraa killo ehge agu 25rf. ah vettijje\nއިތުރު ލިޔުންތައް ލޯކަލް މާރުކޭޓް އއ. ތޮއްޑޫ ކަރާ އިޒްރޭލް ދަނޑުވެރިން ރޯދަ މަސް 2018 މާލެ\nކަރާގެ އަގު އަނެއްކާ ވެސް 35ރ. އަށް އުފުލިއްޖެ\nކަރާ ކިލޯއެއްގެ އަގު 20ރ. އަށް ވެއްޓިއްޖެ\nކަރާ ކިލޯއެއްގެ އަގު 25ރ. އަށް ވެއްޓިއްޖެ